Dhivehi football kolha jahan ehmenge ehee beynun vey: Jankech | Mihaaru\nދިވެހި ފުޓްބޯޅަ ކޮޅަށް ޖަހަން އެންމެންގެ އެހީ ބޭނުންވޭ: ޔަންކޭ\nޔަންކޭ އަށް އޭނާގެ އެސިސްޓަންޓް ކޯޗަކަށް ގައުމީ ޓީމުގައި މަސައްކަތްކުރި ސާންތީ މަރުހަބާ ކިޔަނީ. --ފޮޓޯ: ނިޝާން އަލީ/ މިހާރު\n28 އޯގަސްޓް 2016 - 14:38\nއަށް އަހަރަށް ފަހު ޔަންކޭ އެނބުރި ރާއްޖެ މިއައީ ގައުމީ ޓީމުން ސާފް ޗެމްޕިއަންޝިޕް ކާމިޔާބުކުރިތާ އަށް އަހަރު ފުރުން ފާހަގަކުރުމަށް އޭރުގެ ޓީމާއި މިހާރުގެ ގައުމީ ޓީމު މާދަމާރޭ ކުޅޭ ހާއްސަ މެޗަށެވެ. އޭނާ މިއަދު ރާއްޖެ އައުމުން މަރުހަބާ ކިޔުމަށް އޭރުގެ ޓީމުގެ މުހިއްމު ބައެއް ކުޅުންތެރިން އެއާޕޯޓަށް ދިޔަ އެވެ. އޭގެ ތެރޭގައި އޭރުގެ ފޯވާޑް އަދި އެފްއޭއެމްގެ މިހާރުގެ ރައީސް އަހުމަދު ތޯރިގް (ޓޮމް) އާއި ކެޕްޓަން އައްސަދު އަބްދުލްގަނީ އާއި ގޯލްކީޕަރު އިމްރާން މުހައްމަދު އަދި ފައިނަލުގައި އިންޑިއާ ކޮޅަށް ލަނޑު ޖެހި މުހުތާރު ނަސީރު (ޓޫކިލޯ) ހިމެނެ އެވެ. މީގެ އިތުރުން އޭރުގެ އޮފިޝަލުން ވެސް ދިޔަ އެވެ.\n"ވަރަށް އުފާވެއްޖެ އަށް އަހަރަށް ފަހު އެނބުރި އާދެވުމުން. މިތަނުގައި ހާއްސަ ހަނދާންތަކެއްވޭ އަދި އެކުވެރިން އެބަތިބި. އެ އެންމެންނާ ބައްދަލުވެ ވާހަކަދައްކާލަން ފުރުސަތު ލިބުމުން ވަރަށް އުފާވޭ،" ނޫސްވެރިންނާ ވާހަކަދައްކަމުން ޔަންކޭ ބުންޏެވެ.\nޔަންކޭ އަށް އެފްއޭއެމްގެ ރައީސް އަދި ކުރީގެ ފޯވާޑް ޓޮމް މަރުހަބާ ކިޔަނީ. --ފޮޓޯ: ނިޝާން އަލީ/ މިހާރު\nޔަންކޭ ބުނީ އޭނާގެ ކޯޗުކަމުގެ ދަށުން 2003 ގެ ސާފް ޗެމްޕިއަންޝިޕުގެ ދެ ވަނަ އަދި 2008 ގެ ޗެމްޕިއަންކަން ލިބުނު ނަމަވެސް ފުޓްބޯޅަ އަބަދު އެއް ފެންވަރެއްގައި ނޯންނާނެ ކަމަށާއި ބައެއް ފަހަރު އަޑިގުޑަންތައް އަންނާނެ ކަމަށެވެ.\n"އެފަދަ ވަގުތެއް މިއީ. ފުޓްބޯޅަ ކުރިއަރަން ބޭނުންވޭ ފައިސާ އާއި ރަނގަޅު ވަސީލަތްތައް. އެފްއޭއެމްގެ ރައީސް ތޯރިގަށް ފުޓްބޯޅަ އެނގޭނެ ވަރަށް ބޮޑަށް. އެކަމަކު ފުޓްބޯޅަ އެނގޭ މީހަކު ހުރުމަކުން ނުފުދޭ. ފައިސާ ވެސް ބޭނުންވޭ،" ޔަންކޭ ބުންޏެވެ.\nއޭނާ ބުނީ ކުރިއާ ބަލާއިރު މިހާރު ވަސީލަތްތައް ރަނގަޅުވެފައިވާ ކަމަށާއި ކުރިން ޕްރެކްޓިސްކުރަނީ ވެލިދަނޑުގައި ކަމަށާއި އޭރު އޮންނަނީ އެންމެ ޓާފް ދަނޑެއް ކަމަށެވެ.\n"އެގޮތުން ބަލާއިރު މިހާރު ކުރިއަށް ވުރެ ރަނގަޅު. އެކަމަކު އެބަޖެހޭ ކުޅުންތެރިން ގިނަ މެޗުތައް ކުޅެން. ކުޅުންތެރިން ގިނަ މެޗުތައް ކުޅެންޏާ ގައުމީ ޓީމަށް އޭގެ ފައިދާކުރާނެ. އަނެއްކާ މިހާރު ދަނޑަށް ދާ މީހުންގެ އަދަދު ވެސް މަދު،" ރާއްޖޭގެ ފުޓްބޯޅައިގެ މައުލޫމާތު މިހާރު ވެސް ހޯދާކަން ފާހަގަކޮށް ޔަންކޭ ބުންޏެވެ.\nޔަންކޭ ގައިގައި ގައުމީ ޓީމުގެ ގޯލްކީޕަރު އިމްރާން ބައްދާލާއިރު ޓޫކިލޯ (ވ) ކައިރީގައި. --ފޮޓޯ: ނިޝާން އަލީ/ މިހާރު\nއޭނާ ބުނީ ދިވެހިންނަކީ ފުޓްބޯޅަ ދެކެ ލޯބިވާ ފުޓްބޯޅަ އެނގޭ ބަޔެއް ކަމަށާއި ފުޓްބޯޅައަށް މިހާރު ދިމާވެފައިވާ މައްސަލަތައް އޭނާ އަށް މުޅިއަކުން ނުވިސްނޭ ކަމަށެވެ.\n"އެންމެ ފަހުން ކުޅުނު މެޗުތަކުގެ ނަތީޖާ ރަނގަޅެއް ނޫން. އެކަމުގައި އޮތީ ހަމައެކަނި ކޯޗުގެ މައްސަލައެއް ނޫން. ފުޓްބޯޅަ މަސައްކަތްކުރަނީ އެންމެން އެކުވެގެން. އެހެންވެ ފުޓްބޯޅަ ރަނގަޅުކުރަންޏާ އެންމެންގެ އެހީތެރިކަން ބޭނުންވޭ. އޮފިޝަލުންނާއި އެންމެންގެ އެހީތެރިވާން ޖެހޭ،" ޔަންކޭ ބުންޏެވެ.\nޔަންކޭ އެންމެ ފުރަތަމަ ގައުމީ ޓީމަށް ކޯޗުކޮށްދިނީ 2001-2003 އަށެވެ. އެގޮތުން 2001 ވަނަ އަހަރު ވޯލްޑް ކަޕް ކޮލިފައިންގެ ގްރޫޕް ސްޓޭޖުގައި ވާދަކޮށް ރާއްޖެ އަށް ތިން ވަނަ ހޯދައިދިނެވެ. އެ ފަހަރު މާލޭގައި ކެމްބޯޑިއާ އަތުން 6-0 އިން މޮޅުވިއިރު ގަދަގަދަ ޗައިނާ އަތުން ބަލިވީ 1-0 އިންނެވެެ.\nޔަންކޭގެ އިރުޝާދުގެ ދަށުން ގައުމީ ޓީމަށް ކުޅުނު ބައެއް ކުޅުންތެރިންނާއި އޭރުގެ އޮފިޝަލުން ޔަންކޭއާ އެކު ގްރޫޕް ފޮޓޯއެއްގައި. --ފޮޓޯ: ނިޝާން އަލީ/ މިހާރު\nއޭގެ ފަހުން 2003 ވަނަ އަހަރުގެ ސާފް ޗެމްޕިއަންޝިޕުގެ ދެ ވަނަ ރާއްޖެ އަށް ހޯދައިދިނެވެ. ގައުމީ ޓީމުން ފުރަތަމަ ފަހަރަށް ތޯރިގް އަށް އެ ފަހަރު ޖާގަ ދިން އިރު ފައިނަލުން ރާއްޖެ ބަލިވީ ޕެނަލްޓީ ޖަހައިގެން ބަންގްލްދޭޝް އަތުންނެވެ. އެ މުބާރާތަށް ފަހު މަގާމުން ވަކިވުމަށް ފަހު ޔަންކޭޒް އެނބުރި އައީ 2007 ގަ އެވެ. އަދި ޖެހިގެން އައި އަހަރު މާލެ އާއި ކޮލަމްބޯގައި އޮތް ސާފް ޗެމްޕިއަންޝިޕް ރާއްޖެ އަށް ކާމިޔާބުކޮށްދިނެވެ. އެ މުބާރާތަށް ފަހު އޭނާ މަގާމުން އިސްތިއުފާ ދިން އިރު، ފަހުން އޭނާ ގެންނަން ކުރި މަސައްކަތް ކާމިޔާބެއް ނުވި އެވެ. އުމުރުން 78 އަހަރުގެ ޔަންކޭޒް އަންނަނީ 1966 ވަނަ އަހަރުން ފެށިގެން ކޯޗިންގައި ހަރަކާތްތެރިވަމުންނެވެ. އޭނާ ވަނީ ގަތަރުގެ ގަތަރު ސްޕޯޓްސް ކްލަބާއި ސްލޮވާކިއާގެ ޑުބްނިސާ އަދި ސްލޮވަން ބްރަޓިސްލާވާ އަށް ކޯޗުކޮށްދީފަ އެވެ.\nފުޓްބޯޅަ ގައުމީ ފުޓްބޯޅަ ޓީމް އެފްއޭއެމް މެމްބަރު އަހުމަދު ތޯރިގް (މަހިބަދޫ)\nމިހާރު ކޮންމެ ކާބިޔާކީ ޔާމީން 2018 ގެ މޮޓޯ. . ކުޅުދުއްފުށިންނާއި އައްޑޫއިން މީހުން ގެނަސްގެން މިހާރު ރާއްޖޭގެ ފުޓްބޯޅަ ކުރިއަރުވަން މިޖެހެނީ. . ދިވެހިންގެ މިހާރު ހުންނަނީ ސިޔާސީ ލޯބި. . ގައުމީ ލޯބި ހުންނަނީ މަދު ބަޔަކު. .\nދިވެހިފުޓްބޯޅައެއްނޫން އެހެންކަމެށްވެސް ކުރިއަރާނީ ސިޔާސީ ކުލަ ކަނޑުވައިލައިގެން ، ހިއްނިޔަތް ޙަލާސްކޮށް ތެދުވެރިކަމާއިއެކު ކުރިއަރުވަން އުޅުނީމައި ،،، ގުރުއާންގައިވެސް އޮވޭނުންތޯ ހުރިހާކަމެށްބިނާވެގެންވަނީ ނިޔަތްތަކުގެ މައްޗަށްށޭ ،،، ރާއްޖޭގައި ވެގެންއުޅޭގޮތަކީ ފުޓްބޯޅަވެސް މިއޮތީ ސިޔާސީކޮއްފައި ،،، އެކަންވެސް ކުރަނީ ވޯޓްހޯދަން ތާއިދުހޯދަން .. ޕަބްލިކަށް ދައްކަން ފޮޓޯނަގަން ،، ހަގީގަތުގައި ފުޓްބޯޅަކުރިއަރުވަން އުޅޭނަމަ ކުޑަކުދިންގެ އެކަޑަމީތަށް ހަދައި ބޭރުން ޕްރޮފެޝަނަލް މީހުންގެނެސްގެން ތިޔަކަން ކުރާނެތާ ކިތައްމެދުވަހެއް ،،،،\nތިކަން ވަރަށް ރަނގަޅަށް މާދަމާ ގަލޮޅު ދަނޑުންފެނިގެންދާނެ. މެންޓަލިސްޓްގެ ކޮމެންޓަށް ތާއީދުކުރަން.\nސުޒޭނުގެ ކޮންޓްރިބިއުޝަނެއް ނެތީތަ މިއިން އެއްވެސް ކަމިޔާބީއެއްގަ.ގައިމު އެއީ ރާއްޖޭގެ އެއްވަނަ އޭނަ ބުނާގޮތުން. މިވާގޮތެއް ނޭނގުނު.\nތަށި ހޯދަދިނުމަށްފަހު ކޯޗު ދެވަނަ ފަހަރަށް އެނބުރި އައިއިރުވެސް ރާއްޖެއަށް އަދި އޭގެފަހުން ތައްޓެއް ނުހޯދޭ! 2008 ގެ މަތިން ހަނދާންކޮށްލަކޮށްލާ ތިބެނީ! ވަޓް އަ ޝޭމް! ހަމަ ހަގީގަތުގައިވެސް ބޮޑު ލަދެއް މިއީ! ކޯޗު ނޭނގެ ރާއްޖެ ޓީމަށް މަލާމާތް ނުކުރާނެ ކަމެއްވެސް އޭނަގެ މީހުން ކައިރީ!


ނޭދެމޭ ވަކިވުމެއް-55 – Esfiya\nހިތާމަ ލޯބި 1 day ago\nލިފްޓު ތެރޭގައި ހުރި ޒޯޔާގެ މޫނު ފެނުމާއެކު ލާން އުޅުނު ނޭވާވެސް އައިވިންގެ އަރު ތެރޭގައި ތާށިވިއެވެ. ދެފަހަރަކަށް އެސްފިޔަ ޖަހާލަމުން އައިވިން ބަލައިލީ އޭނާއަށް ފެންނަމުންދިޔަ މަންޒަރު ކުށްހީ އަކަށް ވެދާނެތީއެވެ. ލިފްޓުގެ ދޮރު ލެއްޕެން އުޅުމުން ހަމަހޭވެރިކަން ލިބުނު މީހެއް ފަދައިން އައިވިން އަވަސް އަވަހަށް ލިފްޓުގެ ތެރެއަށް ދެމިގަތެވެ.\nލިފްޓު ތެރޭގައި އައިވިންގެ އިތުރުން ހުރީ ފިރިހެނަކާއި ޒޯޔާ އެކަންޏެވެ. ލިފްޓުގެ އެއްކަނުގައި ޒޯޔާ ހުއްޓިލައިގެން ހުރިއިރު އޭނާއާ ޖެހިގެން ހުރީ އުމުރުން ސާޅީހަށްދާ ފިރިހެނެކެވެ. ބަލާބެލުމަށް އެއީވެސް ދިވެއްސެއް ހެނެއް ހިޔެއް ނުވެއެވެ. އައިވިން އަށް ހުންނަން ޖެހުނީ އެފިރިހެން މީހާގެ ކައިރީއެވެ. ނުރައްކާތެރި ދަރަޖައަކަށް ޒޯޔާއާ ޖެހި ފިތިގެން އެ ނުދަންނަ ފިރިހެންމީހާ ހުރުމުން އައިވިންގެ ބޮމަ ގޮށްޖެހިގެން ދިޔައެވެ. ޒޯޔާ ހައްތަހާ ބޮޑަށް ލިފްޓުގެ ކަނުގެ ތެރެއަށް ފޮރުވެން މަސައްކަތް ކުރުމުން އޭނާއަށްވެސް އެ ނުދަންނަ ފިރިހެނާގެ ސަބަބުން އުނދަގޫ ވަނީކަން ހާމަވަމުން ދިޔައެވެ. އައިވިންގެ ނިތަށް ވަކިން ބޮޑަށް ރޫތަށް ޖަމާވެގެން ދިޔައިރު ދެއަތް މުށްކެވިގެން ދިޔައެވެ. ލިފްޓުގައި ޖާގަ އޮށްވާވެސް އަންހެން ކުއްޖެއްގެ ގައިގާ ކޭތްތިގެންނޫނީ އޭނާއަށް ނުހުރެވެނީ ހެއްޔެވެ؟ އަތުންފައިން ގޯހެއް ހެދުމުގެ މަގުމަތީގައި ހުރި އައިވިންގެ ލޭ ކެކެމުން ދިޔައެވެ. އިތުރަށް އެންމެ ތަންފުކެއްވެސް އެ ފިރިހެނާ ޒޯޔާ އާ ކައިރިވެއްޖެނަމަ އައިވިން އަށް މަޑަކުން ނުހުރެވޭނެކަން ޔަޤީނެވެ.\nލިފްޓު ގޮސް އެންމެ ތިރީ ފަންގިފިލާއަށް ހުއްޓުމާއެކު އައިވިން އަށް ހަމަޖެހުމުގެ ނޭވާއެއް ދޫކޮށްލެވުނެވެ. ޒޯޔާއަށް ކަޅިއެއް ދެމުން އައިވިން ލިފްޓުން ފޭބިއިރު ލިފްޓުގައި ހުރި ނުދަންނަ މީހާ ލިފްޓުން ނިކުމެއްޖެއެވެ.\n“ސޯ ޑާރލިގް.. އިފް ޔޫ އަރ ފްރީ ވައި ޑޯންޓް ޔޫ ގޯ އައުޓް ވިތް މީ…؟” ޒޯޔާ ލިފްޓުން ނިކުތުމާއެކު އެ ނުދަންނަ ފިރިހެންމީހާ ޒޯޔާގެ އަތުގައި ހިފާ ކައިރިއަށް ދަމައިގަންނަމުން ފޮށުން ތެރިކަން އެކުލެވޭ ހިނިތުންވުމަކާއެކު ބުންޏެވެ. އައިވިންގެ ކެތްތެރިކަން ކޮޅުންލައި ހިތުގައިވާ ހަސަދަވެެރިކަން ބޭރުވީ އެހާ ހިސާބުންނެވެ.\n“ކަޓް އިޓް އައުޓް..! ޑޯންޓް ޔޫ ޑެއަރ ޓަޗް ހަރ..!” އައިވިންގެ ދެލޮލުން އޭނާ އަންދާލަން މަސައްކަތް ކުރަމުންދިޔަ ފަދައެވެ. ޒޯޔާގެ އަތް އޭނާގެ އަތު ތެރެއިން ދަމައިގަންނަމުން އައިވިންގެ ކައިރިއަށް ގެނައެވެ. ބިރުގަނެ ހާސްވެފައި ހުރި ޒޯޔާއަށް އިޚްތިޔާރަކާ ނުލާ އައިވިންގެ ޓީ ޝާޓުގެ ކޮޅުގައި ހިފާ ބާރުކޮށްލެވުނެވެ.\n“ހޭ މޭން.. ހޫ ޑޫ ޔޫ ތިންކް ޔޫ އަރ..؟” އައިވިންގެ ޢަމަލުތަކުން އެ ފިރިހެންމީހާ ބޭނުންވި ކަންތަކަށް ހުރަސް އެޅުމުން މޫނުމަތިން އައިވިން އަށް މަރުގެ އިންޒާރެއް ދެމުން ދިޔަފަދައެވެ.\n“ދެޓްސް މައި ލައިން.. ހޫ ޑޫ ޔޫ ތިންކް ޔޫ އަރ ޓު ޓަޗް އަ ވުމެން ވިތައުޓް ހާ ކޮންސެންޓް..؟” އައިވިން ހުރީ އެއްވެސް ގޮތެއް ފޮތެއްނެތް މި ފިރިހެންމީހާ އަށް ދޫދޭ ގޮތަކަށް ނޫނެވެ.\n“ޔޫ ޑޯންޓް ޓެލް މީ ވަޓް ޓު ޑޫ.. ދިސް އިޒް ނޮން އޮފް ޔޯރ ބިޒްނަސް.. “ އައިވިންގެ ވާހަކައިން އެ ފިރިހެންމީހާއަށް އުނދަގޫ ވަމުންދިޔައެވެ.\n“ ޔެސް އިޓް އިޒް.. ބިކޯޒް ޝީ އިޒް މައި ވައިފް.. އެންޑް އައި ޑޯންޓް ވޯންޓް ޓު ސީ އަ ރޭންޑަމް ސްޓްރޭންޖަރ ޓަޗިންގް މައި ވައިފް. އައި ޑޯންޓް ތިންކް ޔޫ ވުޑް އީދަރ..” އައިވިންގެ ވާހަކައިން ފިރިހެންމީހާގެ ދެލޯ ބޮޑުވެގެން ދިޔަކަން ޔަޤީނެވެ. އެއްފަހަރު އައިވިން ކައިރި އިސްޖަހާލައިގެން ހުރި ޒޯޔާއަށް އަނެއްފަހަރު އައިވިން އަށް އޭނާ ބަލައިލިއެވެ. އޭނާގެ މޫނުމަތިން އެފަދަ ޚަބަރަކަށް އުންމީދު ނުކުރާކަން ހާމަވެއެވެ.\n“އޯކޭ ޗިލް.. އައި ޑިޑިންޓް ނޯ ދެޓް އޯކޭ.. އައިމް ސޮރީ..” މިއުޅެވެނީ އަލިފާނަށް ތެޔޮ އަޅަންކަން ރެޔަކާ ލުމުން އެފިރިހެންމީހާ ހަތިޔާރު ބެހެއްޓިއެވެ. ދެކޮނޑު އަރުވާލަމުން މަޢާފަށް އެދުމަށްފަހު އޭނާ އައިވިން މެންނާ ދުރަށް ހިނގައިގަތެވެ.\nލޮލުކޮޅަށް އެފިރިހެންމީހާ ގޮސް ގެއްލުމާއެކު އައިވިންއަށް ހަމަޖެހިލަމުން ފުންނޭވާއެއް ދޫކޮށްލެވުނެވެ. ކައިރީގައި ހުރި ޒޯޔާއަށް އައިވިން ބަލައިލިއިރު އިސްޖަހަލާއިގެން ހުރި ޒޯޔާގެ ފުށުން ހާސްކަން ފާޅުވަމުން ދިޔަތަން ފެނި އައިވިންގެ ދެލޯ ފިނިވެގެން ދިޔައެވެ.\nއައިވިންގެ ނަޒަރު އޭނާއަށް އަމާޒުވެފައި ވާކަން އިޙްސާސް ކުރެވުނީ ކަންނޭނގެއެވެ. އައިވިންގެ ޓީ ޝާޓުގައި ހިފަހައްޓައިގެން ހުރި އަތް އަވަސް އަވަހަށް ޒޯޔާ ދުރުކޮށްލިއެވެ.\n“ތެންކިޔު..” އިސްޖަަހައިގެން ހުރެ މަޑު މަޑުން ޒޯޔާ ބުނެލިއެވެ. އެ އަޑު އައިވިންގެ ކަންފަތައްވެސް ފޯރީ ކިރިޔަ ކިރިޔާއެވެ. އައިވިން އަށް އިތުރު އެއްޗެކޭ ބުނާނެ ފުރުސަތު ނުލިބެނީސް ޒޯޔާ އަވަސް ފިޔަވަޅުތަކުގައި އައިވިން ފަސްދީ ހިނގައިގަތެވެ. ފަހަތައް އެނބުރި ޒޯޔާގެ ނަަމުން ގޮވާލަން އައިވިން އަަށް އަނގަ ހުޅުވާލެވުނެވެ. އެހެނަސް އެނަން ދުލުން ބޭރުކުރާނެ ހިތްވަރެއް އައިވިން އަކަށް ނުލިބުނެވެ. ޒޯޔާ ހުއްޓުވަން އެދި އަތް އުފުލާލެވުނު ނަމަވެސް ހަށިގަނޑު ކުރިއަކަށް ނުދިޔައެވެ. ދެމެދުގައިވީ ދުރުމިން އިތުރުވަމުން ދިޔައިރު އައިވިން އަށް ގޮތްހުސްވެފައި ހުރެވުނީއެވެ. ޒޯޔާ އަނެއްކާވެސް އޭނާގެ ލޯމަތިން ގެއްލިގެން ދަނީއެވެ. އޭނާގެ ލޯބި ކުރިމަތިން އޭނާއާ ދުރަށްދާތަން ފެނުމުން އައިވިންގެ ހިތަށް ބުނެދެން ނޭނގޭހާ އަސަރު ކުރަމުން ދިޔައެވެ.\nދުވެފައި ކަހަލަ ގޮތަކަށް ހޮޓެލުން ނިކުންނަން އައި ޒޯޔާގެ ހިތް ނޭނގޭ ބާރު މިނުގައި ތެޅެމުން ދިޔައެވެ. އައިވިން ފެނުން ވަޤުތުން ފެށިގެން އޭނާގެ އިޙްސާސްތައް ހިފަހައްޓަން ޒޯޔާއަށް ދަތިވަމުން ދިޔައެވެ. ކުޑަ ވަޤުތުކޮޅަކަށް ނަމަވެސް މުޅި ދުނިޔެއަށް ވަންހަނާ ވެލުމަށް އެހިތް އެދެމުން ދިޔައެވެ. ޒޯޔާ ހޮޓެލުން ނިކުމެގެން މަގުމައްޗަށް ނުނިކުމެވެނީސް ބޯކޮށް ވާރޭ އޮއްސާލައިފިއެވެ. ބޮޑުތިކި ވާރޭގެ ހަމަލާތައް ޒޯޔާގެ ގަޔަށް ފޯރުމާއެކު ދުވެފައި އައިސް ހޮޓެލްގެ ހިޔާވަހި ކަމުގައި ޒޯޔާ މަޑުކޮށްލިއެވެ. ތެމުމުގެ ސަބަބުން ހީކަރުވައި ގަނެފައި ހުރި ޒޯޔާ ދެއަތް މެޔާލާ ބޮނޑިކޮށްލަމުން ގެއަށް ދާނެ ގޮތަކާމެދު ވިސްނަމުން އަތް ދަބަހުން ފޯނު ނަގާ ހުޅުވާލިއެވެ.\nހޮޓެލްގެ ޕާކިންގް އޭރިއާގައި ޕާކު ކޮށްފައި އޮތް ކާރަށް އަރާ ހަމަޖެހިލި އައިވިން އަށް ދޮރުމަތީގައި ވާރެއާ ތެމިފައި ހުރި ޒޯޔާ ލޮލުގައި އަޅައިގަތެވެ. ކަންފަތުގައި ޖައްސާފައި ހުރި ޒޯޔާގެ ފޯނު މާޔޫސްކަމާއެކު ތިރި ކޮށްލިތަން އައިވިން އަށް ފެނުނެވެ. ޒޯޔާގެ މޫނުމަތިން އޭނާ އެހުރީ ހީކަރުވައި ގަނެފައިކަން ހާމަވަމުން ދިޔައެވެ. ޒޯޔާއަށް އެހީވަން ހިތަށް އަރާފައިވެސް ޒޯޔާ އޭނާގެ ކުރިމަތިން އަވަހަށް ދިޔަގޮތް ހަނދާންވުމުން އައިވިން އަށް މަޑުޖެހެވުނެވެ. ޒޯޔާ އޭނާގެ އެއްވެސް އެހީއެއް ބޭނުންނުވާނެ ކަމުގައި އައިވިން އަށް ދެކެވުނެވެ. އެޚިޔާލުގައި އައިވިން އޭނާގެ ކާރު ޕާކިންގް އޭރިއާއިން ނެރެމުން މަގާ ދިމާއަށް މިސްރާބުޖެހިއެވެ. އެހެނަސް ޒޯޔާ އެހާލަށް ދޫކޮށް ދިޔުމަށް އެހިތް ދެކޮޅު ހަދަމުން ދިޔައެވެ. ނަފްސުގެ ހަމަޖެހުން ގެއްލިގެން ދިޔުމާއެކު އައިވިން އަށް ކާރުގެ ހުންގާނު ބުރުގައި ގޮށްމުށުން ޖަހާލެވުނެވެ. ދެބޮމަ ގޮށްޖަހާލަމުން ބާރު ސްޕީޑުގައި އައި ކާރު ހުއްޓާލީ ޒޯޔާގެ ކުރިމައްޗަށެވެ.\nކުއްލިއަކަށް އޭނާގެ ކުރިމައްޗަށް އައިސް ހުއްޓުނު ކާރު ފެނުމުން ޒޯޔާއަށް ސިހުން ގެނުވިއެވެ. ކާރުން ނިކުމެ ދޮރުފަތް ބަންލާފައި ޖަހާލަމުން އޭނާއާ ދިމާއަށް އެނބުރުނު އައިވިން ފެނުމާއެކު ޒޯޔާގެ ލޯލިތައް ކޮޅަށް ޖެހިގެން ދިޔައެވެ.\n“އަރާ..!” ޑްރައިވަރު ސީޓާ ޖެހިގެން އިން ސީޓުގެ ދޮރު ހުޅުވާލަމުން އައިވިން ބުނި އިރު އޭނާގެ އަޑުގައިވީ ހަރުކަށިކަމާއެކު ޒޯޔާއަށް ހީވީ އަމުރެއް ކޮށްލިހެންނެވެ. ހަދަންވީ ކިހިނެތް ކަމެއް ނޭނގި ޒޯޔާއަށް އިސް ޖަހާލެވުނެވެ. ވާރޭގެ ފެންތިކިތަކާއެކު ބިންމައްޗަށް ވިރިގެން ފައިބާނެ ނަމައޭ އެވަޤުތު ޒޯޔާގެ ހިތަށް އަރަމުން ދިޔައެވެ.\nޒޯޔާގެ ފަސްޖެހުން ފެނުމާއެކު އައިވިންގެ ކަތުރު ކަށިގަނޑަށް ވާން ވެގެން ދިޔައެވެ. ޒޯޔާ އޭނާގެ ކެތްތެރިކަން އިމްތިހާނު ކުރަން މަސައްކަތް ކުރަނީ ކީއްވެހެއްޔެވެ؟\n“ގަދަކަމުން އަރުވަންވީތަ..؟” ދަތްތައް ޖައްސާ ބާރު ކޮށްލަމުން އައިވިން އޭނާގެ އަމިއްލަ ނަފްސު ކޮންޓްރޯލް ކުރަން މަސައްކަތް ކުރަމުން ބުންޏެވެ. ޚުދު އައިވިން އަށްވެސް އޭނާގެ ޢަމަލުތަކަށް ބާރެއް ނުފޯރުވޭފަދައެވެ. ޒޯޔާގެ ސަބަބުން އޭނާ ދުނިޔެއިން މޮޔަވުމާ ކައިރިވެއްޖެއެވެ.\nއައިވިންގެ ޡަބީއަތަށް އަައިސްފައިވާ ބަދަލު ފެނި ޒޯޔާއަށް އިތުރަށް އިންކާރު ކުރާކަށް ނުކެރުނެވެ. މަޑު މަޑުން އައިސް އައިވިން ހުޅުވައިވެން ހުރި ދޮރުފަތުގެ ތެރެއިން ކާރަށް އެރިއެވެ. ޒޯޔާގެ ޢަމަލުން ނަފްސަށް ކުޑަ ނަމަވެސް ހިތްހަމަޖެހުމެއް ލިބި އައިވިން ދޮރު ލައްޕާލުމަށްފަހު ޑްރައިވަރ ސީޓުގެ ދޮރު ހުޅުވާލަމުން ކާރަށް އެރިއެވެ.\nވާރޭގެ ފެންތިކިތައް ކާރުގެ ބިއްލޫރި ގަނޑުގައި ބޮސްދެމުން ތިރިއަށް ފައިބަމުންދިޔަ ހިތްގައިމު މަންޒަރު ބަލަން އިން ޒޯޔާ އިނީ އައިވިންގެ މޫނު ނުފެންނާނެހެން ބޭރަށް ނަޒަރު ހުއްޓާލައިގެންނެވެ.\nޒޯޔާގެ ހަރަކާތްތަކަށް ބަލަން އިން އައިވިން އަށް އެދުރުކަމުން ހިތަށް އުނދަގޫ ކުރަމުން ދިޔައެވެ. ހިތް އެދެމުން ދިޔައީ ޒޯޔާ ގެނެސް އޭނާގެ އަތު ތެރޭގައި ފޮރުވާލަމުން އެ ހަށިގަނޑުގެ ހޫނުކަން އިޙްސާސްކޮށްލުމަށެވެ.\nކާރު ދުއްވަމުން ދިޔަ ނަމަވެސް އައިވިން އަަށް ޒޯޔާ އުޅޭ ގޭގެ އެޑްރެހެއް ނޭނގެއެވެ. ދެމެދަށް ވެރިވެފައިވީ ދުރުކަަމާއެކު ސުވާލު ކުރަން އައިވިން އަށް އުނދަގޫ ކަމަށްވިއެވެ. ކަރުކެހިލަމުން އެޑްރެސް ޖެހުމަށް އެދި ކާރުގައި ހަރުކުރެވިފައިވާ ޖީޕީއެސް އައިވިން ޒޯޔާއަށް ދައްކާލިއެވެ. ކުރިން އައިވިންގެ މޫނުމަތިން ފެންނަން ހުރި ނުރުހުންތެރިކަމުގެ އެއްވެސް އަސަރެއް މިހާރު އެ މޫނުން ފެންނާކަށް ނެތެވެ.\n”ބަސް ސްޓޮޕަށް މަޑު ކުރީމަ ރަނގަޅުވާނެ..” ޒޯޔާ މަޑު މަޑުން ބުނެލިއެވެ. ޒޯޔާ ދިރިއުޅެނީ ހުޅުމާލޭގައިކަން އައިވިން އަށް ވިސްނުނީ ދެނެވެ. މާލެއިން އޭނާއަށް ޒޯޔާ ހޯދޭގޮތް ނުވީ ކީއްވެކަން އެނގުނީ ދެނެވެ. ޒޯޔާގެ އެދުމާއި އެއްގޮތަށް ކަންތައްކޮށްދޭން އުޅެފައިވެސް އައިވިންގެ ޚިޔާލު ބަދަލުކޮށްލިއެވެ. ޒޯޔާގެ އެޑްރެސް އިނގެން ކައިރިވެފައި ވަނިކޮށް އެ ފުރުސަތު ގެއްލުވާލާކަށް އައިވިން ބޭނުމެއް ނޫނެވެ. އެހެންނޫނަސް ޒޯޔާގެ ތެމިފައިވާ ހެދުން ފެނުމުން ޒޯޔާ ބޭނުންވާގޮތަށް ކަންތައްކޮށްދިނުމުން އައިވިން މަނާވެ ގަތެވެ.\nއިތުރުގޮތެއްނެތުމުން ފުން ނޭވާއެއް ދޫކޮށްލަމުން ޒޯޔާ ދާންވީ އެޑްރެސް ޖީޕީއެސްގެ އެހީގައި ދައްކައިދިނެވެ. ކުޑަ އިރުކޮޅެއްގެ ތެރޭގައި ސިނަމާލެ ބްރިޖް ފެންނަ ހިސާބަށް ކާރަށް އާދެވޭ ވަރު ވިއެވެ.\nބްރިޖް މަތިން ދަތުރު ކުރަމުން ދިޔައިރު ޒޯޔާގެ ހަނދާނަށް އަންނަމުން ދިޔައީ ރޭގަނޑު އެގޮތަށް އައިވިން އާއެކު ކާރު ދުއްވާލަން އައިސް އުޅުނު ރޭތަކެވެ. އެތައް ރެޔަކު ބްރިޖް ކަޑައްތު ކުރުމަށްފަހު ހުޅުމާލެ އައިސް އުފާވެރި ވަޤުތުތައް ދެމީހުން އެކީގައި ހޭދަކުރިއެވެ. އެހަނދާންތައް އާވުމާއެކު ޒޯޔާގެ ހިތަށް ތަދުވެގެން ދިޔައެވެ. ވަޤުތާއެކު ދެމީހުންގެ ގުޅުން އޮތް ފައްތަރު ޒޯޔާއަށް އިޙްސާސްކުރެވިގެން ދިޔައެވެ.\nHello sis ❤❤\nWow vrh Sali mi part vxx❤❤\nZoya ah dhw Evy Hama ❤❤❤\nWow aivin haadha cool eyy dhw❤❤❤ Zoya rescue kuri gady ehehhehe😅😅😁❤❤❤❤😃😃\nHope edemeehun anehkaa guley thoo❤❤❤❤❤❤❤☺😃😃\nThey look good when both are together☺❤❤❤😃😃❤❤❤\nAnd sis Ramadan Mubarak ingeyy🎊🎊🎊🎉🎉🎉🎉🌹🌹🌹🌹😃😃😃❤❤❤☺\nWaiting for the next part ❤❤\nLove u soo much ❤❤\nStay safe❤❤ and tvgc ❤❤\nHi Ril.. v ufaavejje mi bai ves kamudhiyaeema.. yess it was zoya dhw.. let’s hope they get back together.. Ramadan Mubarak to u too. Next part avahah up kohlan masahkaih kuraanan ingey.. lymm. B safe😊❤\nAlheyyyyyyyyyyy Haadha goas meehaa gandekey eiiii😡😡😡😡😡Btw mee hama ZoayA ngey\nOhhh yesss finally v kairiah aissi zoa aa Aivin lhiyanbe aa😍😍😍😍😍😍😘😘😘😘😘😘😘😘❤❤❤❤❤\nEoh vehey vaarey ga Zoa thihunnanii bumareh hen🤦🤦🤦🤦\nAivin rulhi Anna iru Hunna goe sifa v ma J vx vey😂\nYes yes zoa ge address hadhaafa huhttaathi Aivin ✊✊✊✊\nVvv salhi mi part vx ngey wonder dhooniii\nKihineh thr 😕😕😕\nKaifin thr? Boefin thr?\nMaadhan roadha thr?\nROADHA MUBAARAK wonder dhoonigandashaa Aivin ashaa zoa ashaa Nayaa ashaa Dhen thibi kudhin nah vx 😘😘\nMaadhan roadha veehlun Alhuga ge g faraathun hurihaa kudhin nah 🥕🥕🥔🍘🍛🍢🧀🧀🍡🍛🌯🍙🍝🥗🥐🍗🥞🥞🍭🍼🍩🥛🍧🍧🥄🥙🥄☕🥞🍰🍧\nHehe.. V ufaavejje dear ah ves mi bai kamudhiyaeema ingey.. Dear ge comment kiyaalaafa ves ingijje furathamain ves thiee ZoayA kan. Im doing great Al’hamdhulillah.. n yes I did eat. Ofc maadhan roadha vaane ennu dhw hehe.. the foods look yummy 🤤. How r u dear? Ramadan Mubarak 😊❤\nRamadan Mubarak to all my dear readers.. let us use this month to becomeabetter version of ourselves.. May Allah accept it from all of us.. stay home and stay safe\nMaasha Allah .. Mi baives v v v v salhii .. Story update vefa in than fenuneema hama fumen feshee 😂😂 … Mi bai haadha salhi ey .. Aivin zoya salaamai koh dhin scene v fakkaa hama … Dhn inthizaaru kurevenee Aivin and zaik ge scene akah, I want to see how aivin will feel after seeing zaik … Btw can’t wait for the next part .. Nooooo excitedddd 👍👍👍\nThank u soo much imkko. V ufaavejje mi bai ves kamudhiyaeema.. hehe.. story ah thidhey tharuheebah hama v bodah shukuriyya. Glad u liked the scene. Let’s hope dhw zaik and Aivin ge scene ehves fennaane kamah.. Next part Avahah up kohlan masahkaih kuraanan ingey.. Ramadan Mubarak😊❤\nEyyyy imkkoooo… Mee santhi Eyyyy.. Ramadan mubarak… How are you sisoo\nކީ ވަދާއޭ ރަންއަލީގާ 1\nހަޤީޤީ ހިތާމަ ލޯބި April 4, 2017\nFeatured ލޯބި2weeks ago\nނުވާނަން ތަފާތެއް… 20\nލޯބި April 2, 2020\nލޯބި December 17, 2018\nނޭދެމޭ ވަކިވުމެއް… ހާދަހާ ލޯބިވޭ 59\nލޯބި June 25, 2016\nހިތާމަ ލޯބި June 12, 2016\nހިތް އެދުނަސް… (12)\nހިތާމަ އެހެނިހެން ލޯބި October 24, 2018


މަރު - Shuba's Hijama & Herbal Medicine Clinic\nالله تبارك وتعالى ޚަލްޤު ކުރެއްވެވި ކޮންމެ އެއްޗަކަށްވެސް ނިމުން އަންނާނެއެވެ. الله تبارك وتعالى ގެ ޒާތުފުޅު ފިޔަވައި ދުނިޔެއާއި އުޑުތަކާއި އަދި މުޅިކާއިނާތުގައިވާ ދިރުން އެއްކޮށް މަރުވެ ހަލާކުވެ ނެތިގެންދާނެއެވެ. މަރަކީ އަޅުގަނޑުމެންނަށް ދުނިޔެމަތީގައި ޔަގީންވާ އެންމެ ބޮޑު ހަގީގަތެވެ.\nالله تبارك وتعلي ވަޙީކުރައްވާފައިވެއެވެ: «ކޮންމެ ނަފްސެއްވެސް މަރުގެ ރަހަ ދެކޭނެތެވެ». (سورة آل عمران:١٨٥) މަރުވާ ވަގުތު ފުރާނަ ހިއްޕެވުމަށްޓަކައި الله تبارك وتعالى ވަނީ އެކަލާނގެ މަލާއިކަތުންގެ ތެރެއިން އެންމެ އިސްކޮށް މަލަކުލް މައުތް عليه سلام އައްޔަން ކުރައްވަވާފައެވެ.\nالله تبارك وتعالي ގެ ވަޙީބަސްފުޅުގައި މިކަން އަންގަވާދެއްވާފައިވެއެވެ: «ކަލޭގެފާނު ވިދާޅުވާށެވެ! ތިޔަބައިމީހުންގެ ފުރާނަތައް ހިއްޕެވުމާއި ހަވާލުކުރައްވާފައިވާ މަލަކުލް މައުތް ތިޔަބައިމީހުންގެ ފުރާނަތައް ގެންދަވާނެއެވެ. ދެން ތިޔަބައިމީހުން ރުޖޫޢަ ކުރައްވާހުށީ ތިޔަބައިމީހުންގެ ވެރިރަސްކަލާނގެ ހަޟްރަތަށެވެ».(سورة السجدة:١١)\nދުނިޔޭގައި އަޅުގަނޑުމެން އުޅުމަށް ލިބިފައިވަނީ ވަރަށްވެސް ކުރުމުހުލަތެކެވެ. އަދި ދުނިޔެ މީ އިންސާނުންނާއި ޖިންނީން އިމްތިޙާނު ކުރެއްވުމަށްޓަކައި ފޮނުވާފައިވާ ތަނެކެވެ.\nالله تبارك وتعالى ގެ ވަޙީބަސްފުޅުގައި އެކަން އަންގަވާދެއްވާފައިވެއެވެ. «އެކަލާނގެއީ ތިޔައިގެ ތެރެއިން ޢަމަލުތައް އެންމެ ރަނގަޅީ ކާކުތޯ ބެއްލެވުމަށް މަރުވުމާއި ދިރިހުރުން ލެއްވި ރަސްކަލާންގެއެވެ. އަދި އެކަލާނގެއީ ޢަޒީޒްވަންތަ ގިނަގިނައިން ފާފަފުއްސަވާ އިލާހެވެ». (سورتل ملك :٢)\nއަދިވެސް الله تبارك وتعالى ވަޙީ ކުރައްވާފައިވެއެވެ. «ތިމަންރަސްކަލާންގެ ޖިންނީންނާއި އިންސީން ތިމަންރަސްކަލާންގެ އަށް އަޅުކަންކުރުމަށް މެނުވީ ނަހައްދަވަމެވެ». (سورة الذاريات :٥٦)\nމުސްލިމުންގެ ހައިސިއްޔަތުން މަރާއި ދޭތެރޭގައި އަބަދުވެސް އަޅުގަނޑުމެން ފުންކޮށް ވިސްނާ މަރުމަތިން ހަނދާންކޮށް އެއަށް އަބަދުވެސް ތައްޔާރުވެ ތިބެންޖެހެއެވެ. އަދި ގިނަގިނައިން މަރުމަތިން ހަނދާންކޮށް މަރުވާނެކަން ދަނެ މަރަށް ތައްޔާރުވެ ހުންނަ މީހާއީ އެންމެ ބުއްދިވެރިން ކަމުގައި ރަސޫލު الله ޞައްލައް الله ޢަލައިހި ވަސައްލަމްގެ ޙަދީޘްބަސްފުޅުން އެނގެއެވެ.\nރަސޫލުއް الله ޞައްލައް الله ޢަލައިހި ވަސައްލަމްގެ އަރިހަށް އަންޞާރުންގެ ތެރެއިން މީހަކު އައިސް އެކަލޭގެފާނަށް ސަލާމް ދަންނަވާ ސުވާލު ކުރިއެވެ. އޭ الله ގެ ރަސޫލާއެވެ! މުއުމިނުންގެ ތެރެއިން އެންމެ ހެޔޮވެގެންވާ ބަޔަކީ ކޮބައިތޯއެވެ؟ އެކަލޭގެފާނު ޖަވާބުގައި ޙަދީޘްކުރެއްވިއެވެ. ”އެމީހެއްގެ ކިބައިގައި އެންމެ ރިވެތި އަޚްލާގު އަށަގަނެފައިވާ މީހާއެވެ“. އެމީހާަ އަނެއްކާވެސް ސުވާލުކުރިއެވެ. އެބައެއްގެ ތެރެއިން އެންމެ ޙިކުމަތްތެރި ބަޔަކީ ކޮންބައެއްތޯއެވެ؟ އެކަލޭގެފާނު ޖަވާބުގައި ޙަދީޘްފުޅު ކުރެއްވިއެވެ. ”މަރުމަތިން ގިނަގިނައިން ހަނދާންކޮށް އެ މަރަށް ތައްޔާރުވެ ހުންނަ މީހާއީ އެންމެ ޙިކުމަތްތެރި މީހާއެވެ“.(سنن ابن ماجه:٤٢٥٩)\nނަމަވެސް ހިތާމަހުރި ޙަގީގަތަކީ ގިނަމީހުން ވަނީ މަރާއި ދޭތެރޭގައި ވަރަށް ބޮޑަށް ޣާފިލުވެގެންކަމެވެ. ދުނިޔޭގެ ހަލަބޮލި ދިރިއުޅުމާއި އުފަލާއި މަޖާކުރުމުގައި އަދި ދުނިޔޭގެ ޒީނަތްތެރިކަމާއި ދުނިޔޭގެ މަސްތުގެ އަވާގައި ޖެހި ގިނަބަޔަކު މިވަނީ މާބޮޑަށްވެސް މަރު ހަނދުމަނެތިކޮށްލާފައެވެ. މިގޮތަށް މިކަންވުމަކީ ވަރަށް ހިތާމަހުރި އަދި ބިރުހުރި ކަމެކެވެ. ސަބަބަކީ މަރަކީ އުމުރަކަށް ،ކުލައަކަށް، މުއްސަންޖަކަށް އަދި ފަގީރަކަށް ބެލުމެއްނެތި ދުނިޔެ ފެށުނީއްސުރެން ޚަލުގުކުރެއްވުނު ހުރިހާ މަޚްލޫގުންނާއި ކުރިމަތިވަމުން އަންނަ އެންމެ ބޮޑު ހަގީގަތެވެ.\nއެއްބައިމީހުން ދުނިޔޭގައި ދިިރިއުޅެމުންދާއިރު ކުރިމަތިވާ ބޮޑެތިކަންކަމާއި ލިބޭ ހިތްދަތިކަމުގެ ސަބަބުން އެއްބައިފަހަރު މަރުވުމަށް އެދެވެއެވެ. ނަމަވެސް މިގޮތަށް މަރުވުމަށް އެދުމަކީ ރަނގަޅު ގޮތެއްނޫނެވެ. މިކަމަށް އިޝާރާތް ކުރައްވަވާ ރަސޫލު الله صل الله عليه وسلم ގެ ޙަދީޘްބަސްފުޅެއްގެ މާނައިގައިވެއެވެ: ”ތިޔައިގެ ތެރެއިން އެއްވެސް މީހަކާއި މުޞީބާތެއް ކުރިމަތިވިނަމަވެސް ތިޔަބައިމީހުން މަރުވުމަށް ނޭދޭށެވެ. މަރުވުމަށް އެދޭނަމަ އެމީހަކު މިގޮތަށް ބުނާށެވެ. ޔާ الله! މިއަޅާގެ ދިރިހުރުން އެއީ މިއަޅާއަށް ހުރި ހެވެއް ކަމުގައި ވަނީނަމަ މިއަޅާ ދުނިޔޭގައި ލަހައްޓަވާފާންދޭވެ. އަދި މިއަޅާގެ މަރުވުން އެއީ މިއަޅާއަށް ރަނގަޅު ގޮތްކަމުގައި ވާނަމަ މިއަޅާގެ މަރުގެންދަވާފާންދޭވެ“.(سنن ابن ماجه:٤٢٦٥)\nއިންސާނުންގެ ތެރެއިންނާއި ޖިންނީންގެ ތެރެއިން الله تبارك وتعالى އަށް ނުކިޔަމަންތެރި ފާފަވެރި އަޅުންނަށް އަދި ކާފަރުންނަށް މަރުގެ ވަގުތަކީ ބިރުހުރި ވޭންދެނިވި ވަގުތެކެވެ. މަރުވާ ވަގުތުގައި އެއްބަޔަކަށް އެވަގުތު ދިގުލައިގެންދިއުމާއި އަނެއް ބަޔަކަށް މަދުވަގުތުކޮޅެއްގެ ތެރޭގައި ފަސޭހަކަމާއިއެކު އެބައެއްގެ ފުރާނަ ގެންދަވާފާނެއެވެ. އެއީ މަރުވާ ވަގުތުގައި މަރުގެ ސަކަރާތަކީ އެކި ފުރާނަތަކާއި ކުރިމަތިވާއިރު އެކި ގޮތްގޮތަށް އެކި މިންވަރަށް ކުރިމަތިވާ ކަމެކެވެ. الله تبارك وتعالي ގެ ވަޙީ ބަސްފުޅުގައިވާ ފަދައިންނެވެ: «އެންމެފަހުން މަރުގެ ސަކަރާތް ޙައްޤުގޮތުގައި ކުރިމަތިވާހުއްޓެވެ.އެއީ ތިބާ އެއަށް ފިލަންއުޅުނުކަމުގައިވި މަރެވެ».(سورة ق:١٩)\nހަމައެހެންމެ މި ނާޒުކު ވަގުތަކީ އެފުރާނައަކަށް ތަފާތު ނުބައި ވަސްވާސްދިނުމަށް ޝައިޠާނާ މަސައްކަތްކުރާނެ ވަގުތެކެވެ.މަރުގެ ވަގުތުގައި ޝައިޠާނާގެ ނުބައި ވަސްވާސްތަކުން ރައްކާތެރިކޮށްދެއްވުން އެދި ކުރާ ދުޢާއެއް ރަސޫލު الله ޞައްލައް الله ޢަލައިހި ވަސައްލަމްގެ ޙަދީޘްބަސްފުޅުން އަންގަވާދެއްވާފައިވެއެވެ.\nރަސޫލާ ޞައްލައް الله ޢަލައިހި ވަސައްލަމް މިފަދައިން ވިދާޅުވެ ދުޢާފުޅުކުރައްވާ ކަމުގައިވާ ވެއެވެ.\n“ وَأَعُوذُ بِكَ أَنْ يَتَخَبَّطَنِي الشَّيْطَانُ عِنْدَ الْمَوْتِ” – ސުނަން ނަސާއީ (ޙަސަން) މާނައީ: “އަދި މަރުގެ ވަގުތުގައި ޝައިޠާނާ ތިމަންއަޅާ އިބައިލާހުގެ މަގުން އެއްކިބާ ކުރުމުން އިބައިލާހުގެ ޙަޟްރަތުން ރައްކާތެރިކަން ލިބިގަންނަމެވެ!”\nހެޔޮ ޢަމަލުކުރުން ގިނަކޮށް الله تبارك وتعالي އެންގެވި ގޮތަށް އުޅެ އެކަލާންގެ އަށް ތަޤްވާވެރިވެ އަދި އެކަލާންގެ ރަސޫލާއަށް ކިޔަމަންގަނެގެން އުޅުނު އަޅުތަކުންގެ ފުރާނަ ގެންދަވާ ވަގުތަކީ އެބަޔަކަށް އުފާވެރިކަން ލިބިގެންދާނެ ވަގުތަކަށްވާނެއެވެ.\nރަސޫލު الله ޞައްލައް الله ޢަލައިހި ވަސައްލަމްގެ ޙަދީޘްބަސްފުޅެއްގެ މާނައިގައިވެއެވެ: ”ހަމަކަށަވަރުން މުއުމިން އަޅާ ދުނިޔޭން ވަކިވެ އާޚިރަތާއި ކުރިމަތިލަމުންދާ ވަގުތު އޭނާގެ ގާތަށް އުޑުން މަލާއިކަތުން ފައިބައިވަޑައިގަންނަވާނެއެވެ. އެމަލާއިކަތުންގެ މޫނު ވާނީ އިރު ފަދައިން އަލިވެ އުޖާލާ ވެގެންނެވެ. އެމަލާއިކަތުންގެ އަތްޕުޅުގައި ސުވަރުގޭގެ ކަފުނުން ކަފުންކޮޅެއް ވާނެއެވެ. އަދި ސުވަރުގޭގެ ހުވަނދުން ހުވަނދު ވާނެއެވެ. އަދި އެމަލާއިކަތުން އޭނާގެ ލޮލުކޮޅަށް ފެންނަހާ ދުރުގައި އިށީންނަވާނެއެވެ. އެއަށްފަހު މަލަކުލް މައުތުعليه سلام ވަޑައިގެން އޭނާގެ ބޯލާކޮޅުގައި އިށީންނަވާނެއެވެ. އަދި ވިދާޅުވާނެއެވެ. “އޭ ހެޔޮވެގެންވާ ފުރާނަޔާއެވެ! މާތް ﷲ ގެ ރުއްސެވުމާއި ފުއްސެވުމަށް ނުކުންނާށެވެ!” އެހިނދުން އެ ފުރާނަ ކަންވާރުގެ އަނގައިން ފެންތިކި އޮހޮރިގެންދާ ފަދައިން ނުކުންނާނެއެވެ. އެހިނދުން (މަލަކުލް މައުތު عليه سلام) އެ ފުރާނަ ހިއްޕަވާނެއެވެ. ހިތްޕެވުމުން، މަލާއިކަތުން އެފުރާނަ ނަންގަވާ އެ ކަފުނާއި ފޭރާމުގައި ނުލައްވާ (މަލަކުލް މައުތު عليه سلامގެ) އަތްޕުޅުގައި ލޮލުގެ އެސްފިޔަ ޖަހާލާ މިންވަރުގެ ވަގުތުކޮޅަކަށްވެސް ނުބާއްވަވާނެއެވެ. އަދި އޭގެން ދުނިޔޭގައިވާ އެންމެ މީރުވަސްދުވާ ހުވަނދުގެ ވަސް ދުވާނެއެވެ.\nދެން (އެ މަލާއިކަތުން) އެ ފުރާނައާއިގެން (އުޑަށް) އަރާ ވަޑައިގަންނަވާނެއެވެ. އެމަލާއިކަތުންނާއި އުޑުން ބައްދަލުވާ މަލާއިކަތުންގެ ހަމަ ކޮންމެ ޖަމާޢަތަކުންވެސް ދަންނަވާނެއެވެ. މިއީ ކޮން ހެޔޮ ފުރާނައެއްތޯއެވެ؟ އެމަލާއިކަތުން ދަންނަވާނެއެވެ. މިވެނި މީހެއްގެ ދަރި މިވެނި މީހެކެވެ. (އެމަލާއިކަތުން ދަންނަވާނީ) އޭނާއަށް ދުނިޔޭގައި ކިޔާ އުޅުނު ނަންތަކުން އެންމެ ހެޔޮ ނަމެވެ. އެގޮތަށް އަރާވަޑައިގަންނަވަމުންގޮސް ދުނިޔޭގެ އުޑަށް އަރާވަޑައިގަންނަވާނެއެވެ. ދެން އޭނާއަށް (އުޑު) ހުޅުވާލެއްވުމަށް އެދުމުން އެބޭކަލުންނަށް ހުޅުވާލެވޭނެއެވެ. އަދި ކޮންމެ އުޑަކުންވެސް އެ އުޑެއްގައިވާ އަރިސް މަލާއިކަތުން އެ (ފުރާނައާއެކު) ޖެހިގެން އޮތް އުޑާއިހަމައަށް ވަޑައިގަންނަވާނެއެވެ. މިފަދައިން މިކަން ހިނގާ، ހަތްވަނަ އުޑާއި ހަމައަށް ފޯރުމުން، މާތް ﷲ ވަޙީކުރައްވާނެއެވެ! “ތިމަން ރަސްކަލާނގެ އަޅާގެ ފޮތް ޢިއްލިއްޔޫން ގައި ލިޔާށެވެ! އަދި އޭނާ ބިމަށް އަނބުރާ ގެންދާށެވެ! އެހެނީ ފަހެ ތިމަން ރަސްކަލާނގެ އެމީހުން ހެއްދެވީ އެތަނުންނެވެ. އަދި އެމީހުން ރުޖޫޢަކުރައްވާހުށީ އެތަނަށެވެ. އަދި ދެވަނަ ފަހަރަށް އެމީހުން ނެރުއްވާހުށީވެސް އެތަނުންނެވެ.” ( އަޙްކާމުލް ޖަނާއިޒް، އަލްބާނީ، ޞަފްޙާ 59)\nالله تبارك وتعلي ވަޙީކުރައްވާފައިވެއެވެ : «އަނިޔާވެރިން މަރުގެ ސަކަރާތުގައި ވާ ހިނދު ކަލޭގެފާނަށް ފެނިވަޑައިގަންނަވާނެނަމައެވެ. މަލާއިކަތުން އެވަގުތު ތިއްބަވާނީ އެމަލާއިކަތުންގެ އަތްޕުޅު ދިއްކުރައްވައިގެންނެވެ. އަދި ވިދާޅުވާނެތެވެ. ތިޔަބައިމީހުންގެ ފުރާނަތައް ނެރޭށެވެ! މިއަދު ތިޔަބައިމީހުންނަށް އިހާނެތި ޢަޛާބުން ޖަޒާ ދެއްވާނެތެވެ. އެއީ ތިޔަބައިމީހުން الله އާއި މެދު ބުނެ އުޅުނު ޙައްޤު ނޫން ބަސްތަކުގެ ސަބަބުންނާއި އެކަލާނގެ އާޔަތްތަކަށް އީމާންނުވެ ބޮޑާވެގެން އުޅުމުގެ ސަބަބުންނެވެ». (سورة الأنعام:٩٣).\nއަދިވެސް އެކަލާންގެ ވަޙީބަސްފުޅުގައި އަންގަވާދެއްވާފައިވެއެވެ. «މަލާއިކަތުން ކާފިރުވި މީހުންގެ މަރު ހިއްޕަވާއިރު ކަލޭގެފާނަށް ފެނިވަޑައިގަންނަވާނެނަމައެވެ. އެއުރެންގެ މޫނުތަކުގައާއި ބުރަކަށިތަކުގައި އެ މަލާއިކަތުން ތަޅުއްވާ ޙާލުގައެވެ. އެހިނދު އެމަލާއިކަތުން ވިދާޅުވާނެތެވެ. ތިޔަބައިމީހުން އަނދައަނދާ ހުރި އަލިފާނުގެ ޢަޛާބުގެ ރަހަ ލިބިގަންނާށެވެ».(سورة الأنفال :٥٠)\nމަރުވާނެ ވަކި އުމުރަކާއި މަރުވާނެ ވަކި ވަގުތެއް އަދި މަރުވާނެ ވަކި ތަނެއް އެއީ އެއްވެސް ނަފްސަކަށް އެނގޭނޭ ކަންކަމެއް ނޫނެވެ. ކޮންމެތަނެއްގައި ހުރިކަމުގައިވިޔަސް ،ކޮންމެޙާލެއްގައި ހުރިކަމުގައިވިޔަސް އަދި ކޮންމެވަގުތަކުވެސް މަރުގެ ވަގުތު އައިސްދާނެކަމުގައި ދަންނަންޖެހޭނެއެވެ. އަދި މަރުގެ ވަގުތު އައުމުން އެމަރުގެ ވަގުތު އިތުރަކަށް އަވަސްކުރެއްވުމެއް އަދި ލަސްކުރެއްވުމެއްވެސްނުވެއެވެ. الله تبارك وتعالي ގެ ވަޙީބަސްފުޅުގައިވާ ފަދައިންނެވެ: «އެއުރެންގެ އަޖަލު އައުމުން އެންމެ ހިނދުކޮޅަކަށްވެސް އެއުރެންނަކަށް ލަހެއް ނުކުރައްވާހުއްޓެވެ. އަދި އަވަހެއްވެސް ނުމެކުރައްވާ ހުއްޓެވެ». (سورة النحل:٦١)\nއަދިވެސް الله تبارك وتعالي ގެ ވަޙީބަސްފުޅުގައިވެއެވެ: «އުސްވެގެންވާ ވަރުގަދަ ކިއްލާތަކެއްގެ ތެރޭގައި ތިޔަބައިމީހުން ތިބިކަމުގައިވިޔަސް،ތިޔަބައިމީހުން ތިބި ކޮންމެތާކުން މަރާއި،ތިޔަބައިމީހުން ކުރިމަތިލާނެއެވެ».(سورة النساء:٧٨)\nއަދިވެސް އެކަލާންގެ ވަޙީކުރައްވާފައިވެއެވެ: «އަދި އެއްވެސް ނަފްސަކަށް އެނަފްސެއް މަރުވާނީ ކޮންބިމެއްގައި ކަމެއް ނޭންގޭނެއެވެ». (سورة لقمان:٣٤)\nމިހާ ހިސާބުން ސުލައިމާން عليه سلام ގެ ޒަމާނުގައި ހިނގި ކަމަށްބުނެވޭ ޙާދިސާއެއް ޙިއްސާކޮށްލާނަމެވެ. އެއްދުވަހެއްގައި ސުލައިމާން عليه سلام ގެ ދަރުބާރުގައި އެކަލޭގެފާނުގެ އަރިހުގައި މުސްލިމް ޒުވާނަކު ޙާޞިރުވެއިނެވެ. އެމަޖްލިސްގައި އިންސާނެއްގެ ސޫރައިގައި މަލަކުލް މައުތް عليه سلام ވެސް ޙާޞިރުވެޑައިގެން އިންނެވިއެވެ. އެމީހަކާއި ދިމާލަށް މަލަކުލް މައުތް عليه سلام ބައްލަވާ ގޮތަކުން މި ޒުވާނާ އިނީ ވަރަށް ބިރުގަނެފައެވެ. މަލަކުލް މައުތް عليه سلام ގެ ނަޟަރު ވަނީ އެޒުވާނާއަށް ހުއްޓިފައެވެ. އެޒުވާނާ މާބޮޑަށް ބިރު އިޙުސާސްކުރެވެން ފެށުމުން ސުލައިމާން عليه سلام ގެ އަރިހުގައި މިވާހަކަ ދަންނަވައިފިއެވެ. މި ޒުވާނާ މި ދެންނެވީ ތިމަންނަ އާއި ދިމާލަށް އެމީހަކު ބަލަހައްޓައިގެން އިންނަ ގޮތަކުން ވަރަށް ބިރުގަންނަ ކަމަށާއި އަދި ކަލޭގެފާނު ވަޔަށް އަމުރުކުރައްވައިގެން ތިމަން ހިންދުކަރައިގެ ބިމަށް ގެންގޮސްދެއްވާތޯއެވެ. އެކަލޭގެފާނު އެމީހާ އެބުނި ގޮތަށް ކަންތައް ކޮށްދެއްވައިފިއެވެ. އޭގެ ކުޑަދުވަސްކޮޅެއް ފަހުން ސުލައިމާން عليه سلام އާއި މަލަކުލް މައުތް عليه سلام އާއި ބައްދަލުވެވަޑައިގަތެވެ. އަދި މަލަކުލް މައުތް عليه سلام އާއި އެކަލޭގެފާނު ބައްދަލުވެވަޑައިގެންނެވިއިރު މަލަކުލް މައުތް عليه سلام ގެ މޫނުފުޅުން ވަރަށް އަޖައިބުވެވަޑައިގެން ހުންނެވިކަން ފާހަގަކުރެއްވުނެވެ. އެކަލޭގެފާނު މަލަކުލް މައުތްعليه سلام އަރިހުން އަޖައިބުވެވަޑައިގެން ހުންނެވީ ކޮން ސަބަބަކާތޯ ސުވާލުކުރެއްވިއެވެ. މަލަކުލް މައުތް ޖަވާބުގައި ވިދާޅުވިއެވެ. އެދުވަހުގައި الله تبارك وتعالي އަމުރުފުޅު ކުރެއްވެވީ ކަލޭގެފާނުގެ ދަރުބާރުގައި އިން އެ ޒުވާން މީހާގެ ފުރާނަ ގެންދެވުމަށެވެ، އެކަމަކު އެމީހާގެ ފުރާނަ ގެންދެވުން ކަނޑައެޅިފައިވީ ހިންދުކަރައިގެ ބިމުގައި ކަމަށް. އެހެންކަމުން މަލަކުލް މައުތް عليه سلام އެކަލޭގެފާނުގެ އަރިހުގައި ދެންނެވީ އެކަން އެހެންވީ ކަމަށްޓަކައި އަޖައިބުވެ ހުންނެވިކަމަށް. އަދި ސުލައިމާން عليه سلام މަލަކުލް މައުތް عليه سلام އަރިހުގައި ދެންނެވީ އެދުވަހުގައި ކަލޭގެފާނު ފެނުމުން އެ ޒުވާނާ ވަރަށް ބިރުގަނެގެން އުޅުނު ކަމާއި އަދި އޭނާގެ އެދުމުގެ މަތިން ތިމަންކަލޭގެފާނު ވައިގެމަތީގައި އޭނާ ހިންދުކަރައިގެ ބިމަށް ގެންގޮސްދެއްވިކަމަށެވެ.\nމި ވާހަކަ އަކީ ޞައްޙަ ޙަދީޘަކުން ޘާބިތުވާން ނެތް ވާހަކައެއް ކަމުގައިވިޔަސް، މިވާހަކަ އާއި މިކަހަލަ އެހެން ވާހަކަތަކަކީ އެއިން ބަޔަކަށް ޢިބުރަތެއް ނުވަތަ ހަނދާންކޮށްދިނުމަކަށް ފުދޭނެ ވާހަކަތަކެކެވެ. އެހެންކަމުން މިވާހަކައިން އަޅުގަނޑުމެންނަށް އެނގިގެން ދިޔައީ އެމީހަކުގެ މަރު ލިޔުއްވާ ކަނޑައެޅިފައިވާ ބިމަކަށް ،ތަނަކަށް ނުވަތަ ޙާލަތަކަށް އަދި އެވަގުތަކަށް އެމީހަކަށް ދެވޭނެކަމެވެ.\nالله تبارك وتعلي ގެ ވަޙީބަސްފުޅުގައި އަންގަވާފައިވެއެވެ: «الله ގެ އިޛުނަފުޅާލައިގެން މެނުވީ މަރުވުމަކީ އެއްވެސް ނަފްސަކަށް އޮތްކަމެއްނޫނެވެ. އެކަންއޮތީ ވަގުތުކަނޑައެޅި ލިޔުއްވިފައެވެ». (سورة آل عمران:١٤٥)\nއަޅުގަނޑުގެ ދުޢާއަކީ الله تبارك وتعالي އަޅުގަނޑުމެންނަށް ތެދުމަގު ދައްކަވާ އެތެދުމަގުގައި ޘާބިތުވެހުރުމުގެ ތައުފީގުދެއްވުމެވެ. އަދި ގިނަގިނައިން ތައުބާވެ އެއިލާހުގެ އެންގެވުންތަކަށް ކިޔަމަންވެ ހެޔޮޢަމަލުކުރުން ގިނަ ބައެއް ކަމުގައި ލައްވަވާ އަދި މަރުގެ ވަގުތުގައި އަޅުގަނޑުމެންގެ ދުލުންބޭރުވާ އެންމެ ފަހު ކަލިމައެއް ކަމުގައި. لا إله إلا الله محمد رسول الله ލެއްވުމެވެ. آمين


ޢަބްދުﷲ ނަސީމް | Dhiislam | Dhiislam\nމީސްތަކުންދެކެ ލަދު ގެންފައި ﷲ އަށް ލަދުވެތި ނުވަމު ހެއްޔެވެ؟\nވިސްނާ ފިކުރު ކޮއްލައްވާ! ތިބާ ވަރަށް އަވަސް އަވަހަށް ނަމާދު ކުރަން ހުއްޓާ މީހަކު ބަލަހައްޓައިގެން ހުރިހެން ހީވެއްޖެ ނަމަ، ތިބާގެ ޢަމަލުތައް ހުންނާނީ ކިހިނެއް؟!! ނުވަތަ 24ގަޑި އިރު ރެކޯރޑް ...\nޢަބްދުﷲ ނަސީމް މާރޗް 11, 2020 0\nމުސްލިމުން ބައިބައިވެފައި މިވަނީ ކީއްވެ؟ - ހައްލަކީ ކޮބާ؟\n5- އެއްބައިވަންތަ ބަޔަކަށް ވުމަށްޓަކައި: މިސިލްސިލާގެ ކުރީގެ4ލިޔުމުގައި ބަލާލެވޭތޯ، އަޅުގަނޑު މިމަސައްކަތް ކުރީ މުސްލިމުން ބައިބައި ވުމަށް މެދުވެރިވާ ބައެއް ސަބަބުތަކަށެވެ. އެހެންކަމުން މިހާރު ސުވާލު އުފެދެނީ މި ...\nޢަބްދުﷲ ނަސީމް މެއި 22, 2019 0\nމުސްލިމުން ބައިބައިވެފައި މިވަނީ ކީއްވެ؟ - ތަޤުލީދުކުރުން\n4- ތަޤުލީދު ކުރުން. މިއީ އިސްލާމީ އުއްމަތަށް ދިމާވެގެން އުޅޭ އެންމެ ނުރައްކާތެރި އަދި މުސްލިމުންގެ މެދުގައި ބައިބައިވުން އުފެދެމުންދާ އެންމެ ބޮޑު އެއް ސަބަބެވެ. ބައެއް މުސްލިމުން ރަސޫލާގެ ސުއްނަތަށް ...\nޢަބްދުﷲ ނަސީމް މެއި 16, 2019 1\nމުސްލިމުން ބައިބައިވެފައި މިވަނީ ކީއްވެ؟ - ބިދުޢަ ހެދުން\n3- ދީނުގައި ބިދުޢާތައް ހެދުން: ﷲ ގެ ވާފަށުން މީސްތަކުން އެއްކިބާވެ ވަކިވަކި ވެގެންދާ އަނެއް ކަމަކީ ދީނުގެ ތެރެއަށް އާ ކަންކަން ވެއްދުމެވެ. ނުވަތަ ބިދުޢަތައް ހެދުމެވެ. ކީރިތި ޤުރުއާނުގައި ...\nޢަބްދުﷲ ނަސީމް މެއި 11, 2019 0\nމުސްލިމުން ބައިބައިވެފައި މިވަނީ ކީއްވެ؟ - އަޤީދާ ފާސިދުވުން\n2- ނުބައި ޤަބޫލުކުރުންތަކެއް ގެންގުޅުން: މުސްލިމުން ބައިބައިވެގެންދާ އެންމެ ބޮޑު އަނެއް ސަބަބަކީ މުސްލިމުން އެއްބަޔަކު އަނެއްބަޔެއްގެ މެދުގައި ޤަބޫލުކުރާ ޤަބޫލުކުރުންތަކުގައި ނުވަތަ ޢަޤީދާގައި ޚިލާފުވުމެވެ. ހުރިހާ މުސްލިމުން ވެސް ގެންގުޅެނީ ...\nޢަބްދުﷲ ނަސީމް މެއި 8, 2019 3\nމުސްލިމުން ބައިބައިވެފައި މިވަނީ ކީއްވެ؟ - ޝިރުކު ކުރުން\nމިއަދު އިސްލާމީ އުންމަތް ބައިބައި ވެފައިވަނީ، ވިސްނާ ފިކުރު ކުރާ މީހެއްގެ ލޮލުން ކަރުނަ ފައިބައިގެންދާފަދަ މިންވަރަކަށެވެ. ބަލާލި ކޮންމެ ދިމާލަކުން ފެންނަނީ މުސްލިމުން އެއްބަޔަކު އަނެއްބަޔަކަށް ފާޅު ކުރާ ދެކޮޅުވެރިކަމެވެ. ...\nޢަބްދުﷲ ނަސީމް މެއި 1, 2019 2\nﷲ ތަޢާލާ ގެ ޚާއްޞަ ރަޙްމަތް ހޯދާނީ ކިހިނެއް؟\nﷲ ތަޢާލާ ގެ ރަޙްމަތް ވަނީ ހުރިހާ މަޚްލޫޤުންގެ މައްޗަށް އާންމު ވެގެންނެވެ. އަދި ޚާއްޞަ ކޮށް އިންސާނުންގެ ތެރެއިން އީމާްވެގެން ތިބި މީހުންނަށެވެ. الرحيم އެއީ އެކަލާނގެ އިސްމުފުޅުތަކުގެ ތެރެއިން ...\nޢަބްދުﷲ ނަސީމް ޑިސެމްބަރ 5, 2018 0\nވަރަށް ފުރިހަމަ ދުޢާއެއް!\nرَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ މި ދުޢާ އަކީ އަހަރެމެންނަށް ތަކުރާރުކޮށް އެތައްފަހަރަކު އަޑު އިވޭ ދުޢާއެކެވެ. އެކަމަކު އަހަރެމެން މި ...\nޢަބްދުﷲ ނަސީމް އޮކްޓޯބަރ 8, 2018 2\nތިޔަބައިމީހުންނަށް ސުވަރުގޭގެ ގެރެންޓީ ދެމެވެ\nޢުބާދާ އިބްނު ޞާމިތު ރަޟިޔަﷲ ޢަންހު ރިވާ ކުރެއްވި ޙަދީޘެއްގެ މާނައިގައި ވެއެވެ. ރަސޫލުﷲ ޞައްލަﷲ ޢަލައިހި ވަސައްލަމް ޙަދީޡް ކުރެއްވިއެވެ. "ތިޔަބައިމީހުން6ކަމެއްގެ ގެރެންޓީ ތިމަންކަލޭގެފާނަށް ދީފި ނަމަ ...\nޢަބްދުﷲ ނަސީމް ޖޫން 21, 2018 0\n"މި ހަތަރުކަންތައް ޖަމާ ވެއްޖެ މީހަކު ސުވަރުގެ ވަދެއްޖެއެވެ."\nއެއްދުވަހަކު ރަސޫލުﷲ ޞައްލަﷲ ޢަލައިހި ވަސައްލަމް އަޞްޙާބު ބޭކަލުންނާ ސުވާލު ކުރެއްވިއެވެ! ޙަދީޘް ކުރެއްވިއެވެ. "ތިޔަ ބޭކަލުންގެ ތެރެއިން މިއަދު ރޯދައަށް ހުންނެވީ ކޮން ބޭކަލެއްތޯއެވެ؟" އަބޫބަކުރު ރަޟިޔަﷲ ޢަންހު ދެންނެވިއެވެ. ...\nޢަބްދުﷲ ނަސީމް އޭޕްރިލް 29, 2018 2\n"ﷲ އިރާދަ ކުރެއްވިއްޔާ ދެން ދުވަހަކުވެސް ފެގެއް ނުބޯނަން"\n"މިހާރު ފެގު ނުބޮންތަ؟" އަހަރެންގެ ރައްޓެއްސަކު ސިގިރޭޓެއް ރޯ ކޮއްލަމުން ބުނެލިއެވެ. "އާން، މިހާރު ހުއްޓާލި ތާ އެތައް ދުވަހެއް، ތީގެން ލިބޭ ގެއްލުންތަކާ އެއްޗިހި އެނގޭ އިރުވެސް ކީއްކުރަން ބޮނީ؟" ...\nޢަބްދުﷲ ނަސީމް އޭޕްރިލް 17, 2018 6\nއެންމެންގެ ރުހުމެއް ނުހޯދޭނެ\nމިއަދު އަޅުގަނޑަށް ވަރަށް މުހިއްމު ފިލާވަޅެއް ދަސްވެއްޖެއެވެ. އަދި އެފިލާވަޅުން ހުރިހާ ކިޔުންތެރިންނަށް ވެސް ފައިދާ ކުރާނެ ކަމަށް އުއްމީދު ކުރަމެވެ. އެއީ އަޅުގަނޑުމެންނަށް "ހުރިހާ އެންމެން ރުހޭ ގޮތަށް އެއްވެސް ...\nޢަބްދުﷲ ނަސީމް ޖެނުއަރީ 20, 2013 4\nއިސްވެދިޔަ އުއްމަތްތަކުގެ ޙާލަތާ އެބައިމީހުންގެ އުޅުމާއި ގުޅުން ހުރިގޮތާ ބެހޭގޮތުން ތާރީޚު ދިރާސާ ކޮށް ހޯދައި ބަލައިލި ކޮންމެ މީހަކަށްވެސް އެނގިގެންދާނެ އެންމެ ބޮޑު އެއް ޙަޤީޤަތަކީ، މާޒީވެ ދިޔަ އެންމެހައި ...\nޢަބްދުﷲ ނަސީމް ނޮވެމްބަރ 27, 2012 2\nއެންމެ ރިވެތި ޒީނަތް\nދުނިޔޭގެ ޙަޔާތުގައި އިންސާނުންގެ މައްޗަށްވާ އެންމެ ބޮޑު އަދި އެންމެ މުހިއްމު ވާޖިބަކީ އީމާންކަމެވެ. އެއީ ނަފްސާއި ހިތް ޙާސިލް ކުރާ އެންމެ މަތިވެރި ކަންތަކެވެ. އެއީ އެކަމުގެ ސަބަބުން ދުނިޔެއާއި ...\nޢަބްދުﷲ ނަސީމް ސެޕްޓެމްބަރ 19, 2012 0


Baeh menbarunnah inzaaru dheythee rakkaatherikamah edhijje\nމެންބަރުންނަށް އިންޒާރު ދޭތީ ރައްކާތެރިކަމަށް އެދިއްޖެ\nރައްޔިތުންގެ މަޖިލީހުގެ އީދާރާއިން ބޭއްވި ނޫސްވެރިންގެ ބައްދަލުވުމެއްގައި އަމީންއާންމު ވާހަކަފުޅު ދައްކަވަނީ -- ފޮޓޯ: މަޖިލީސް\nރައްޔިތުންގެ މަޖިލީހުގެ ބައެއް މެންބަރުންނަށް ބިރު ދައްކައި އިންޒާރުގެ މެސެޖުތައް ލިބޭތީ މެންބަރުންނަށް ރައްކާތެރިކަން ފޯރުކޮށްދޭން ޑިފެންސް މިނިސްޓްރީގައި އެދިފައިވާނެ ކަމަށް ރައްޔިތުންގެ މަޖިލީހުގެ އިދާރާއިން މިއަދު ބުނެފި އެވެ.\nރައްޔިތުންގެ މަޖިލީހުގެ އިދާރާއިން މިއަދު ބޭއްވި ނޫސްވެރިންގެ ބައްދަލުވުމުގައި ނޫސްވެރިޔަކު ކުރި ސުވާލަށް ޖަވާބު ދެއްވަމުން މަޖިލީހުގެ އަމީންއާންމު ފާތިމަތު ނިއުޝާ ވިދާޅުވީ ބައެއް މެންބަރުންނަށް ބިރު ދައްކައި އިންޒާރު ދެމުންދާ މައްސަލަތަކެއް ފާހަގަ ކުރެވިފައިވާ ކަމަށެވެ.\nމަޖިލީހުގެ އެއްވެސް މެންބަރަކަށް އެފަދަ އެއްވެސް އިންޒާރެއް ލިބިވަޑައިގެންފިނަމަ، އެ މެންބަރަކު މަޖިލީހުގެ ރައީސަށް އެންގެވުމުން ރައްކާތެރިކަން ފޯރުކޮށްދިނުމަށް އެދި ޑިފެންސް މިނިސްޓްރީގައި މަޖިލީހުގެ އީދާރާއިން އެދޭނެ ކަމަށް ނިއުޝާ ވިދާޅުވި އެވެ. އެ ގޮތަށް އެދުމުން ޑިފެންސުން އެ އިންތިޒާމު ހަމަޖައްސާފައިވާ ކަމަށް ނިއުޝާ ވިދާޅުވި އެވެ.\n"މަޖިލީހުގެ މެންބަރަކަށް އެފަދަ އެއްވެސް ތްރެޓެއް ލިބިވަޑައިގެންފިނަމަ އެ މެންބަރުން މަޖިލީހުގެ ރައީސަށް އެންގެވުމުން އަޅުގަނޑުމެން އެކަން މި އަންގަނީ މިނިސްޓްރީ އޮފް ޑިފެންސްއަށް. އެހެންވީމަ އަޅުގަނޑުމެން މިހާރު ޑިފެންސަށް އަންގަމުން މި ދަނީ." ނިއުޝާ ވިދާޅުވި އެވެ.\nމަޖިލީހުގެ ބައެއް މެންބަރުންނަށް ބިރު ދައްކައި އިންޒާރު ލިބެމުންދާތީ އެ މެންބަރުންނަށް ޑިފެންސް މިނިސްޓްރީގެ ފަރާތުން ރައްކާތެރިކަން ފޯރުކޮށްދިނުމަށް އެދިފައިވާ ކަމަށް ވިދާޅުވި ނަމަވެސް އެއީ ކޮން މެންބަރުންނެއް ކަމެއް ނިއުޝާ ހާމައެއް ނުކުރައްވަ އެވެ.\nމިިދިޔަ މެއި މަހުގެ ފަހުކޮޅު ހުވާ ކުރި ނަވާރަވަނަ ރައްޔިތުންގެ މަޖިލީހުގެ ކޮމިޓީތަކަށް މިހާތަނަށް ވަނީ ސަރުކާރުގެ ގިނަ ކުންފުނިތަކުގެ އިސް ބޭފުޅުންނާއި ބައެއް މިނިވަން މުއައްސަސާތަކުގެ އިސް ބޭފުޅުން ހާޒިރުކޮށްފަ އެވެ. އެ ގޮތަށް ހާޒިރުކުރި އިސް ބޭފުޅުން ވަނީ ބައެއް މައްސަލަތަކުގައި އެ މުއައްސަސާތަކުގެ އިހުމާލުތައް އޮތް ކަމަށް އެއްބަސްވެވަޑައިގެން، އެ ބޭފުޅަކު އަނެއް ބޭފުޅަކަށް ތުހުމަތުތައް ކުރައްވައި ވާހަކަ ދައްކަވާފަ އެވެ.\nރައްޔިތުންގެ މަޖިލިސް އެމްއެންޑީއެފް ޑިފެންސް މިނިސްޓްރީ + ފާތުމަތު ނިއުޝާ\nނޮވެމްބަރު3ގައި ބައެއް ސިފައިން ފިލައިތިބިކަމުގެ ތުހުމަތު


School Thakuge Kiyevun Fesheynee HPA In Lafaa Dhineema: Education Ministry - Vaguthu\nސްކޫލްތަކުގެ ކިޔެވުން ފެށޭނީ އެޗްޕީއޭގެ ލަފާ ދިނީމަ: އެޑިއުކޭޝަން މިނިސްޓްރީ\nރާއްޖެ އިން ކޮވިޑް-19 ފެނިގެން ސްކޫލްތަކުގެ ކިޔެވުން ހުއްޓިފައިވާ އިރު، ސްކޫލްތައް އަލުން ހުޅުވާނީ ހެލްތު ޕްރޮޓެކްޓަޝަން އެޖެންސީ (އެޗްޕީއޭ) ގެ މަތިން ކަމަށް އެޑިއުކޭޝަން މިނިސްޓްރީން މިއަދު ބުނެފިއެވެ.\nއެޑިއުކޭޝަން މިނިސްޓްރީން ބުނީ ކުރިއަށް އޮތް ހަފްތާގައި ކިޔެވުން ފެށުމާ މެދު ގޮތެއް ނިންމާނީ އެޗްޕީއޭގެ ލަފާގެ މަތިން ކަމަށެވެ. ސްކޫލްތަކުގެ އިތުރުން ރާއްޖޭގައި ހިންގަމުންދާ ކޮލެޖްތަކާއި ޔުނިވާސިޓީތަކުގެ ކިޔެވުން ވެސް ހަފްތާއަކަށް ވަނީ މެދުކަނޑާލައިފައެވެ.\nކޮވިޑް-19 ގެ ސަބަބުން ދުނިޔޭގެ ގިނަ ގައުމުތަކުގެ ސްކޫލްތަކާއި ޔުނިވާސިޓީތަކާއި ކޮލެޖްތުތައް ވަނީ މުއްދަތެއް ނެތް ގޮތަށް ބަންދުކޮށްފައެވެ.\nރާއްޖެއިން ވަނީ ސްކޫލްތަށް ބަންދުކޮށް ޓެލިކިލާސްތަކާއި އެހެނިހެން ވަސީލަތްތައް މެދުވެރިކޮށް ސްކޫލުތަކުން ދަރިވަރުންނަށް ކިޔަވައިދޭން ފަށައިފައެވެ. ނަމަވެސް ސަރުކާރު ބަންދުކުރުމާ ގުޅިގެން އެ ކްލާސްތައް މިހާރު ވަނީ މެދުކަނޑާލައިފައެވެ.\nސްކޫލްތައް ބަންދު ކުރި ނަމަވެސް މިނިސްޓްރީން ވަނީ ޕީއެސްއެމްގެ ޔެސްޓީވީ މެދުވެރިކޮށް ގްރޭޑް 10 ގެ ދަރިވަރުންނަށް ފިލާވަޅުތައް ނަގައިދީފައެވެ.\nމިނިސްޓްރީން ނިންމާފައިވާ ގޮތުން ގްރޭޑް 10 ގެ ދަރިވަރުންނަށް ކޮންމެ މާއްދާއެއް ވެސް ތިރީސް މިނެޓަށް ކިޔަވައިދޭން ވަނީ ނިންމައިފައެވެ.\nކޮވިޑް-19 އާ ގުޅިގެން ސްކޫލްތަކާއި ކޮލެޖްތުތަކާއި ޔުނިވަސިޓީތައް ބަންދުކުރި އިރު، ސަރުކާރުގެ އޮފީސްތައް ވަނީ ބަންދުކޮށްފައެވެ.\nސިނޮފާމް ވެކްސިންގެ ދެވަނަ ޑޯޒް ޖެހުން މާދަމާ ފަށާނެ\nމާޗް 24, 2020 22:23\nބޮޑާ ކަން ނުދައްކާ!!\nރައްބުލުް ކާއިނާތު އަދި ކޮރޯނާ ވައިރަސްގެ ވެރި އިލާހުގެ އިޒުނާ ފުޅު އައި އިރަކުން ނޫނީ ނުހުޅޫވޭނެ ތި ސްކޫލް ތަކެއް. ވައިރަސް ކަންތއްގަޑު ނުނިމެނީސް އަހަރެމެންގެ ދަރިން ނެއް ނުފޮނުވާނަން..


Omicron Aai Gulhey Gothun Mihaathanah Engenee Kon Mauloomaatheh? - Vaguthu\nއޮމިކްރޮން ވޭރިއަންޓާއި ގުޅޭ ގޮތުން މިހާތަނަށް އެނގެނީ ކޮން މައުލޫމާތެއް؟\nކޮވިޑް-19 އިން ދިފާއުވުމަށް އެތައް މިލިއަން މީހުންނަށް ވެކްސިން ޖަހައި، މިބަލަމަޑުކަމުން އަރައިގަނެވިދާނެހެން ހީވެފައި ވަނިކޮށް ވައިރަސް އަށް ބަދަލުތަކެއް އައިސް އުފެދިފައިވާ ވޭރިއަންޓް އޮމިކްރޮންގެ ސަބަބުން މިވަނީ ބިރުވެރިކަން އިތުރުވެފައެވެ. ކޮވިޑުން ސަލާމަތްވުމަށް ދެއަހަރު ވަންދެން ކުރި މަސައްކަތް އަނެއްކާވެސް ސުމަކުން ފަށަން ޖެހިދާނެކަމުގެ ބިރާއި ކަންބޮޑުވުން މިހާރު އެބައޮތެވެ.\nއޮމިކްރޮން ވޭރިއަންޓްގެ ހުރިހާ މައުލޫމާތެއް އަދި ކަށަވަރެއް ނުވެއެވެ. ނަމަވެސް މިހާތަނަށް ކަށަވަރުވެފައިވާ ބައެއް މައުލޫމާތު މިލިޔުމުގައި ހިމަނާލާނަމެވެ.\nއޮމިކްރޮން ފަސޭހައިން ފެތުރޭތަ؟\nދެކުނު އެފްރިކާ އިން ފުރަތަމަ އޮމިކްރޮން ފެނި ދުނިޔޭގެ ސަމާލުކަމަށް އެކަން ގެނައި ފަހުން އެގައުމުގައި ކޮވިޑަށް ފައްސިވާ މީހުންގެ އަދަދު ވަނީ ވަރަށް ބޮޑަށް އިތުރުވެފައެވެ. ދެކުނު އެފްރިކާ އިން ނޮވެމްބަރ 26 ވަނަ ދުވަހު ފައްސިވީ 3400 މީހުންނެވެ. ނަމަވެސް ޑިސެމްބަރ މަހުގެ 01 ވަނަ ދުވަހު ފައްސިވި މީހުންގެ އަދަދު 8561 އަށް އަރައެވެ. އަދި މިމަހުގެ 04 ވަނަ ދުވަހު 16000 މީހުން ފައްސިވިއެވެ. ދެކުނު އެފްރިކާގައި ކޮވިޑް އިތުރުވަމުންދާ އަދަދަށް ބަލާއިރު ވެސް ކަށަވަރު ކަމާއިއެކު ސައިންސްވެރިން ބުނަނީ އޮމިކްރޮން ފެތުރުން އެހެން ވޭރިއަންޓްތަކާއި އަޅައި ބަލާއިރު އަވަސް ކަމެވެ.\nމިހާރު ލަފާކުރެވޭ ގޮތުގައި އޮމިކްރޮން ވޭރިއަންޓް ޖެހޭ ކޮންމެ މީހެއްގެ ގައިން އިތުރު ތިން މީހުންނާއި ހަމީހުންނާއި ދެމެދުގެ އަދަދެއްގެ މީހުންނަށް ބަލި ފެތުރެއެވެ.\nއިނގިރޭސިވިލާތުގައި ޑެލްޓަރ ވޭރިއަންޓް ފެތުރުނުއިރު ފައްސިވާ މީހުންގެ އަދަދު ދެގުނަވާން ފަސް ދުވަސް ނެގިއެވެ. ނަމަވެސް މިހާރު ދެދުވަސް ތެރޭގައި ފައްސިވާ މީހުންގެ އަދަދު ދެގުނަ ވަމުން އެބަދެއެވެ.\nމިހުރިހާ މައުލޫމާތައް ބަލާއިރު އޮމިކްރޮން ފެތުރުން އަވަސް ވެފައި ހަލުވިކަން އެނގެއެވެ.\nއޮމިކްރޮން ވެކްސިނަށް ގުޑާނެތަ؟\nކޮވިޑް-19 އިން ދިފާއުވުމަށް ވެކްސިން ފުރިހަމަ ކޮށްފައިވާ މީހުންނަށް އޮމިކްރޮން ޖެހޭކަން މިހާތަނަށް ވަނީ ކަށަވަރުވެފައެވެ. ނަމަވެސް ސައިންސްވެރިން ބުނާ ގޮތުގައި ވެކްސިންގެ އަސަރު އޮމިކްރޮން ވޭރިއަންޓް ޖެހޭ މީހުންނަށް އެއްވެސް ވަރަކަށް ނުކުރާނެ ކަމަކަށް ލަފައެއް ނުކުރެވެއެވެ. "ވެކްސިންގެ އަސަރު އޮމިކްރޮން ވޭރިއަންޓް ޖެހޭ މީހުންނަށް ކުރާ މިންވަރު ދަށް ވެދާނެ. ނަމަވެސް އެއްވެސް ވަރަކަށް ވެކްސިންގެ އަސަރު ނުކުރާ ވަރު ވެދާނެ ކަމަކަށް ލަފައެއް ނުކުރެވޭ." އިނގިރޭސިވިލާތުގެ ސައިންސްވެރިއެއް ކަމަށްވާ ސައިމަން ކްލާކް ވިދާޅުވިއެވެ.\nނުރައްކާ އޮތީ ކޮންބަޔަކަށް؟\nއޮމިކްރޮން ވޭރިއަންޓް ޖެހުމުން ފުރާނަ އަށް ނުރައްކާވުމުގެ ފުރުސަތު ބޮޑީ ކޮންބަޔަކަށްކަން އަދި ކަށަވަރު ކަމާއިއެކު ބުނަން ދައްޗެވެ. ނަމަވެސް ގިނަ ސައިންސްވެރިން ބުނާ ގޮތުގައި އޮމިކްރޮން ވޭރިއަންޓްގެ ނުރައްކާ ވެސް އެންމެ ބޮޑީ އުމުރުން ދުވަސްވީ މީހުންނަށާއި ބޮޑެތި ބަލިތައް ތަހައްމަލް ކުރަމުން ގެންދާ މީހުންނަށެވެ.\nމީހުން މަރުވާ ނިސްބަތް އިތުރުތަ؟\nއޮމިކްރޮން ވޭރިއަންޓަށް ފައްސިވި މީހުންގެ ތެރެއިން އެއްވެސް މީހަކު މަރުވި ކަމަކަށް އަދި ރިޕޯޓެއް ލިބިފައެއް ނުވެއެވެ. އޮމިކްރޮން އަށް ފައްސިވާ މީހުން ހޮސްޕިޓަލްގައި އެޑްމިޓް ކުރަން ޖެހޭ މިންވަރު އިތުރު ކަމަކަށް ވެސް އަދި ކަށަވަރު ރިޕޯޓެއް ނެތެވެ. ނަމަވެސް ސައިންސްވެރިން ބުނާ ގޮތުގައި އޮމިކްރޮން ފެތުރޭ މިންވަރު އަވަސްވެއްޖެނަމަ ގައުމުތަކުގެ ސިއްހީ ނިޒާމަށް ބާރުބޮޑުވެ ގިނަ ބަޔަކު މަރުވުމުގެ ފުރުސަތު ބޮޑެވެ. އެއީ ހަމައެކަނި އޮމިކްރޮން ނުރައްކާ ވެގެން ނޫން ކަމަށާއި އެއީ ފަރުވާ ދޭން ޖެހޭ މީހުންގެ އަދަދު ގިނަވެ އޯވަލޯޑް ވެގެން ދިމާވެދާނެ ކަމެއް ކަމަށް ސައިންސްވެރިން ބުނެއެވެ.\nއޮމިކްރޮން ވޭރިއަންޓުން ސަލާމަތް ވުމަށް ވެސް ކުރެވެން ހުރީ ވަރަށް އާދައިގެ ކަންކަމެވެ. އެއީ ގިނަގިނައިން އަތް ދޮވުމާއި ރަނގަޅަށް މާސްކް އެޅުމާއި ގައިދުރުކަން ބެހެއްޓުމާއި، ބައްދަލުކުރާ މީހުންގެ އަދަދު ވީހައިވެސް މަދުކުރުމެވެ.\nމައުލޫމާތު: ގާޑިއަން ނޫސް


Priyanka Nick Ge Annaunu "Vagah" Nagaa Kamah Bunefi - Vaguthu\nކޮވިޑް-19: އެޑްމިޓް ކޮށްފައިވާ މީހުންގެ އަދަދު މައްޗަށް، މިއީ އެންމެ ބޮޑު ބިރު -7ގަޑިއިރު ކުރިން\nޕްރިޔަންކާ ނިކްގެ އަންނައުނު "ވަގަށް"ނަގާ ކަމަށް ބުނެފި\nފިރިހެނުން އަންހެން ހެދުން އެޅުން ވެފައި އޮންނަނީ ބޮޑު މައްސަލައަކަށެވެ. ވާނީވެސް އެހެންތާއެވެ. އަންހެނުންގެ ހެދުންތައް ހުންނަނީ ފިރިހެނުން އަޅައިގެން އުޅުމަށް ކަމުދާ ކަހަަލަ ގޮތަަކަށް ނޫނެވެ. އަދި އެއީ ހުރިހާ ނަޒަރަކުން ބެލިޔަސް ގޯސް ކަމެއްގެ ގޮތުގައި ގިނަބަޔަކު ސިފަ ކުރެއެވެ. ނަމަވެސް އަންހެނުން ފިރިހެނުން ހެދުން އަޅައިގެން އުޅުން އެއްބަޔަކަށް ގޯހެއް ނޫނެވެ. އެއީ ފެޝަން ކަމަށް ގިނަބަޔަކު ބުނެފައި ވެއެވެ.\nމިގޮތަށް ހެދުން އަޅާ ވައްޓަފާލި ޒަމާނަށް އައި ބަދަލާއެކު ބަދަލުވެއްޖެ އެވެ. އަންހެން ވެރިން ފިރިމީހާގެ ހެދުން އަޅައިގެން ތަފާތު ދައްކައެވެ. އެ މީހުން ފިރިހެނުންނަށް ހާއްސަ ހެދުން އަޅައިގެން ހުއްޓަސް އެއީ އަންހެން ހެދުމަކާއި ވައްތަރު ގޮތަކަށް ހަދަލައެވެ. މި ވާހަކަ ބާއްވަމާ ހިނގާށެވެ.\nމަޝްހޫރު އެތައް ތަރިންނެއްވެސް މިހާރު އެކަން ކުރަމުން ދެއެވެ. ފިރިމީހާ ނޫނީ ލޯބިވެރިޔާގެ ހެދުން ފެޝަންއަކަށް ލައިގެން ފޮޓޯނަގާފައިވާ ލައެވެ.\nމިގޮތަށް އެންމެ ފަހުން އާއްމުންގެ ބޮޑު ސަމާލުކަން ހޯދީ ބަތަލާ ޕްރިޔަންކާ ޗޯޕްރާ އެވެ. އޭނާވެސް މިހާރު މީސް މީޑިއާގައި ކުރިއަށްދާ، ޗެލެންޖެއްގައި ބައިވެރިވީއެވެ. "ފެށުނީ މިހެންް، މިހާރު މިހެން" ޗެލެންޖްގައި ޕްރިޔަންކާ ބައިވެރިވެ ފޮޓޯއެއް ހިއްސާކޮށް ބުނެފައި ވަނީ، ފިރިމީހާ ނިކްގެ ހެދުން ވަގަށް ނަގަން އޭނާ ވަރަށް ލޯބިވާ ކަމަށް ޕްރިޔަންކާ ބުނެފައި ވެއެވެ.\nޕްރިޔަންކާ އެ ފޮޓޯ ހިއްސާކޮށްފައި ވަނީ އިންސްޓަގްރާމްގައެވެ. ކޮލާޖް ހަދާފައިވާ އެ ފޮޓޯގައި ފެށުނު ގޮތް ކަމަށް ދައްކާފައި ވަނީ ނިކް ހުދު ކުލައިގެ ޖެކެޓް ވައްތަރުގެ ހެދުމެއް ލައިގެން ހުންނަ ފޮޓޯއަކާއި ސީދާ ޕްރިޔަންކާ އެ ހެދުން އަޅައިގެން ހުރެ ނަގާފައިވާ ފޮޓޯއެކެވެ.\nޕްރިޔަންކާ މިވަގުތު ހުރީ ޖަރުމަނުގައެވެ. އޭނާ ޖަރުމަނަށް ގޮސްފައި ވަނީ މަސައްކަަތަކަށެވެ.\nއޭނާ އެންމެ އަވަހަށް ދެން ފެނިގެން ދާނީ މެޓްރިކްސް4އިންނެވެ.\nއޮކްޓޯބަރ 23, 2020 17:10\nI ިޮio ve\nއޮކްޓޯބަރ 23, 2020 18:35\nކުޑަކޮށް ހާވާލާފައި ބަލާލަބަލަ........ ހަމަ ހުރެދާނެ އެކޮއިގެ ފިރިމީހާ އެކޮއިގެ އަޑިން ލާ އެއްޗެތުވެސް ވަގަށްނަގައިގެން ލައިގެން!\nއޮކްޓޯބަރ 24, 2020 09:24\nދެން މި ކަން ވެސް އަޅުވާނީ ޔާނު ބޮލު ގަައި ؟\nއޮކްޓޯބަރ 25, 2020 14:23\nއަޅޭ ސުނިޔަންކާ ދެންމިކަން ކުރާނީކިހިނެ 😅😅😅


Sarukaarun clubthakah faisaa dheynekamuge yageenkameh nudhen: Mahloof - vNews.mv\nސުވައިދާ ޙުސައިން 23 September 2019, 14:01\nދައުލަތުގެ ބަޖެޓުން ފުޓްބޯޅަ ކުލަބްތަކަށް ފައިސާ ދޭނެ ކަމުގެ ޔަގީންކަން އެއްވެސް އިރެއްގައި ދީފައި ނުވާނެ ކަމަށް ކުޅިވަރާ ބެހޭވަޒީރު އަހުމަދު މަހުލޫފު ވިދާޅުވެއްޖެ އެވެ.\nސަރުކާރުން މިދިޔަ އަހަރު ފުޓްބޯޅަ ކުރިއެރުވުމަށް ދައުލަތުގެ ކުންފުނިތައް މެދުވެރިކޮށް ފުރަތަމަ ޑިވިޒަންގެ ކުލަބުތަކަށް ތިން މިލިއަން ރުފިޔާ ވަނީ ދީފައެވެ. އަދި މިސަރުކާރުން އެ ފިޔާ ކުލަބުތަކަށް ނުދޭތީ ކުލަބުތަކުން އަންނަނީ ކަންބޮޑުވުން ފާޅުކުރަމުންނެވެ.\nމިނިސްޓަރ މަހުލޫފް ވިދާޅުވީ މީގެ ކުރިންވެސް ރާއްޖޭގައި ފޯރިޔާއެކު ފުޓްބޯޅަ ކުރިއެރި ދުވަސްވަރެއްދިޔަ ކަމަށާއި އެކަން ކޮށްފައިވަނީ ކޮންމެ ކުލަބަކަށް ތިންމިލިޔަން ރުފިޔާ ދީގެން ނޫން ކަމަށެވެ. އަދި މިސަރުކާރުގެ ވިސްނުމުގައި ވެސް ކުލަބުތަކަށް ތިންމިލިޔަން ރުފިޔާ ދިނުމުގެ ވިސްނުމެއް ނުގެންގުޅޭ ކަމަށް ވެސް މިނިސްޓަރު ވިދާޅުވި އެވެ\n" ކުލަބްތަަކަށް ލާރި ނުލިބިގެން ތިންމިލިޔަން ރުފިޔާއޭމިކިޔާ މައްސަލައިގައި އަޅުގަނޑުމެންނާ އެވާހަކަ އެބަ އަމާޒުވޭ. އަޅުނގަޑުމެން ކުލަބުތަކާއި ވާހަކަ ދެއްކިން އެކަމަކު ބައެއް ކުލަބުތަކުން ބޭނުމެއް ނުވި އަޅުގަނޑުމެންނާއެކީ އެގޮތަށް ކުރިޔަށް ދާކަށް. މިއަދުވެސް އަޅުގަނޑު ގަބޫލެއް ނުކުރަން އަދި ނިންމާކަސްވެސް ބޭނުމެއްނޫން ކުރީގަ އެ ދިންގޮތަށް ކުލަބުތަކަށް ތިންމިލިޔަން ރުފިޔާ ދީގެން ރާއްޖޭގެ ފުޓްބޯޅަ ހިންގާކަށް. ދައުލަތުން ކުލަބުތަކށް ތިން މިލިޔަން ރުފިޔާ ދީގެނެއްނޫން މީގެ ކުރިންވެސް ރާއްޖޭގެ ފުޓްބޯޅަ މުބާރާތްތައް ކުރިޔަށް ގެންގޮސްފައި ހުރީކީ. އެހެންނަމަވެސް ކުލަބުތަކަށް ދަތިވީމަ މިއަހަރު ވެސް ކޮންމެ ކުލަބަކަށް ދެ ލައްކަ ރުފިޔާ މިނިސްޓްރީން ދިނިން. އަދި ކޯޗުގެ މުސާރަ ވެސް ކުރިއެކޭ އެއްގޮތަށް އެބަދެން. އެއީ އެކަށީގެންވާ މިންވަރެއް. ދެން ކުރިން ވެސް ކުލަބުތައް ރަން ކުރިގޮތަށް މިއަދުވެސް އެކަން ކުރެވޭނެ" މަހްލޫފް ވިދާޅުވި އެވެ.\nމިނިސްޓަރު ވިދާޅުވީ ރާއްޖޭގައި ދެން ފުޓްބޯޅަ ދިރުވާ އާލާ ކުރެވޭނީ އަތޮޅު ތެރޭގައި ފުޓްބޯޅަ ކުރިއަރުވައިގެން ކަމަށެވެ. އަދި ގައުމީ ޓީމުގެ ކޮމިޓީގައި ބައިވެރިވީ އެފްއޭއެމާއެކު ގޯސްވެފައިއޮތް ގުޅުން ރަނގަޅުކޮށް ފުޓްބޯޅައަށް ރަނގަޅަކަށް ކަމަށް ވެސް މިނިސްޓަރު ވިދާޅުވި އެވެ.\nމަޙްލޫފް އިތުރަށް ވިދާޅުވީ ބޭނުންވަނީ ކުލަބުތަކަށް ފަހި ގޮތްތަށް ހޯދައިދީ ޓީމްތަކާއި އޮތް ގުޅުން ރަގަނޅު ކުރަން ކަމަށެވެ. އެގޮތުން ނިއުރޭޑިއަންޓަށް ދިމާވެފައިވާ މައްސަލަ ހައްލުކޮށްދިނުމަށް ވަރަށް ބޭނުންވާ ކަމަށާއި އެހެންވިޔަސް ބަޔަކު ހާވާފައި އޮތް ހަޑިއަކަށް ސަރުކާރުން ޒިންމާއެއް ނުވެވޭނެ ކަމަށެވެ. އެފްއޭއެމުގެ ގައުމީ ޓީމުގެ ކޮމިޓީގައި މިވާހަކަތައް ދައްކައިގެން ހައްލެއް ލިބޭނެގޮތްތަކެއް ހޯދަން މަސައްކަތް ކުރައްވާނެ ކަމަށް ވެސް މިއަދުގެ ނޫސްވެރިންގެ ބައްދަލުވުމުގައި މިނިސްޓަރު މަހުޅުފް ވިދާޅުވި އެވެ.


Quran ge furathama aayaiy baavaalehvi Hira hoholha hunna goiy...\nގުރުއާންގެ ފުރަތަމަ އާޔަތް ބާވާ ލެއްވި ހިރާ ހޮހޮޅަ ހުންނަ ގޮތް އެނގޭތަ؟\nހިރާ ހޮހޮޅަ ހުންނަނީ މައްކާގެ ބޭރުގައި ހުންނަ ނޫރު ފަރުބަދައިގަ\nކ. މާލެ | 20 އޯގަސްޓް 2017 | އާދީއްތަ 16:57 | 8,923\nހިރާ ހޮހޮޅަ - ކީރިތި ގުރުއާން ބާވާލައްވަން ފެއްޓެވީ ރަސޫލާ މި ހޮހޮޅައިގައި ހުންނަވަނިކޮށް - އަލްއަރަބިއްޔާ\nއިސްލާމްދީނުގެ ދިގު ތާރީޚުގައި ފާހަގަ ކުރެވޭ މުހިންމު އެތައް ކަމެއް ހިނގާފައިވެއެވެ. ނަމަވެސް މި ހުރިހާ ކަމެއްގެ ތެރެއިންވެސް އެންމެ ފާހަގަ ކުރެވޭ އެންމެ މުހިންމު އެއް ކަމަކީ ދުނިޔެއަށް ބޮޑު އިންގިލާބެއް ގެނައުވި، އަދި އިންސާނުންގެ ހަޔާތައް އެންމެ ހެޔޮ ބަދަލުވި ގެނުވި އިސްލާމް ދީނުގެ އަސްލުތައް މީގެ 1400 އަހަރު ކުރިން މާތް ﷲ ގެ ކީރިތި އާޔަތްތަކުން މި ބިންމައްޗަށް ބާވާލައްވަން ފެއްޓެވެމުވެ.\nކީރިތި ގުރުއާން މި ބިންމައްޗަށް ބާވާލައްވަން ފެއްޓެވުމުގެ ކުރިން ކީރިތި ރަސޫލާ ހިރާ ހޮހޮޅައަށް ވަޑައިގަނެ އެތަނުގައި ގިނިކަންޏާ ކަންކަމާ ފިކުރުފުޅު ކުރެއްވުމުގައި ވަގުތު ހޭދަ ކުރެއްވިކަން އިސްލާމީ ތާރީޚުން އެނގެއެވެ. އެ ގޮތުން އެ ހޮހޮޅައަށް ޒިޔާރަތް ކުރައްވާ އިރު އެތަނުގައި ދުވަސްތަކަކަށް ހުންނަވައެވެ. އެނބުރި ވަޑައިގަންނަވަނީ، ޒަރޫރީ ބޭނުންތަކަށް ގެންދެވި އެއްޗެހި ހުސްވުމުންނެވެ.\nކީރިތި ގުރުއާން ބާވާލައްވަން ފެށުން ވެގެން ދިޔައީ އިސްލާމީ ތާރީޚުގެ އެންމެ މުހިންމު އެއް ހާދިސާއަށެވެ. އެއީ މި ބިންމައްޗަށް މާތް ﷲ ފޮނުއްވި އެންމެ ފަހު ރަސޫލާ އަކީ މުހައްމަދު ސައްލަﷲ އަލައިހި ވަސައްލަމް ކަމުގައި ކަނޑައެޅިގެން ދިޔަ މުހިންމު ޙާދިސާއެވެ. އެއީ މާތް ﷲ ދުނިޔެއަށް ބާއްވާލެއްވި އެންމެ ފަހު ފޮތް ކަމުގައި ކީރިތި ގުރުއާން ކަނޑައެޅިގެން ދިޔަ ޙާދިސާއެވެ. އެހެން ކަމުން މި މުހިންމު ހާދިސާ ހިނގި ތަނަކީ ކޮންމެ ނަޒަރަކުން ބެލި ނަމަވެސް އިސްލާމީ ތާރީޚުގައި ވަރަށް ޚާއްސަ ގޮތެއްގައި ފާހަގަ ނުކުރެވި ނުދާނެ ތަނެކެވެ. އެއީ ހިރާ ހޮޅައެވެ.\nހިރާ ހޮހޮޅަ ހުންނަ ފަރުބަދަ އަށް ބަޔަކު ޒިޔާރަތް ކުރަނީ\nމި ހޮހޮޅައިގެ ވާހަކަ އަކީ އެކި އެކި ދީނީ ލިޔުންތަކުންނާއި ރަސޫލާގެ ސިޔަރަތު އަޑު އަހާ ގިނަ އަދަދެއްގެ ދިވެހިންނަށްވެސް އިވިފައިވާނެ ވާހަކަ އެކެވެ. ނަމަވެސް މިފަރުބަދަ ހުންނަ ގޮތާއި ފަރުބަދައިގެ އެ މުހިންމު ހޮހޮޅަ ހުންނަ ގޮތް ނޭގުމަކީ އެކަށީގެންވާ ކަމެކެވެ.\nހިރާ ހޮހޮޅަ ހުންނަނީ މައްކާ އާ ގާތްގަނޑަކަށް4ކިލޯ މީޓަރު ދުރުގައެވެ. މިތަންވަނީ ނޫރު ފަރުބަދަ (ޖަބަލުއް ނޫރު) މަތީގައި 634 މީޓަރު އުހުގައެވެ. ހޮހޮޅައިގެ އަނމަތި ހުންނަނީ ސީދާ ކައުބާ އާ ދިމާވާ ގޮތަށެވެ.\nދިރާސާ ކުރާ ފަރާތްތަކުން ބުނާ ގޮތުގައި ހޮހޮޅައިގެ ޖާގައިގެ ބޮޑު މިނަކީ، އޭގެ ތެރޭގައި އެއް ފަހަރާ ބޮޑެތި6މީހުންނަށް ތިބެވޭ ވަރުގެ ޖާގަ އެކެވެ.\nހިރާ ހޮހޮޅައިގެ އެތެރެ\nނޫރު ފަރުބަދަ އަކީ ދުރުންވެސް ފަސޭހައިން ފާހަގަ ކުރެވޭފަދަ ބައްޓަމަކަށް ހުންނަ ފަރުބަދަ އެކެވެ. ފަރުބަދައިގެ އެންމެ އުސްބައި ފެންނަނީ ޖަމަލުގެ ބުރަކަށިމަތީގައި އުފުއްލިފައި ހުންނަ ގުދުގެ ބައްޓަމަށެވެ.\nހޮހޮޅަ އަށް ޒިޔާރަތް ކުރުމަކީ އެހާ ފަސޭހަ ކަމެއް ނޫނެވެ. އެއީ ނޫރު ފަރުބަދަ ހުންނަ ތަނުގެ ގޮތުންނާއި އަދި ހޮހޮޅަ ހުންނަނީ އެ ފަރުބަދައިގެ އެންމެ އުހުގައި ކަމަށްވާތީއެވެ. ނޫރު ފަރުބަދަ އާ ހަމަ އަށް ގޮސް ހޮހޮޅަ އާއި ހަމަ އަށް އެރޭނީ ފައި މަގުގައި ވިއްސަކަށް މިނެޓުންނެވެ.\nއުނދަގޫތަކާ އެކުގައި ނަމަވެސް ފަރުބަދަ އަށް އަރާ ހޮހޮޅަ އަށް ޒިޔާރަތް ކުރާ މީހުން ދަނީ އިތުރުވަމުންނެވެ. ޒިރާތްކުރާ ބައެއް މީހުންގެ ސަބަބުން ހޮހޮޅަ ތެރޭގައި ހުރި ހިލަތަކަށާއި އަދި ހޮހޮޅައިގެ ބޭރުގައިވާ ހިލަތަކަށް ކޮންމެވެސް ވަރެއްގެ ގެއްލުންތައް ލިބެމުންދާ ކަން ދަނީ ފާހަގަ ކުރެވުމުންނެވެ. ސްވެނިއަރގެ ގޮތުގައި ގެނައުމަށް ހިލަކޮޅުކޮޅު ނެއްޓުމާއި، ހިލައިގައި ނުފެހެވޭ ދެލިން ލިޔުމާއި، އެކި އެކި އެއްޗެހި ހިލައިގައި ކަނޑާ ނެގުން ފަދަ ކަންކަން މީހުން ކޮށްފައި އެބަހުއްޓެވެ. ހިލައިގައި ލިޔެ އަދި ކަނޑާ ނެގުމުން، ކުރިން ހުރި ހާލަތައް ރުޖޫއަ ކުރުމަކީ ފަސޭހަ ކަމަކަށް ނުވެއެވެ.\nހިރާ ހޮހޮޅަ ހުންނަ ނޫރު ފަރުބަދަ\nހިރާ ހޮހޮޅައަކީ މުސްލިމުންގެ ހިތްތަކުގައި ޚާއްސަ ޝައުގެއް ދެވިފައިވާ ހޮހޮޅައެއް ކަމާ މެދު ޝައްކެއް ނެތެވެ. އެއީ އިސްލާމީ ނޫރު މި ބިންމައްޗަށް ބާވާލައްވަން ފެއްޓެވުމަށް މި ދުނިޔެއިން މާތް ﷲ އިޚްތިޔާރު ކުރައްވާ ކަނޑައެޅުއްވި ތަނެވެ. އެކަމުގެ ހިކްމަތް ދެނެވޮޑިގެންވާނީ އެކަނލާގެއެވެ.


Rohingya muslimunge difaaugai Raajje Amal Clooney aaeku thadhahulu vanee\nއާމާލް ކްލޫނީ ރާއްޖޭގައި އިންޓަވިއުއެއް ދެއްވަނީ -- ފޮޓޯ: އަވަސް\nމިޔަންމާގެ ރޮހިންޔާ ދަރިކޮޅުގެ މުސްލިމުންނާއި ދެކޮޅަށް އެ ގައުމުގެ ސިފައިން ހިންގަމުންދާ ލާއިންސާނީ އަނިޔާވެރި އަމަލުތައް ހުއްޓުވައި، ރޮހިންޔާގެ މުސްލިމުން ހިމާޔަތްކުރަން އިންޓަނޭޝަނަލް ކޯޓް އޮފް ޖަސްޓިހަށް ހުށަހަޅާފައިވާ މައްސަލައިގެ ތެރެއަށް ރާއްޖެއިން ތަދުއްހުލު ވާނެ ކަން ފޮރިން މިނިސްޓަރު އަބްދުﷲ ޝާހިދު އިއުލާން ކުރައްވައިފި އެވެ.\nދަ ގެމްބިއާއިން އިސްލާމީ ޤައުމުތަކުގެ ފަރާތުން މިދިޔަ އަހަރު އދ. އެ ކޯޓަށް ހުށަހެޅި މައްސަލައިގެ ތެރެއަށް ރާއްޖެއިން ވަންނާނެކަން ޝާހިދު އިއުލާންކުރެއްވީ ސްވިޓްޒަލެންޑްގެ ޖެނީވާގައި ކުރިއަށްދާ އދ. ގެ އިންސާނީ ހައްގުތަކާބެހޭ ކައުންސިލްގެ 43 ވަނަ ސެޝަންގައި މިއަދު ވާހަކަފުޅު ދައްކަވަމުންނެވެ.\nޝާހިދު ވިދާޅުވީ ރޮހިންޔާ މުސްލިމުންގެ ދިފާޢުގައި ބައިނަލްއަޤްވާމީ ކޯޓުން ނިންމި ނިންމުމަށް ރާއްޖެއިން މަރުޙަބާ ކިޔާ ކަމަށެވެ. އަދި ރޮހިންޔާ މުސްލިމުންގެ ދިފާއުގައި ނުކުންނަން ޖެހޭކަމަށް ރައީސް އިބްރާހިމް މުހައްމަދު ސާލިހުގެ ކެބިނެޓަށް ފެންނަ ކަމަށާއި އަވަސް މުސްތަގުބަލެއްގައި ރާއްޖެއިން ރޮހިންޔާ މުސްލިމުންގެ ދިފާއުގައި އެ ކޯޓަށް ލިޔުން ހުށަހަޅާނެކަމަށެވެ.\nބައިނަލްއަޤްވާމީ ކޯޓުގެ ނިންމުމުގައިވާ ގޮތުން ރޮހިންޔާ މުސްލިމުން ހިމާޔަތްކުރުމަށް މިޔަންމާއިން އަޅާ ފިޔަވަޅުތަކުގެ ރިޕޯޓެއް ހަތަރު މަސްދުވަހުގެ ތެރޭގައި އެކޯޓަށް ހުށަހަޅަން ޖެހެއެވެ. އަދި އޭގެ ފަހުން މައްސަލަ އެއްކޮށް ކޯޓުގައި ނިމެންދެން ކޮންމެ ހަ މަހަކުން އެފަދަ ރިޕޯޓެއް ކޯޓަށް ހުށަހަޅަން ޖެހެއެވެ.\nޔޫއެން ފޮރިން މިނިސްޓްރީ އަބްދުﷲ ޝާހިދު + މިއަންމާ\nޑިޕްލޮމަސީގެ ދާއިރާގައި އުޅޭ އަންހެނުންނަށް ދުވަހެއް ފާހަގަކުރަނީ\nއިޒްރޭލްގެ އުދުވާނާ ދެކޮޅަށް ރާއްޖެ އަޑުއުފުލައިފި


Austrian Airline In Raajje Ah Dhathuru Thah Fashanee - Vaguthu\nއޮސްޓްރިއަން އެއާލައިނުން ރާއްޖެއަށް ދަތުރުތައް ފަށައިފި\nއޮސްޓްރިއަން އެއާލައިން-- ފޮޓޯ: މީސްމީޑީއާ\nއޮސްޓްރިއާގެ އޮސްޓްރިއަން އެއާލައިންސް އިން ރާއްޖެއަށް ދަތުރު ފަށައިފިއެވެ.\nއޮސްޓްރިއަން އެއާލައިންސް އިން ރާއްޖެއަށް ދަތުރުތައް ފެށުމާއި އެކު މިއީ ކޮވިޑު-19ގެ ހާލަތާ ގުޅިގެން ރާއްޖޭގެ ބޯޑަރު ބަންދުކޮށްފައި އޮތުމަށްފަހު އަލުން ބޯޑަރު ހުޅުވާލިފަހުން ރާއްޖެއަށް ދަތުރުފެށި ބައިނަލްއަގުވާމީ 12 ވަނަ އެއާލައިނެވެ.\nއޮސްޓްރޭލިއަން އެއާލައިންސް އިން ރާއްޖެއަށް ކޮންމެ ހަފްތާއަކު ދެ ދަތުރު ކުރުމަށް ވަނީ ނިންމާފައެވެ.\nކޮވިޑް-19 އާއި ގުޅިގެން ރާއްޖޭގެ ބޮޑަރު ބަންދުކޮށްފައި އޮތުމަށްފަހު އަލުން ހުޅުވާފައި ވަނީ ޖުލައި މަހުގެ 15 ވަނަ ދުވަހުއެވެ. އޭގެ ފަހުން ރާއްޖެއަށް ގިނަ އެއާލައިންސްތަކުން ވަނީ ދަތުރު ކުރަން ފަށާފައެވެ.\nކުރިއަށް އޮތްތަނުގައިވެސް ބައިނަލްއަގުވާމީ ގިނަ އެއާލައިންތަކަކުން ރާއްޖެއަށް ދަތުުރު ފަށަން ތައްޔާރުވެފައިވާއިރު، މިހާރު ރާއްޖެއަށް ދަތުރު ކުރާ ބައެއް އެއާލައިންތަކުން ވަނީ ރާއްޖެއަށް ކުރާ ދަތުރުތައް އިތުރު ކުރަން ނިންމައިފައެވެ.\nޓޫރިޒަމްގެ ތަފާސް ހިސާބުތައް ދައްކާގޮތުން ބޯޑަރު ހުޅުވާލިފަހުން މިމަހުގެ 21ގެ ނިޔަލަށް 31،801 ފަތުރުވެރިން ވަނީ ރާއްޖެއަށް އައިސްފައިވެއެވެ. އެގޮތުން އެންމެ ގިނަ ފަތުރުވެރިން އައިސްފައިވަނީ ރަޝިއާއިން ކަން ފާހަގަ ކޮށްލެވެއެވެ. ސަރުކާރުގެ އަމާޒަކީ ކޮވިޑު-19ގެ ހާލަތުގެ ފަހުން ރާއްޖެ އަންނަ ފަތުރުވެރިންގެ އަދަދު ލައްކަ އަކަށް އެރުވުމެވެ.\nކޮވިޑް-19 އާ ގުޅިގެން ހުއްޓިފައި އޮތް ރާއްޖޭގެ ފަތުރުވެރިކަން ކޮޅަށް ޖެހުމަށް ގިނަ މަސައްކަތްތަކެއް ކުރަމުންދާ އިރު، މިއަދު ހަތަރު އަތޮޅެއްގެ ހަ ރަށެއްގައި ގެސްޓް ހައުސްތައް ހިންގުމުގެ ހުއްދަ އަލުން ވަނީ ދީފައެވެ.\nކޮވިޑް-19 ވެކްސިން އާއްމުންނަށް ދިނުމުގެ ހުއްދައަށް މޮޑާނާ އިން އެދިއްޖެ


raajjeah ziyaaraiy kuri fathuruveringe adhadhu ithuru vejje\nރާއްޖެއަށް ފަތުރުވެރިން ޒިޔާރަތް ކުރަނީ-- ފޮޓޯ: ސަން\nރާއްޖެއަށް ޒިޔާރަތް ކުރި ފަތުރުވެރިންގެ އަދަދު އިތުރުވެއްޖެ\nމި އަހަރު ފެބްރުއަރީ މަހު ރާއްޖެއަށް ޒިޔާރަތް ކުރި ފަތުރުވެރިންގެ އަދަދު ވަނީ 2018 ވަނަ އަހަރު ފެބްރުއަރީ މަހަށް ވުރެ 16.8 އިން ސައްތަ އިތުރުވެފައިވާ ކަމަށް ޓޫރިޒަމް މިނިސްޓްރީން ނެރެފައިވާ ތަފާސް ހިސާބުތަކުން ދައްކައިފި އެވެ.\nޓޫރިޒަމް މިނިސްޓްރީގެ ތަފާސްހިސާބުން ދައްކާގޮތުގައި މި އަހަރު ފެބްރުއަރީގައި ރާއްޖެއަށް 168،583 ފަތުރުވެރިން ޒިޔާރަތްކޮށްފައިވާ އިރު މިދިޔަ އަހަރު ފެބްރުއަރީގައި ރާއްޖެއަށް ޒިޔާރަތް ކުރި ފަތުރުވެރިންގެ އަދަދަކީ 144،286 އެވެ.\nމި އަހަރު ފެބްރުއަރީގެ ނިޔަލަށް ރާއްޖެއަށް 320،135 ފަތުރުވެރިން ޒިޔާރަތް ކޮށްފައިވާއިރު މިއީ މިދިޔަ އަހަރުގެ މި މުއްދަތާ އަޅާބަލާ އިރު 11.7 އިން ސައްތައިގެ ކުރިއެރުމެކެވެ. މި މުއްދަތުގައި ރާއްޖެއަށް އެންމެ ގިނައިން ފަތުރުވެރިން ޒިޔާރަތްކޮށްފައިވަނީ 55.3 އިން ސައްތަ ހިއްސާއާ އެކު ޔޫރަޕްގެ ގައުމުތަކުންނެވެ. ދެވަނައަށް އެންމެ ގިނައިން ފަތުރުވެރިން ޒިޔާރަތްކޮށްފައިވަނީ އޭޝިއާ ޕެސިފިކް ސަރަހައްދުގެ ގައުމުތަކުންނެވެ. މި ގައުމުތަކުގެ ހިއްސާއަކީ 36.6 އިން ސައްތައެވެ.\nމި މުއްދަތުގައި ވަކި ވަކި ގައުމުތަކަށް ބަލާއިރު ރާއްޖެއަށް އެންމެ ގިނައިން ފަތުރުވެރިން ޒިޔާރަތް ކުރީ ޗައިނާއިންނެވެ. ޗައިނާއިން 57،089 ފަތުރުވެރިން ޒިޔާރަތްކުރި އިރު ދެވަނައަށް އެންމެ ގިނައިން ފަތުރުވެރިން ޒިޔާރަތް ކުރި އިޓަލީން ޒިޔާރަތްކޮށްފައިވަނީ 34،563 ފަތުރުވެރިންނެވެ. ތިންވަނައަށް އެންމެ ގިނަ ފަތުރުވެރިން ޒިޔާރަތްކޮށްފައިވަނީ އިންޑިއާއިންނެވެ. އެއީ 24217 ފަތުރުވެރިންނެވެ.\nރާއްޖެއަށް އެންމެ ގިނައިން ފަތުރުވެރިން ޒިޔާރަތް ކުރި 10 ގައުމުގެ ތެރޭގައި މި ތިން ގައުމުގެ އިތުރުން ޔޫކޭ (7.4 އިންސައްތަ)، ޖާމަނީ (6.5 އިންސައްތަ)، ފްރާންސް (5.6 އިންސައްތަ )، ރަޝިއާ (5.3 އިންސައްތަ ) ޔޫއެސްއޭ(3 އިންސައްތަ)، ޖަޕާން (2.2 އިންސައްތަ) އަދި ސުވިޒާލޭންޑް (2.1 އިންސައްތަ) ހިމެނެއެވެ.\nމީގެ ތެރެއިން ޗައިނާއާއި ސުވިޒާލޭންޑް ފިޔަވައި ދެން ހުރި ހުރިހާ މާކެޓުތަކަށް ވެސް ވަނީ ބޮޑެތި ކުރިއެރުންތައް ލިބިފައެވެ. މި ގޮތުން އެންމެ ބޮޑު ކުރިއެރުމެއް ލިބިފައިވަނީ އިންޑިއާގެ މާކެޓުންނެވެ. މި މުއްދަތުގައި ރާއްޖެއަށް ޒިޔާރަތްކުރި އިންޑިއާގެ ފަތުރުވެރިންގެ އަދަދު 66.8 އިން ސައްތަ އިތުރުވެފައިވާ އިރު ޗައިނާއިން ޒިޔާރަތްކުރި ފަތުރުވެރިންގެ އަދަދު ވަނީ 3.8 އިން ސައްތަ ދަށްވެފައެވެ.\nމީގެ އިތުރުން މި މުއްދަތުގައި ފަތުރުވެރިން ރާއްޖޭގައި ހޭދަކޮށްފައިވާ ރޭގެ އަދަދު ވަނީ 6.3 އިން ސައްތަ އިތުރުވެފައި ކަމަށް ޓޫރިޒަމް މިނިސްޓްރީން ބުނެއެވެ.\nޓޫރިޒަމް މިނިސްޓްރީ އިގްތިސާދު


BML Ge Scholarship Fund Libey3Dharivarun Hovaifi\nބީއެމްއެލްގެ ސްކޮލަޝިޕް ފަންޑު ލިބޭ3ދަރިވަރުން ހޮވައިފި\n22 ޖޫން 2022 - 15:23:41\nހުރިހާ ހަރަދެއް ހިމެނޭހެން ރާއްޖޭން ބޭރުން މަތީ ތައުލީމު ހާސިލްކުރުމުގެ ފުރުސަތު ހިމެނޭ ބީއެމްއެލްގެ ސްކޮލަޝިޕް ފަންޑު ލިބުނު ތިން ދަރިވަރުންގެ ނަން ބޭންކުން އިއުލާންކޮށްފި އެވެ.\nބީއެމްއެލް ސްކޮލަޝިޕް ފަންޑަކީ ބޭންކް އޮފް މޯލްޑިވްސްގެ 40 ވަނަ އަހަރީ ދުވަހާ ގުޅުވައިގެން ހިންގުމަށް ހަމަޖެހިފައިވާ މުޖުތަމައަށް ފައިދާހުރި 12 ހަރަކާތުގެ ތެރެއިން ފުރަތަމަ ހަރަކާތުގެ ގޮތުގައި ނޮވެމްބަރު 2021 ގައި އެ ބޭންކުން ތައާރަފްކުރި ފަންޑެކެވެ.\nމި އަހަރު މި ފަންޑުގެ ދަށުން މަތީ ތައުލީމް ހާސިލްކުރުމުގެ ފުރުސަތު ލިބުނު ތިން ދަރިވަރުންނަކީ އަހުމަދު ނިސާލް އާއި އާމިނަތު މައިސާ ނިޔާޒްގެ އިތުރުން އިސްމާއިލް ޒަކްވާން ޝިހާދު އެވެ.\nމި ސްކޮލަޝިޕް ލިބޭ ދަރިވަރުންނަށް ދުނިޔޭގެ އެންމެ މަތީ 200 ޔުނިވަރސިޓީ އިން ބޭންކިންގެ އެންޑް ފައިނޭންސްގެ ރޮނގުން ބޭނުންވާ ކޮންމެ އަންޑަ ގްރެޖުއޭޓް ޕްރޮގްރާމެއް ފުރިހަމަކުރެވޭނެ ކަމަށް ބީއެމްއެލް އިން ވަނީ ބުނެފަ އެވެ.\nބީއެމްއެލްގެ ސީއީއޯ އަދި މެނޭޖިން ޑައިރެކްޓަ ޓިމް ސޯޔާ ވިދާޅުވީ މި ސްކޮލަޝިޕްގެ ދަށުން ކުރިއަށް އޮތް ޖީލުތަކުގެ ލީޑަޝިޕް މަގާމުތައް ފުރަމުންދާނެ ހުނަރުވެރި ތައުލީމީ ޒުވާނުން ބިނާކުރުމަށް މަގުފަހިވެގެންދާނެ ކަމަށެވެ. އަދި ތައުލީމީ ގޮތުން ވަރަށްވެސް މަތީ ނަތީޖާއެއް ހޯދާފައިވާ އަދި ލީޑަޝިޕް ދައްކުވައިދޭ ހުނަރުވެރި ޒުވާނުން މި ސްކޮލަޝިޕަށް ހޮވުމަކީ ލިބޭ އުފަލެއް ކަމަށް އޭނާ ވިދާޅުވި އެވެ.\nބީއެމްއެލް އިން ބުނީ މި ސްކޮލަޝިޕް ފަންޑު ހުޅުވާލެވުނީ ތައުލީމީ ގޮތުން މަތީ ނަތީޖާއެއް ހޯދާފައިވާ އަދި މަތީ ތައުލީމް ހާސިލްކުރުމަށްފަހު ރާއްޖޭގެ ބޭންކިން އަދި މާލީ ދާއިރާ ހަރުދަނާކޮށް ތަރައްގީކުރުމުގެ ޝައުގުވެރިކަން ހުރި ދަރިވަރުންނަށް ކަމަށެވެ.


އާޓެޓާ އުޅެނީ އަބަދު ޝަކުވާކުރަން: ކޮންޓޭ\n14 މޭ 2022 - 11:21 0\nލަންޑަން (މެއި 14) - އާސެނަލްގެ ކޯޗު މިކޭލް އާޓެޓާ އަކީ އަބަދު ޝަކުވާ ކުރާ މީހެއް ކަމަށް ބުނެ ޓޮޓެންހަމް ހޮޓްސްޕާސްގެ ކޯޗު އެންޓޯނިއޯ ކޮންޓޭ ފާޑުކިޔައިފި އެވެ.\nއާޓެޓާ އަށް ކޮންޓޭ ފާޑުކިޔާފައި މި ވަނީ އިނގިރޭސި ޕްރިމިއާ ލީގުގައި އެންމެ ފަހުން ޓޮޓެންހަމުން 3-0 އިން އާސެނަލް ބަލިކުރި މެޗަށް ފަހު އެވެ. އެ މެޗަކީ އަންނަ ސީޒަނުގެ ޗެމްޕިއަންސް ލީގުގެ ޖާގައެއް ހޯދަން ދެ ޓީމަށް ވެސް މުހިންމުވެފައި އޮތް މެޗެކެވެ. އެ މެޗުގައި ރެފްރީގެ ނިންމުންތަކަށް އާސެނަލުން ވަރަށް ބޮޑަށް ހިތްހަމަނުޖެހުން ފާޅުކުރި އެވެ.\nމެޗަށް ފަހު ވާހަކަ ދައްކަމުން އާސެނަލްގެ ކޯޗު އާޓެޓާ ވަަނީ ރެފްރީގެ ނިންމުންތަކަށް ހިތްހަމަނުޖެހޭކަން ހާމަވާ ގޮތަށް ވެސް ވާހަކަދައްކައިފަ އެވެ.\n"އަހަރެން ނެތް ރެފްރީގެ ނިންމުންތަކަށް ބުނާނެ އެއްޗެއް. އެއްޗެއް ބުނެފިއްޔާ އަހަރެން ހަ މަހަށް ސަސްޕެންޑް ކޮށްފާނެ" މެޗުގައި ރެފްރީ ޓޮޓެންހަމަށް ދިން ޕެނަލްޓީ އާއި އާސެނަލްގެ ޑިފެންޑަރު ރޮބް ހޯލްޑިން އަށް ދެއްކި ރަތް ކާޑާ ގުޅޭގޮތުން އާޓެޓާ ބުންޏެވެ.\n"އަހަރެން އަބަދު ވެސް ބޭނުން ވަނީ ތެދަށް ވާހަކަ ދައްކަން، އެކަމަކު، ތި ކުރި ސުވާލަށް އަހަރެން ދެތަށް ޖަވާބުދީފިއްޔާ އަހަންނަށް ފިޔަވަޅު އެޅުން ގާތް. އެހެންވީމަ އެއްވެސް އެއްޗެއް ނުބުނާނަން" ތަކުރާރުކޮށް ނޫސްވެރިޔާ އެއް ސުވާލެއް ކުރުމުން އާޓެޓާ ބުންޏެވެ.\nއާޓެޓާ ބުނީ މިވަގުތު ޓޮޓެންހަމް މެޗުގެ ވާހަކަ ދައްކައިގެން ވާނެ ފައިދާއެއް ނެތް ކަމަށެވެ. މި ވަގުތު ހުރިހާ ވިސްނުމެއް ހުރީ ކުރިއަށް އޮތް ދެ މެޗު ކާމިޔާބުކޮށް އަންނަ ސީޒަނުގެ ޗެމްޕިއަންސް ލީގުން ޖާގައެއް ހޯދުމަށް ކަމަށް އާޓެޓާ ވަނީ ބުނެފަ އެވެ.\nއާޓެޓާގެ ވާހަކަތަކާ ގުޅޭގޮތުން ކޮންޓޭ ބުނީ އާޓެޓާ އަބަދު ވެސް އުޅެނީ ކޮންމެވެސް ޝަކުވާއެއް ކުރަން ކަމަށެވެ. އެ ފަދަ ބޭކާރު ޝަކުވާތައް ނުކޮށް އާޓެޓާ އަމިއްލަ ޓީމުގެ ކުޅުމަށް ސަމާލުކަންދޭންޖެހޭ ކަމަށް ކޮންޓޭ ވަނީ ބުނެފަ އެވެ.\n"ވަރަށް ޝަކުވާ ގިނަ އޭނަ (އާޓެޓާ)ގެ، އާޓެޓާ އެބަޖެހޭ އަމިއްލަ ޓީމަށް ފޯކަސް ކުރަން، ޓީމުގެ ކުޅުން ރަނގަޅު ކުރަން، ބޭކާރު ކަންކަމާއި ޝަކުވާ ކުރުން ހުއްޓާލަންޖެހޭ" ކޮންޓޭ ބުންޏެވެ.\nކޮންޓޭ ބުނީ އާޓެޓާ އަކީ މޮޅު ކޯޗެއް ކަމަށެވެ. ބޭކާރު ބަހަނާ ދައްކަން ހަދައިގެން އޭނާގެ އަސްލު ފެންވަރު ވެސް ނުދެއްކޭ ކަމަށް އާޓެޓާ ވަނީ ބުނެފަ އެވެ.\nޓޮޓެންހަމަށް ބާކީ ލީގުގައި އޮތީ ބާންލީ އާއި ނޮރިޗް ސިޓީ މެޗެވެ. އާސެނަލަށް އޮތީ ނިއުކާސަލް އާއި އެވަޓަންގެ މެޗެވެ. ދެ ޓީމުގެ ދެ މެދުގައި އެއް ޕޮއިންޓްގެ ފަރަގެއް އޮތްއިރު، އާސެނަލް އޮތީ އަމިއްލަ ބާރުގައި ހަތަރު ވަނައިގަ އެވެ.\nއާސެނަލް ދެ މެޗުން މޮޅުވެއްޖެނަމަ އެ ޓީމު އަންނަ ސީޒަނުގެ ޗެމްޕިއަންސް ލީގުގައި ވާދަކުރާނެ އެވެ. އެކަމަކު، އާސެނަލް އަތުން އެންމެ މެޗެއްގައި ވެސް ޕޮއިންޓް ގެއްލި، ޓޮޓެންހަމް ދެ މެޗުން މޮޅުވެއްޖެނަމަ އެ ޓީމަށް އަންނަ ސީޒަނުގެ ޗެމްޕިއަންސް ލީގުގައި ވާދަކުރުމުގެ ފުރުސަތު ލިބޭނެ އެވެ.\nއާސެނަލުން މެޗު ފަސްކުރީ ނާއިންސާފުން: ކޮންޓޭ\nބޮޑު ހޭދައެއް ކުރާނެ ފެންވަރެއް އާސެނަލްގައި ނެތް: އާޓެޓާ\nގަދަ ހަތަރެއްގެ ރޭހުގައި ހަމަޖެހިލެވޭނެ ޓީމެއް ނެތް: އާޓެޓާ


Asthakuge Huvafen Hageegathakah, Thajuribaa Kollan Dhaanvee Addu Ah! - Vaguthu\nމިއަދު ޓެސްޓް ކުރިއަދަދު އިތުރު، ފައްސި މައްޗަށް! - 17 މިނެޓް ކުރިން\nއައްޑޫއަށް ގެނައި އަސްތައް - ފޮޓޯ : އިބްރާހިމް ރަޝީދު\nއަވައްޓެރި އިންޑިއާ އަދި ސްރީލަންކާ ފަދަ ގައުމުތަކަށް ބޭސްފަރުުވާ އަށް ނުވަތަ އެެހެން ކަންކަމުގައި ދެވޭފަހަރަކުވެސް އަހަކަށް އަރައި އެކަން ތަޖުރިބާކުރާ މަންޒަރު ފެންނަ ފޮޓޯއެއް ހިއްސާކުރުމަކީ ޒަމާނުއްސުރެެ ދިވެހިިން ކުރަމުން އަންނަކަމެކެވެ. އެކަން އޭރު ކުރެވެމުން އައީ ހަމައެކަނި ރާއްޖެއިން ބޭރުގައި ނަމަވެސް މިހާރު އަސް ދުއްވުން މާ ފަސޭހައިން ތަޖުރިބާކޮށްލެވެން ދިވެހިންނަށް އެބަ އޮތެވެ. ރާއްޖޭގެ އެންމެ ދެކުނުން އައްޑޫއަށް ޒިޔާރަތްކޮށް އަސް ދުއްވާލާ ފޮޓޯ ނަގަން މިހާރު ދިވެހިންނަށްވެސް މިވަނީީ ރަނގަޅު ފުރުސަތެެއް ފަހިވެފައެވެ.\nއައްޑޫއަށް ތިން އަސް ގެންގޮޮސް އާންމުންނަށް އަދި ފަތުރުވެރިންނަށް އެއާއެކު އެކުވަގުތު ހޭދަކޮށްލުމަށް ފުރުސަތު ދޭ ވާހަކަ އާއެކު ރާއްޖޭގެ ގިިނަބަައެއްގެ ސަމާލުކަން މިވަނީ އެކަމަށް ހުއްޓިފައެވެ. ގިނަ މީހުން ބުނަމުން އަންނަ ގޮތުގައި އައްޑޫއަށް ގޮސް އަސް ދުއްވާލަން އެމީހުން މިހާރު ތިބީ ކެތް މަދުވެފައެވެ. މިކަމަށް މިހާބޮޑު މަގުބޫލްކަމެއްް ލިބިފައި ވަނީ މިިއީ މީގެ ކުރިން ރާއްޖޭގައި އެއްވެސް ގޮތަކަށް ގެންގުޅެފައި ނުވާ ޖަނަވާރަކަށް ވެފައި، އާންމުކޮށް ބަލާ ފިލްމުތަކުންނާއި، ސީރީޒްތަކުން އަސް ދުއްވުމުގެ ތަޖުރިބާ މަޖާކަމަށް ގިނަ ބަޔަކަށް ފެންނާތީއެވެ.\nއައްޑުއަށް ގެންދިޔަ އަހެއް --\nއައްޑުއަށް ތިން އަސް ގެނެސް އެކަން ތައާރަފްކުރި "ސަދަން ސްޓެލަންސްގެ" ފަހަތުގައި ވަނީ އެ އަތޮޅު ފޭދޫއަށް ނިސްބަތްވާ އަހުމަދު އަގްލީލް އާއި މުހައްމަދު އަދުލީލެވެ. މިއީ އެއް އާއިލާއަކަށް ނިސްބަތްވާ ދެމީހުންނެވެ. ވިޔަފާރިއެއްގެ ގޮތުގައި މިކަން ކުރުމުގެ ބަދަލުގައި އެމީހުންގެެ ހިޔާލު އަދި ހުރީ، އަހަކީ ރާއްޖޭގައި ނުހުންނަ އެއްޗަކަށް ވެފައ މިކަން ދިވެހިންނަށް ތަޖުރިބާކުރުމުގެ ފުރުސަތު ނުލިބުމުން އެ ފުރުުސަތު ދިވެހިިންނަށް ފަހިކޮށްދިނުމަށެވެ.\nއެންމެ ފުރަތަމަ އަސް ރާއްޖެއަށް ގެނައުމަށް ވާހަކަ ދެކެވުނީ 2019 ވަނަ އަހަރުގެ ތެރޭގައި ކަމަށް މިކަމުގައި އިސްކޮށް ހަރަކާތްތެރިވާ އަަގްލީލް ބުންޏެވެ.\n"އެއީ 2019 ވަނަ އަހަރުގެ ތެރޭގައިި ދެމީހުން [އަދުލީލް އާއި އެކު] ދެކެވުނު ވާހަކައެއް. އަސްލު މި އައިޑިއާ އަކީ އަދުލީލްގެ އައިޑިއާއެއް،" އަގްލީލް ބުންޏެވެ.\nމިއީ މީގެ ކުރިން އާންމުންގެ މީހަކު ނުވަތަ ކުންފުންޏަކުންވެސް ރާއްޖެެ އެތެރެކޮށްފައިވާ ޖަނަވާރަކަށް ނުވުނުމުުން އަސްތައް ރާއްޖެ އެތެރެކުރުމަށް އެމީހުން ކުރަން ޖެހުނު މަސައްކަތްތައްވެސް ވަރަށް ގިނަައެވެ. އަގްލީލް ބުުނި ގޮތުގައި މިކަން ކުރުން ވެފައިވަނީ ބުުރަ އަދި އެހާމެ އުނދަގޫ މަސައްކަތަކަށެވެ.\nWelcome to Addu 🐎 pic.twitter.com/Zb67PURe5R\n— Hussain shareef (@Jerrikow) March 8, 2021\nއަސްތައް ގެނައުމަަށް އެންމެ ފުރަތަމަ އެކަމަށް ބޭނުންވާ ޕްރޮޕޯސަލްއެއް ތައްޔާރުކޮށް އެކަމާއި ގުޅޭ ގޮތުން އޮޅުން ފިލުވަން ބޭނުންވާ ކަންކަން ބޭރުގެ މާހިރުންނާއި އެކު ކުރެވުނު މަޝްވަރާ އާއި ލަފާގެ އަލީގައި ދެނެގަތީ ކަމަށް އަގުލީލް ބުންޏެވެ. ދެން އެއަށްފަހު މިކަމާއ ގުޅިގެން ސަރުކާރުގެ ކަމާގުކޭ އިދާރާތަކާއި އެކުވެސް މަޝްވަރާކޮށްފައިވާނެ ކަމަށާއި، އަދި ބޭނުންވާ ހުއްދަތައް ލިބެން ގިނަ ދުވަސްތަކެއް ނެގިިކަމަށް އޭނާ ބުންޏެވެ.\nސަދަން ސްޓެލަންސް އިން މިވަގުތު އަސްތައް ބޮޑަށް ދޫކޮށްލުމަށް ވިިސްނަނީ އާންމުންނަށެވެ. އަދި އައްޑޫއަށް ޒިޔާރަތްކުރާ ފަތުރުވެރިިންނަށް ވެސް އަސްތައް ތަޖުރިބާކޮށްލާ، އެސޮރުމެންނާއެކު މަޖާކޮށް ފޮޓޯ ނަގާލުމުގެ ފުރުސަތު ވަނީީ ހުޅުވާލާފައެވެ. މި މަސައްކަތުގެ ތެރެއިން މިހާރު ކުރަމުން އަންނަނީ އަސްތައް ތަޖުރިބާކޮށްލުމަށް ޕެކޭޖްތަކެއް ހެދުމުގެ މަަސައްކަތެވެ. އަދި އެއަށްފަހު އާންމުންނަށް ތަޖުރިިބާކޮށްލުމަށް ރަސްމީކޮށް މި އަސްތައް ހުންނާނެއެވެ.\nއަސްތައް ބެލެހެއްޓުމަށް ހަމަޖައްސާފައިވާ އިންތިޒާމްތައްވެސް އެހާމެ ފުރިިހަމައެވެ. އެގޮތުން އަސްތަކަށް ހާއްސަކޮށް 14000 އަކަފޫޓުގެ ބިމެއް ވަނީ ހަމަޖައްސާފައެވެ. އަދި އެތަނުގައި އަސްތައް ނިދާނެ ޓޭބަލްތަކަކާއި، ބާން އަކާއި، ފެންވެރުވުން ފަދަ ކަންކަމަށް ހާއްސަ ސަރަހައްދަކާއި، ގްރޭވްކުރާނެ ސަރަހައްދެއްވެސް ވަނީ ހަމަޖައްސާފައެވެެ.\nމިހާރު މިކަމަށް ހާއްސަ ވެޓެއްވެސް އިނގިރޭސިވިލާތުން ވަނީ ގެނެސްފައެވެ. އަސްތަކަށް ސިއްހީ އެއްވެސް މައްްސަލައެއް ޖެހިއްޖެ ނަމަ ފަރުވާ ދޭނީ އޭނާއެވެ. މީީގެއިތުރުން އަގްލީލް ވަނީ ކުރިއަށް އޮތްް ތަނުގައި އަސްްތައް ބެލެހެއްޓުމަށް ދިވެެހިިން ހަމަޖައްސާނެ ކަމަށް ބުނެފައެވެ. އޭނާ އިތުރަށް ބުނެފައި ވަނީ މި ވިޔަފާރި ފުޅާކުރުމަށް ވިސްނާ ކަމަށާއި އެގޮތުން އިތުރު އަސްތަކެއްވެސް އަދި ރާއްޖެ ގެންނާނެ ކަމަށެވެ.\n"މިހާރުވެސް ވަރަށް ގިނަ އަދަދެއްގެ ޒުވާނުން އެބަވޭ މިކަމަށް ޝައުގުވެރިކަން ފާޅުކޮށްފައި. އަޅުގަނޑުމެެންގެ އަމާޒަކީ އަސްތައް ބެލެހެއްޓުމަށް ޓްރެއިން ކުރެވި ދިވެހިން ހަމަޖެހިިގެން ދިއުންް. މިހާރުވެސް އެކަމަށް އަންނަނީ ޕްލޭންތަކެއް ކުރެވި މަސައްކަތްތަކެއް ކުރެވެމުން،" އަގްލީލް ބުންނެވެ. އަސްތައް ބެލެހެއްޓުމަށް ހާއްސަކޮށް ކެއާޓޭކަރުންނާއި، ޓްރެއިނަރުން ހޯދުމަށް ވަނީ ނިންމާފައެވެ.\nއަސްތައް ކައިވެނިީގެ ފޮޓޯޝޫޓު ތަކަށާއި، އެހެނިހެން ފޮޓޯނެގުމުގެ ހަރަކާތްތަތަކަށް ދޫކުރުމަށް ވަނީ ނިންމާފައެވެ. އެކި ހަރަކާތްތަކަށް އަސްތައް ދޫކުރުމަށް ހަމަޖެހިިފައިވާިިރު، އަގްލީީލް ބުނެފައިވާ ގޮތުގައ މިިގޮތަށް އަސް ދޫކުރެވޭނީ ހަމައެކަނި އަސް ދުއްވަން އެނގޭ މީހަކަށެވެ. އެހެން ނޫންނަމަ އަސްތައް ދޫކުރާނީ އެކަމަށް ހާއްސަ ޓްރެއިނަރަކާއި އެކު ކަމަށް އޭނާ ބުންޏެވެ.\nމިހާރު އަސްތައް އެސޮރުމެން އުޅުމަށް ހާއްސަކޮށްފައިވާ ސަރަހައްދަށް ތިބެނީ ދޫކޮށްލާފައެވެ. ހަމައެކަނި ޓޭބަލްތަކަށް ވައްދަނީ އެސޮރުމެން އަރާމުކުރާ ވަގުތުތަކުގައެވެ.\n"އާންމުންގެެ ވަރަށް ބޮޑު ތަރުހީބެއް އެބަ އޮތް. ހާއްސަކޮށް އައްޑޫ ރައްޔިތުން މިކަމަށް ވަރަށް ބޮޑަށް ސަޕޯޓުކުރޭ. މިއީ މާލެ ކަހަކަ ތަނެއް ނޫން. ހާއްސަކޮށް އައްޑުކަހަލަ އާބާދީ ކުޑަ ތަނެއް ވީމަ، އަސްލު ބުނެވޭނީ ހަމަ އާންމުންގެ ތަރުހީބު ވަރަށް ބޮޑަށް ލިބެޔޭ،" އަގުލީލް ބުންނެެވެ.\nމާޗް 8, 2021 17:33\nއައްޑޫގެ ވަގުންގެ ކިބައިން ތި އަސްތައް ސަލާމަތް ވާނެބާ\nމާޗް 8, 2021 19:10\nމޮޔައިން މޮޔަ ހައްދަން ކުރާ ކަންތަށް ތީ\nމާޗް 9, 2021 07:15\nތިއީ ސަރުކާރު ބޮޑުން އަޑީގައި ތިބެގެން އިންތިހާބާ ދިމާކޮށް ގެނައި އެއްޗެއް. ތިއެއްޗެއް ގެންނަން އުޅޭ ޚަބަރު އޮތީ މާކުރިން މަޖުލީހެއްގަ ހުރި އަނގަގަދަ މިތުރެއް އަމިއްލައަށް ބޭޒާރު ކޮއްލާފައި. ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ\nމާޗް 9, 2021 23:46\nރީތިކޮށް ނަލަކޮށް ޖަނަވާރު އައްޑޫއޭ ބުނެފައި ތިއޮތީ. ކުރިން އަޑުއަހަނީ ބިސްހޮޅުދޫ މީހަކު ކީމާ އެރަށު މީހުން ރުޅި އައިވާހަކަ. މިރަށަށް ބިސްހޮޅުދޫ ކިޔަން ނުވާނެ ނޫންހޭ 100 ފަހަރު ކީއިރުވެސް އެމީހުން ތިބީ އުފަލުން. އައްޑޫގައި ތިބޭނީ ޖަނަވާރުންނޭ ބުނެފިއްޔާ ރުޅިއަންނާނެ. މިގޮތަށް ޖަނަވާރުންނޭ ބުންޏަސް މީހަކަށް ރުޅި އަންނާކަށް ނޭނގޭނެ. އެހެންވެފައި މިފަހަރު މިއޮތީ.\nމާޗް 8, 2021 18:07\nސަޅިކަމެ އް ތި ރަގަނގަޅު އަމުދަނިޔެ އްވެސް ތިޔަ ކަމުން ލިބެނެ ހެން ހިވަނި ރަގަނގަޅަ އް ތިޔަ ކަން ކޮ އްފިޔަމުން🐎🐎🐎🐎🐎\nމާޗް 8, 2021 18:14\nއަސްތަކުގެ ހުވަފެން މިފަހަރު ހަގީގަތަކަށްވާނެ. އަސްތައް ފަސޭހައިން ތަފާތު ޖިންސް ލިބޭތޯ ހުވަފެން ދެކޭތާ ވަރަށް ދުވަސްވެއްޖެ.\nމާޗް 8, 2021 18:17\nމާޗް 8, 2021 18:33\nއެސްޓާސް އިސްތިހާރު ކުޅުނީ އަސް ގެނެސްގެންނޫންތަ ؟ ތިޔައަހަށް ތިއޮތީ ހުދުބަލި ޖެހިފަތަ ؟\nމާޗް 8, 2021 18:45\nއަލަށް ރާއްޖޭގަ ކޮއްގެން އުޅޭ ކަމެއް ނޫން، ކުރިން ބަނޑޮހައް ވެސް ގެނައި އަސް އަދި އެސްޓާސް އިސްތިހާރު ކުޅެން ވެސް ގެނައި އަސް\nމާޗް 8, 2021 19:18\nއަސް އައްޑޫ ކިޔަމާދެން...\nއަސްއައްޑޫ ދެންވާނީ އަސް ހަބަކައް.\nމާޗް 8, 2021 19:33\nފަސޭހައެއް ނުވާނެނޫންތޯ. އިންޑިޔާއަށް ދިއުމަށްވުރެ އައްޑޫއަށް ދިއުމަށް ޓިކެޓް ގެ އަގުވެސް ބޮޑުވިއްޔާ.\nމާޗް 8, 2021 19:40\nއަހަކީ އަލަށް ރާއްޖެ ގެނައި އެއްޗެއް ނޫން. މީގެ އެތައް އަހަރު ކުރިން ބ. އޭދަފުއްޓަށް އަމިއްލަ ފަރާތަކުން އަސް ގެންދިޔަ. މައުލޫމާތަށްޓަކާ ބުނެލީ.\nމާޗް 8, 2021 19:41\nދެން ފަހަރަކުން ވާނެ ދެތިން ގެރި ގެންނަން.💛\nވާއު ފްރޮމް މާލެ\nމާޗް 8, 2021 20:09\nމާ ޝާ ﷲ! ހާދަ ރީތި އަސްތަކެކޭ!\nމާޗް 8, 2021 22:03\nއެ އަތޮަލެއްގެ ބަޔަކު ބޭނުންވާ ކަމެއް މިދަނީ ފުއްދެމުން މިފަދަ، ހިތަށް އަރަނީ އައްޑޫމީހުންގެ އެދުމަކީ ހަމަ މިއީބާއޭ. އަދި3އަހުން ކުރެވޭނީ ކޮންކަމެއް ބާއޭ. ޒުލެއްގެ ފެށުން ބާވައޭވެސް ހިތަށް އަރާ.\nމާޗް 9, 2021 01:56\n1983 ވަނަ އަހަރުވެސް ރާއްޖެއަށް ދެއަސް އެތެރެކުރި ގެނގުޅުނީ މިހާރު އެސްޓީއޯ ލޭބަރ ކްއާޓަރސް އަދި އެފް،އޭ،އެމް ބިލްޑިންގ ހުރި ކޮށީގައި ކޮންމެ ދުވަހަކު ހަވީރު އަސްދުވުމުގެ ފުރުސަތާއި ެެެެެެެެެެެެެެެެެެެެެެެެެެެެެެެެެެެެެެެެެެެެެެއަހަށް އަރާ އެއާ އެއްކޮށް ފޮޓޯ ނެގުމުގެ ފުރުސަތު ރައްޔިތުންނަށް ހިލޭ ލިބުނު. ގާތް ގަނޑަކަށް އަހަރެއް ވަރު ވަންދެން މާލޭގައި އެދެ އަސް ގެންގުޅުނު. ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ މިހާރުވެސް ފޮޓޯ އެބަހުރި.\nމާޗް 9, 2021 04:52\nއަޅުގަޑުގެ އަހުންނޭވެ. އުޙްތާ ތައް ކޮބައިތޯއެވެ.\nމާޗް 9, 2021 05:44\nދިވެހިން މިވަރުކަމަކުންވެސް ހައްދާލެވޭކަން މިކަމުން ދޭހަވާނީ\nމާދަމާ ކާނެއެއްޗެއް ފެން ކަރަންޓް ބިލަށް ފައިސާ ނުދެއްކި ހުއްޓަސް އޯކޭ ގައުމުދެރިއަސް އޯކޭ މުޖުތަމަޢުތެރޭ ހުރި ހައްލުކުރުމަށް ހުރިމުހިއްމު ކަންތައް ބަހައްޓާފައި މިކަހަލަ ފޫނުބެދޭ ކަންކަން ކުރެވުނީ ހަމަ އޯކޭ\nމާޗް 9, 2021 07:09\nކޮންބައެއްގެ ހުވަފެނެއްބާ! މައޮޅިއްޖެ! ވޯޓް ކާރިވާވަރަކަށް ގުނބޯހައްދާނެ! ރަނގަޅަށް ވިއްޔާ އިންޑިޔާގެ މިލިޓްރީ މީހުން ބޭނުން ކުރަން ގެނައި އަސްތަކަކަށް ވަނީ!!\nމާޗް 9, 2021 08:20\nއައްޑޫ ސިޓީގެ ރައްޔިތުންގެ އަތްމަތި ޕައުންޑުން ތިޔާގިވެގެން ގޮސް ސިޓީގެ އިގުތިސާދު އަތްނުފޯރާ ހިސާބަށް މައްޗަށް އަރައިގެންގޮސް ރައްޔިތުންނަށް މިހާރު އެންމެ ދަތިވެފައިވާ ކަމަކީ އަހުގެ ހިދުމަތް ނުލިބުން.\nމާޗް 9, 2021 17:18\nޓޭބަލް އެއް ނުން! ސްޓޭބަލް! އެއީ އަސް އުޅޭ ތަން ( އަހުގެ ގެ )\nމާޗް 10, 2021 11:40\nމީ ޙިމާރެއް ތޯ؟ނޫނީ އަަހެއްތޯ ސާ ފު ކޮށްލަ ދޭނީ ކާކުތޯ؟\nމާޗް 10, 2021 11:44\nމީ އަސްތަކެއްތޯ! ނޫނީ ޙިމާާާާރު ތަކެއްތޯ!


Eid dhuvahaai hukuru dhuvas baddhaluvun\nޢީދު ދުވަސް ހުކުރު ދުވަހަކާ ދިމާވެއްޖެނަމަ ކަންތައް ކުރާނެ ގޮތާއި ބެހޭ ގޮތުން ފިޤުހު ޢިލްމުވެރިން ބަހުސް ކުރައްވާ ތަފްސީލު ބަޔާން ކުރައްވާފައި ވެއެވެ.\nއެގޮތުން ޢީދު ދުވަސް ހުކުރު ދުވަހަކާއި ދިމާވެ ޢީދު ނަމާދު ޖަމާޢަތުގައި ކޮށްފި މީހާގެމައްޗަށް ހުކުރު ނަމާދު ވާޖިބުވާނެތޯ ކުރެވޭ ބަހުސްގައި ޢިލްމުވެރިންގެ މެދުގައި ރައުޔުތަފާތުވެފައި ވެއެވެ. އެގޮތުން މައިގަނޑު ދެ ރައުޔަކަށް ޢިލްމުވެރިން ވާހަކަފުޅު ދައްކަވާފައި ވެއެވެ.\nޢީދު ނަމާދު ޖަމާޢަތުގައިކުރި ނަމަވެސް އޭނާގެމައްޗަށް ހުކުރު ނަމާދު ވާޖިބުވާނެއެވެ.\nމިއީ ޙަނަފީ މަޒުހަބާއި މާލިކީ މަޒުހަބާއި ޝާފިޢީ މަޒުހަބުގެ ރައުޔެވެ. އަދި ޖުމުހޫރު ފިޤުހުވެރިންގެ ރައުޔުވެސް މެއެވެ.\nމި ރައުޔަށްވާ ބައެއް ދަލީލުތައް:\n﴿يَا أَيُّهَا الَّذِينَ آمَنُوا إِذَا نُودِيَ لِلصَّلَاةِ مِن يَوْمِ الْجُمُعَةِ فَاسْعَوْا إِلَىٰ ذِكْرِ اللَّـهِ وَذَرُوا الْبَيْعَ ۚ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ ﴾ الجُمُعة: 9\n“އޭ އީމާންވެއްޖެ މީސްތަކުންނޭވެ! ހުކުރުދުވަހު (ހުކުރު) ނަމާދަށް ގޮވައިލާހިނދު ފަހެ، اللَّه ހަނދުމަކުރުމަށް (އެބަހީ: ޚުޠުބާ އަޑުއެހުމާއި، ނަމާދަށް) ތިޔަބައިމީހުން ހިނގައިގަންނާށެވެ! އަދި ވިޔަފާރިކުރުން ހުއްޓައިލާށެވެ! ތިޔަބައިމީހުން ދަންނަކަމުގައިވާނަމަ، އެގޮތް ތިޔަބައިމީހުންނަށް ހެޔޮކަން ބޮޑެވެ.”\nމިއާޔަތުން ހުކުރު ނަމާދު ވާޖިބުކަން އެނގޭ އިރު ޢީދުދުވަސް އިސްތިސްނާ ކޮށްފައި ނުވެއެވެ.\nأبو عُبَيدٍ رحمه الله ވިދާޅުވިއެވެ.\n(( ثمَّ شهدتُ مع عُثمانَ بنِ عَفَّانَ، فكان ذلك يومَ الجُمُعةِ، فصلَّى قبْل الخُطبةِ، ثم خطَبَ فقال: يا أيُّها الناسُ، إنَّ هذا يومٌ قد اجتمَعَ لكم فيه عِيدانِ؛ فمَن أحبَّ أن يَنتظِرَ الجُمُعةَ مِن أهلِ العوالي فليَنتظرْ، ومَن أحبَّ أنْ يَرجِع فقدْ أَذِنْتُ له ))\n“ދެންފަހެ ތިމަންނާ عُثمانَ بنِ عَفَّانَ رَضِيَ اللهُ عَنْهُ އެކު އީދު ނަމާދުގައިވީމެވެ. އެއީ ހުކުރު ދުވަހެކެވެ. ޚުޠުބާގެ ކުރިން ނަމާދު ކުރެއްވިއެވެ. ދެން ޚުޠުބާގައި ވިދާޅުވިއެވެ. އޭ އެންމެހާ މީސްތަކުންނޭވެ! ހަމަކަށަވަރުން މިއަދު ތިޔަބައިމީހުންނަށްޓަކައި ދެ ޢީދު ޖަމާވެއްޖެތެވެ. ބާދިޔާ ސަރަޙައްދުގެ އަހުލުވެރިންގެ ތެރެއިން ހުކުރު ކުރުމަށްޓަކައި މަޑުކުރަން އެދޭނަމަ މަޑުކުރާހުށިކަމެވެ. އަދި އެނބުރިދާން އެދޭ މީހުން ދިޔުމުގެ ހުއްދަ ތިމަންކަލޭގެފާނު ދެމެވެ.\nޢީދު ނަމާދު ޖަމާޢަތުގައިކުރި މީހާ މައްޗަށް ހުކުރު ނަމާދު ވާޖިބުވެގެން ނުވެއެވެ. އެހެނެއް ކަމަކު އޭނާ މެންދުރު ނަމާދު ކުރަންވާނެއެވެ. އެކަމަކު އިމާމު މީހާގެ މައްޗަށް ހުކުރު ނަމާދު ޤާއިމްކުރުން ވާޖިބު ވެގެން ވެއެވެ.\nމިއީ ޙަންބަލީ މަޒުހަބުގެރައުޔެވެ. އިބުނު ތައިމިއްޔާއާއި އިބުނު އުޘެއިމީން އަދި އިބުނު ބާޒް މި ރައުޔު ރާޖިހު ކޮށްފައި ވެއެވެ.\nإِيَاس بْنِ أَبِي رَمْلَةَ الشَّامِيِّ رَضِيَ اللهُ عَنْهُ ގެ ކިބައިން ރިވާވެގެން ވެއެވެ. އެކަލޭގެފާނު ވިދާޅުވިއެވެ.\n((شَهِدْتُ مُعَاوِيَةَ بْنَ أَبِي سُفْيَانَ وَهُوَ يَسْأَلُ زَيْدَ بْنَ أَرْقَمَ قَالَ أَشَهِدْتَ مَعَ رَسُولِ اللَّهِ صَلَّى اللَّهُ عَلَيْهِ وَسَلَّمَ عِيدَيْنِ اجْتَمَعَا فِي يَوْمٍ قَالَ نَعَمْ قَالَ فَكَيْفَ صَنَعَ قَالَ صَلَّى الْعِيدَ ثُمَّ رَخَّصَ فِي الْجُمُعَةِ فَقَالَ مَنْ شَاءَ أَنْ يُصَلِّيَ فَلْيُصَلِّ))\nމުޢާވިޔާ ބިން އަބީ ސުފްޔާން ޒައިދު ބިން އަރްގަމްގެ ގާތުގައި ސުވާލު ކުރައްވަނިކޮށް އަޑުއެހީމެވެ. “ރަސޫލުﷲ صَلَّى اللَّهُ عَلَيْهِ وَسَلَّمَ ގެ ޒަމާނުގައި އެއް ދުވަހެއްގައި ދެޢީދު ދިމާވި ހެއްޔެވެ؟” ވިދާޅުވިއެވެ. “އާ އެކެވެ.” މުޢާވިޔާ ސުވާލު ކުރެއްވިއެވެ. “ކީރިތި ރަސޫލާ صَلَّى اللَّهُ عَلَيْهِ وَسَلَّمَ ކަންތައް ކުރެއްވީ ކޮން ގޮތަކަށްތޯއެވެ؟” ޒައިދު ވިދާޅުވިއެވެ. “ޢީދު ނަމާދު ޖަމާޢަތުގައި ކުރެއްވިއެވެ. އަދި ހުކުރު ނަމާދަށް ރުޚްޞަތު ދެއްވިއެވެ. އަދި ޙަދީޘް ކުރެއްވިއެވެ. “ހުކުރު ނަމާދުގެ ޖަމާޢަތަށް ޙާޟިރުވާން ބޭނުން ބަޔަކު ޙާޟިރުވާށެވެ.”\nأَبو هُرَيْرَةَ رَضِيَ اللهُ عَنْهُ ގެ ކިބައިން ރިވާވެގެން ވެއެވެ. ކީރިތި ރަސޫލާ صَلَّى اللَّهُ عَلَيْهِ وَسَلَّمَ ޙަދީޘް ކުރެއްވިއެވެ.\n((قَدِ اجْتَمَعَ فِي يَوْمِكُمْ هَذَا عِيدَانِ ، فَمَنْ شَاءَ أَجْزَأَهُ مِنَ الْجُمُعَةِ ، وَإِنَّا مُجَمِّعُونَ))\nމިއަދު މިވަނީ ތިޔަބައިމީހުންނަށް ދެޢީދު އައިސްފައެވެ. ބޭނުންވެއްޖެ މީހަކަށް ހުކުރު ނަމާދު ފުދިއްޖެއެވެ. އަހަރުމެން ހުކުރު ނަމާދަށް ޖަމަޢަވާ ހުށީމެވެ.\nعبدالله ابْنِ عُمَرَ رَضِيَ اللهُ عَنْهما ގެ ކިބައިން ރިވާވެގެން ވެއެވެ. އެކަލޭގެފާނު ވިދާޅުވިއެވެ.\n((اجْتَمَعَ عِيدَانِ عَلَى عَهْدِ رَسُولِ اللَّهِ صَلَّى اللَّهُ عَلَيْهِ وَسَلَّمَ فَصَلَّى بِالنَّاسِ ثُمَّ قَالَ مَنْ شَاءَ أَنْ يَأْتِيَ الْجُمُعَةَ فَلْيَأْتِهَا وَمَنْ شَاءَ أَنْ يَتَخَلَّفَ فَلْيَتَخَلَّفْ))\n“ރަސޫލުﷲ صَلَّى اللَّهُ عَلَيْهِ وَسَلَّمَ ގެ ޒަމާނުގައި އެއް ދުވަހެއްގައި ދެޢީދު އައެވެ. އެކަލޭގެފާނު މީސްތަކުންނާއިގެން ނަމާދު ކުރެއްވުމަށްފަހުގައި ޙަދީޘް ކުރެއްވިއެވެ. “ހުކުރު ނަމާދަށް އަންނަން ބޭނުން ބަޔަކު އަންނާށެވެ. ނައިސް މަޑު ކުރަން ބޭނުން މީހަކަށް އެފުރުޞަތުވެސް އެބައޮތެވެ.”\nعَطَاءِ بْنِ أَبِي رَبَاحٍ رحمه الله ފަރާތުން ރިވާވެގެން ވެއެވެ\n((صَلَّى بِنَا ابْنُ الزُّبَيْرِ فِي يَوْمِ عِيدٍ فِي يَوْمِ جُمُعَةٍ أَوَّلَ النَّهَارِ ثُمَّ رُحْنَا إِلَى الْجُمُعَةِ فَلَمْ يَخْرُجْ إِلَيْنَا فَصَلَّيْنَا وُحْدَانًا وَكَانَ ابْنُ عَبَّاسٍ بِالطَّائِفِ فَلَمَّا قَدِمَ ذَكَرْنَا ذَلِكَ لَهُ فَقَالَ أَصَابَ السُّنَّةَ))\nތިމަންމެންނާއި އެކުގައި އިބްނު ޒުބައިރު ހުކުރު ދުވަހެއްގެ ހެނދުނު ކޮޅުގައި ޢީދު ނަމާދު ކުރެއްވިއެވެ. އެދުވަހު ހުކުރު ނަމާދަށް ދިޔައިރު އިބްނު ޒުބައިރު ނިކުމެވަޑައި ނުގަންނަވައެވެ. އެހެންވެ އަހަރުމެން ހުކުރު ނަމާދު ކުރީ އެކަލޭގެފާނު ނުލަޔެވެ. އެވަގުތުގައި އިބްނު ޢައްބާސް رَضِيَ اللهُ عَنْهما ވަޑައިގެންވީ ޠާއިފްގައެވެ. އެކަލޭގެފާނު އެނބުރި ވަޑައިގެންނެވުމުން އެވާހަކަތައް ދެންނެވުމުން ވިދާޅުވިއެވެ. “އިބްނު ޒުބައިރު ކަންތައް ކުރެއްވީ ސުންނަތާ އެއް ގޮތަށެވެ.”\nޢީދު ދުވަސް ހުކުރު ދުވަހަކާއި ދިމާވެ ޢީދު ނަމާދު ޖަމާޢަތުގައި ކޮށްފި މީހާގެމައްޗަށް ހުކުރު ނަމާދުގެ ޙުކުމާއި ގުޅޭގޮތުން ސުވާލުކުރެވުނު ހިނދު الشيخ عبدالعزيز بن باز رحمه الله ވިދާޅުވިއެވެ.\n“އިމާމު މީހާއަށާއި ޚަޠީބުމީހާއަށް ވާޖިބުވެގެންވަނީ ހުކުރު ނަމާދު ޤާއިމްކުރުމެވެ. މިސްކިތަށް ޙާޟިރުވެ ޙާޟިރީންނާއި އެކު ހުކުރު ކުރުމެވެ.” އަދިވެސް އެފަތަވާގައި ވިދާޅުވެފައި ވެއެވެ. “ޢީދު ނަމާދަށް ޙާޟިރުވެއްޖެ މީހާއަށް ހުކުރު ނަމާދު ދޫކޮށްލުން ހުއްދަވެގެންވެއެވެ. އަދި ގޭގައި ނުވަތަ އެހެން ބަޔަކާއި އެކު މެންދުރު ނަމާދު ކުރާނީއެވެ. ހުކުރު ނަމާދުގެ ޖަމާޢަތަށް ޙާޟިރުވެ ކުރުން މާތްކަން ބޮޑުވެފައި ފުރިހަމަކަން ބޮޑެވެ. އީދު ނަމާދަށް ޙާޟިރުވީ މީހާ ހުކުރު ނަމާދު ދޫކޮށްލުމަކުން މައްސަލައެއް ނެތެވެ.”\nއިސްވެ ބަޔާން ކުރެވުނު ތަފްސީލުތަކަށް ފަހު ދެވަނަ ރައުޔުގެ ދަލީލުތަކުގެ އަލިގައި އަންނަނިވި ކަންތައްތައް ފާހަކުރަމެވެ.\n1. ޢީދު ނަމާދުގެ ޖަމާޢަތަށް ޙާޟިރުވެއްޖެ މީހާ ހުކުރު ނަމާދުގެ ޖަމާޢަތަށް ޙާޟިރުވުން ލާޒިމެއް ނޫނެވެ. އޭގެ ބަދަލު އެމީހަކު މެންދުރު ނަމާދު ކުރަން ޖެހޭނެއެވެ. މީސްތަކުންނާއި އެކު ހުކުރު ނަމާދުގެ ޖަމާޢަތުގައި ވެސް ބައިވެރިވެއްޖެނަމަ އެކަން އައުލާކަން ބޮޑެވެ.\nޢީދު ނަމާދުގެ ޖަމާޢަތަށް ޙާޟިރު ނުވާ މީހުން ހުކުރު ނަމާދުގެ ޖަމާޢަތަށް ޙާޟިރުވާން ޖެހޭނެއެވެ. އެފަދަ މީހުން އިސްވެ ބަޔާން ކުރެވުނު ރުޚްޞަތުގެ ތެރެޔަށް ނުވަންނާނެއެވެ.\n3. އިމާމް މީހާގެ މައްޗަށް ލާޒިމް ވެގެންވަނީ އެދުވަހުގައި ހުކުރު ނަމާދުގެ ޖަމާޢަތް ގާއިމް ކުރުމެވެ. ޙާޟިރުވާން ބޭނުން މީހަކު ޙާޟިރުވާނީއެވެ. ބޭނުން ނުވާ މީހަކު ޖަމާޢަތް ދޫކޮށްލާނީއެވެ.\n4. ޢީދު ނަމާދުގެ ޖަމާޢަތަށް ޙާޟިރުވުމުގެ ސަބަބުން ހުކުރުގެ ޖަމާޢަތް ދޫކޮށްފިމީހާ، މެންދުރު ނަމާދު ކުރަން ޖެހޭނެކަން ހަނދާނުގައި ބަހައްޓަންވާނެއެވެ. އެދުވަހުގައި މެންދުރު ނަމާދުވެސް ކުރަން ނުޖެހޭނެ ކަމަށް ބައެއް މީހުން ވާހަކަ ދައްކާ އުޅެއެވެ. ނަމަވެސް އެއީ ރަގަޅު ގޮތެއް ނޫނެވެ. والله أعلم\n رواه أبو داود (1070)، والنسائي (3/194)، وابن ماجه (1310) جوَّد إسنادَه عليُّ بن المَديني كما في ((الاستذكار)) لابن عبد البرِّ (2/373)، وحسَّن إسنادَه النوويُّ في ((الخلاصة)) (2/816)، وصحَّحه أحمد شاكر في تحقيق ((المحلى)) (5/89)، والألبانيُّ في ((صحيح سنن أبي داود)) (1070). لكن قال ابنُ المنذر: (هذا الحديثُ لا يثبُت، وإياسُ بن أبي رملة- راويه عن زيد- مجهولٌ) نقلًا عن ((التلخيص الحبير)) (2/178)، وقال ابنُ خزيمة: (باب الرخصة لبعض الرعية في التخلف عن الجمعة إذا اجتمع العيد والجمعة في يوم واحد، إن صح الخبر فإني لا أعرف إياس بن أبي رملة بعدالة ولا جرح) ((صحيح ابن خزيمة)) (2/359)\n رواه أبو داود (1073) واللفظ له، وابن ماجه بعد حديث (1311) وصحَّحه شعيب الأرناؤوط، والألبانيُّ في ((صحيح سنن أبي داود))\n رواه ابن ماجه وصحَّحه شعيب الأرناؤوط، والألبانيُّ


ހަމަކަށަވަރުން، تقوى ވެރިންނަށް ހުރީ، نصيب ލިބެނިވި ތަނެކެވެ.\nބަގީޗާތަކާއި، އަދި މޭބިސްކަދުރުތަކެވެ.\nއަދި އެއްފުރާވަރުގެ ޒުވާން އަންހެން ކުދިންނެވެ.\nއަދި ފުރިފައިވާ ރާތަށިތަކެވެ.\nباطل ވާހަކަތަކެއް، އަދި ދޮގެއް އެއުރެން އެތާކު ނާހާނެތެވެ.\nކަލޭގެފާނުގެ ވެރިރަސްކަލާނގެ حضرة ން ލިބެނިވި ޖަޒާއެއްގެ ގޮތުގައެވެ. ފުދިގެންވާ ދެއްވުމެއްގެ ގޮތުގައެވެ.\nއުޑުތަކާއި، ބިމާއި، އެދެމެދުގައިވާހާ ތަކެއްޗެއްގެ ވެރި رحمن ވަންތަ ރަސްކަލާނގެ حضرة ންނެވެ. އެކަލާނގެ حضرة އަށް ބަސްދެންނެވުމަށް އެއުރެންނަކަށް އެއްވެސްބާރެއް ލިބިގެނެއް ނުވެތެވެ.\nجبريل ގެފާނާއި، ملائكة ން ސަފަކަށް قائم ވެ ތިއްބަވާ ދުވަހެވެ. رحمن ވަންތަ ރަސްކަލާނގެ، އެމީހަކަށް إذن ދެއްވައި، حق ތެދުބަހެއް ބުނެފި މީހަކު މެނުވީ، އެކަކަށްވެސް ވާހަކައެއް ނުދެއްކޭނެތެވެ.\nއެއީ ކަށަވަރުވެގެންވާ ދުވަހެވެ. ފަހެ، ބޭނުންމީހަކު އެމީހާގެ ވެރިރަސްކަލާނގެ حضرة އަށް رجوع ވުމެއް ހިފައިފާހުށިކަމެވެ!\nހަމަކަށަވަރުން، ގާތްވެގެންވާ عذاب އެއްގެ ވާހަކައިން، ތިމަންރަސްކަލާނގެ ތިޔަބައިމީހުންނަށް إنذار ކުރެއްވީމެވެ. (އެއީ) އެމީހެއްގެ ދެއަތުން އިސްކޮށްފައިވާ ކަންތައް، އެމީހާ ދެކޭނޭ ދުވަހެވެ. އަދި كافر ވި މީހާ ބުނާނެތެވެ. އޭ ސަހަރޯއެވެ! ތިމަން ވެއްޔަށްވީނަމަ، ކިހާ ރަނގަޅުވީސް ހެއްޔެވެ؟\nގަދަފަދަވެގެންވާ ގޮތުގައި (كافر ންގެ) ފުރާނަތައް ގެންދަވާ ملائكة ން ގަންދެއްވަމެވެ.\nއަދި އޯގާވެރިކަމާއި، ފަސޭހަކަމާއެކު (مؤمن ންގެ) ފުރާނަތައް ގެންދަވާ ملائكة ން ގަންދެއްވަމެވެ.\nއަދި ކަލާނގެ أمر ފުޅުތަކާއިގެން ދަތުރުކުރައްވާ ملائكة ން ގަންދެއްވަމެވެ.\nއަދި (مؤمن ންގެ) ފުރާނަތަކާއިގެން ކުރިއަރައިދާ ملائكة ންނާއިއެވެ.\nއަދި (ދުނިޔޭގެ) ކަންތައްތައް تدبير ކުރެއްވުމުގައި އުޅުއްވާ ملائكة ންނާއިއެވެ.\n(ތާޅަފިލި ފުރަތަމަފަހަރު ފުންމަވައިލެއްވުމުން) ބިންގަނޑު ހެލިގެންދާ ދުވަހެވެ.\nއެއާ ވިދިގެން އޭގެފަހަތުން ދެވަނަ ފުންމެވުން ފުންމަވާ ދުވަހެވެ.\nއެދުވަހުން ބިރުގެންފައިވާ ހިތްތަކެއް ވެއެވެ.\nއެއުރެންގެ ލޯތައް ތިރިވެ ނިކަމެތިވެގެންވެއެވެ.\nއެއުރެން ބުނެތެވެ. އިހުއުޅުނު ދުނިޔޭގެ ދިރިއުޅުމަށް، އަލުން ރައްދުކުރައްވާނޭ ބަޔަކު ކަމުގައި ހަމަކަށަވަރުން، ތިމަންމެން ވާނޭހެއްޔެވެ؟\nފީވެ، އަޅިޔަށްވެފައިވާ ކަށިތަކެއް ކަމުގައި، ތިމަންމެން ވުމަށްފަހުގައިވެސް ހެއްޔެވެ؟\nއެއުރެން ބުނޫއެވެ. އެހެންވިއްޔާ އެއީ، ގެއްލެނިވެގެންވާ އެނބުރި ދިޔުމެކެވެ.\nފަހެ، އެކަންތައްވާކަން ކަށަވަރީ، އެންމެ ފުމެލެއްވުމެއްގެ އަޑު ކަމުގައެވެ.\nފަހެ، އެހާރުން އެންމެން ތިބޭހުށީ، އަލުން ދިރި، محشر ބިމުގައެވެ.\nموسى ގެފާނުގެ ވާހަކަ ކަލޭގެފާނާ ހަމަޔަށް އައިސްފައިވޭތޯއެވެ؟\nطوى އޭ ކިޔުނު مقدّس ވާދީގައި ހުންނަވަނިކޮށް، އެކަލޭގެފާނުގެ ވެރިރަސްކަލާނގެ، އެކަލޭގެފާނަށް ނިދާ އިއްވެވި ހިނދެވެ.


އެޑްމިން – Page 205 – Liyuntheringe Gulhun\nVisitors online  115:users  0guests  74bots  41The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nއޭ ހަނދާ ދުށީމުހޭ\n26 ޖޫން 20131 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 4811\nރާގު: މައިނެ ޕޫޗަ ޗާންދްސޭ\nޢަބްދުއްރަޝީދު ޙުސައިންއޭހަނދާ ދުށީމުހޭ މަގޭ ހަނދަށްވުރެން ރީތި ނަލަ ހަނދެއް ވަކިން ޗާލުހަނދުހުވާ ވީނިވާ ބުނެލަދުން ނެތޭ ނެތޭ ނެތޭ …..ރީތިކަން ތިލޯބިވާގެ ދެކެފާ ތިޔަ ބަލައިލުމުން މިހިތްފުރައިފާ މާމަލަށް މިސާލުދޭށެ ބުނެފިން\nހިމޭން ޝަކުވާ (2)\n25 ޖޫން 20131 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5456\n(25 ޖޫން 2013 (އަންގާރަ) ދުވަހު ޝާއިޢުކުރި ބަޔާ ގުޅޭ)އަނެއްކާވެސް އެއްކަލަ މީރުވަސް އަޅުގަނޑުގެ ވަށައިގެން ފެތުރިގެން ދިޔައެވެ. އެއަސަރުގައި އަޅުގަނޑު “މަސްތު” ވެފައި އިންއިރު، ޝީރީން ކޮޓަރީން ނިކުމެގެން ދިޔަވަގުތު އޭނާގެ ތުންފަތުގެ އެއްމިޔަކަނުން ހިނިތުންވުމެއް ފެނުނުކަމަށް އަޅުގަނޑަށް ޝައްކު ކުރެވުނެވެ. އެކަމަކު…….. އެއީ ހަމައެކަނި އަޅުގަނޑަށް ހީވިގޮތް ކަންނޭނގެއެވެ. އަދި އެއީ ހަމަ ޙަޤީޤަތެއްނަމަ……. އެއްމިޔަކަނުން ހިނިތުންވުމެއް……. އަނެއްކާ އެއީ ކީއްވެގެން ގެނައި ހިނިތުންވުމެއް ބާވައެވެ. އަޅުގަނޑުގެ ޙައިރާންކަން ހައްތާވެސް ދިޔައީ އިތުރުވަމުންނެވެ. ހަމައެކަނި ވިދާޅުވެލެއްވުމަށް….(13)\n25 ޖޫން 2013ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 6129\nކާޑުގެ އުޞޫލު ކެނޑިއްޖެ\nއެކްސްޕޯރޓް މުދަލަށް ކާޑު\n(“ފަތިސް”ގެ ސްޓާފް ރިޕޯޓަރ)\nރާއްޖެތެރެއަށް އޮތް ކާޑުގެ އުޞޫލު އިއްޔެއިން ފެށިގެން ދޫކޮށްލައްވައިފިއެވެ. މިއީ، އަޅުގަނޑުމެން އުފަލާއެކުމަރުޙަބާ ކިޔަންޖެހޭ ކަމެކެވެ. ދައުލަތުން އަޅުގަނޑުމެންނަށްޓަކައި އަޅުއްވައިދެއްވާ ފައިދާހުރި ފިޔަވަޅުތަކުގެ ތެރެއިން ފާހަގަ ވެވޭ މުހިންމު ފިޔަވަޅެކެވެ.\nއޭރުގެ ފަތްފުށްތަކުން…. (34)\n25 ޖޫން 2013ދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2726\nއެމެރިކާގެ تاريخ ން موّرخ ން ފާހަގަކުރާ ދުވަހެއް….\nދިވެހިތަރުޖަމާ: عبد الله موسى ހުވަރަފުށި ހ. ކޮތަރިވިލާގޭ އަލްފާޟިލް ޢަބްދުﷲ މޫސާއަކީ، މަދަރުސާގައި އުޅުއްވި ދުވަސްވަރުން ފެށިގެން ލިޔުއްވަމުންގެންދަވާ ލިޔުންތެރިއެކެވެ. މޮޅު ޅެންވެރިއެކެވެ. އިނގިރޭސިބަހުން ވަރަށް ރީތިކޮށް ދިވެހިބަހަށް ތަރުޖަމާކުރައްވާ ބޭފުޅެކެވެ. “ޢިލްމީ އޮއިވަރު” “އަމާޒު” “މޫރިތި” އަދި “އަލްމިންބަރު” ފަދަ ތަފާތު މަޖައްލާތަކަށް ލިޔުއްވާފައިވާ، ދިވެހިބަހުގެ އެދުރެކެވެ. މަދަރުސާ ގިނަ މަދަރުސާތަކެއްގައި ދިވެހި މުދައްރިސެއްގެ ގޮތުން ގިނަ ދުވަސްތަކެއްގައި ޚިދުމަތްކުރައްވާފައިވާ އުސްތާޛެއްވެސްމެއެވެ. ޢަބްދުﷲ މުސާގެ ޅެންތަކަކީވެސް ވަރަށް ބަލާޣާތްތެރި މޮޅު ޅެންތަކެވެ. ހިމޭން ޝަކުވާ\n24 ޖޫން 20133 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5573\nމަގުމަތިން ވަޑައިގަންނަވާއިރު ތިޔަބޭފުޅުންނަށް ވެސް އަޅުގަނޑުމެންގެ އޮފީސް ފެނިވަޑައިގަންނަވާނޭ ކަމަށް ހީކުރަމެވެ. ރަށުގެ އެންމެ ގިނަ މީހުން އައިސްއުޅޭ ޝޮޕިންގ އޭރިޔާއާއި ވަރަށް ގިނަ އޮފީސްތަކެއް ވެސް ހުންނަ ހިސާބެއްގައި އަޅުގަނޑުމެންގެ އޮފީސް ހުންނާތީއެވެ. އަދި ވަރަށް ރީތި ނޫކުލައިގެ އެކްރިލިކް ޝީޓެއްގައި ހުދު އަކުރުތަކަކުން “ޝާހިދު އެންޑް ޝަހީދު ސޮލިސިޓަރސް” ގެ ނަން ލިޔެވިފައިވާ ނަންބޯޑެއް މަގުމައްޗަށް ފެންނާނޭހެން ހަރުކޮށްލާފައި ހުންނާނެތީއެވެ. ކޯރސިކާގެ އަސްތަބީލާއަކުން – މިސުރުގެ ސިންގާ ސަނާ އަށް (15)\n23 ޖޫން 2013ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5325\n(17 ޖޫން 2013 (ހޯމަ) ދުވަހު ޝާއިޢުކުރި ބަޔާ ގުޅޭ)ނަސްރާނީ ސައުދާގަރު ތާތާރީ ކޭމްޕަށް ދިޔަ ވާހަކަވީ ބީބަރަސް އަށް ވަރަށް ބޮޑު ވާހަކަ އަކަށެވެ. އެކަމާބެހޭ އިތުރު ތަފްސީލު ހޯދުމަށް އޭނާގެ ޖާސޫސުން ފަރާތްފަރާތަށް ފޮނުވައިގެން މަސައްކަތްތަކެއް ކުރަންފެށީ އެވެ. އެއާއި އެކު ޚުދު ބީބަރަސް ވެސް ޣައްޒާ އަށް ދިޔައީ އެވެ. ބީބަރަސް ޣައްޒާއަށް ދިޔަތާ ހައެއްކަ ރޭގެ ފަހުން އެއް ރެޔަކު މެންދަމު މޭރިއޭންގެ ކޮޓަރީ ދޮރުގައި މީހަކު ޓަކިދިނެވެ. މޭރިއޭން އަށް ހޭލެވުމާއެކު ހިސާބަކަށް ކަންބޮޑުވިއެވެ. އެއީ މިހާ ދަންވަރު ބީބަރަސް ރަށުގައި ނެތީސް އޭނާގެ ކޮޓަރި ދޮރުގައި ޓަކި ދޭނެ މީހަކު ހުރެގެން ނުވާނެތީ އެވެ. އެކަމަކު ވެސް މަޑުމަޑުން އެނދުން ތެދުވެގެން އައިސް ދޮރުކަރިއަށް ހުއްޓުނެވެ. އޭރު ޓަކިދިނުމުގެ ދޭތެރެ އަވަސްވެ ބާރަށް އެމީހަކު ދޮރުގައި ތަޅަންވެސް ފަށައިފިއެވެ. އެ ވަގުތު އަންހެން އަޑަކުން ހަޅޭއްލަވައިގަތް އަޑާއެކު ކުއްތާ ވަރަށް ގަދައަށް ވޭނީ އަޑަކުން ހަޅޭއްލަވައިގެންފައި އަޑު ކެނޑިއްޖެއެވެ. އެ އަންހެނަކަށް ވާނީ ހިގާޒިޔާ އޭ މޭރިއޭން ހިތަށް އެރިއެވެ. ރިޕަބްލިކް އޮފް ނައުރޫގެ ހިތާމަވެރި ހާލު\n23 ޖޫން 20131 ޚިޔާލުޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 8302\nއަޙްމަދް ސަމީރު ޢަލީ ޗާޓުން ނިޔުޒިލެންޑް ހޯއްދަވާށެވެ. ދެން ނިޔުޒިލެންޑުގެ ހުޅަނގު ދެކުނު ކޮޅުގައި އިނގިލި ޖައްސަވާލައްވައިގެން ހަމަ ސީދާ މައްޗަށް ( އުތުރަށް ) އިނގިލި ގެންދަވާށެވެ. ދުނިޔޭގެ ދެބައިހަމަ (އީކުއޭޓަރ)ގައި ޖެހޭއިރު އެ ފެންނަނީ ދުނިޔޭގެ ރެކޯޑް ފޮތްފޮތުން، އެންމެ ކުޑަ ޖުމްހޫރިއްޔާގެ މަގާމު ހޯދާފައިވާ ރިޕަބްލިކް އޮފް ނައުރޫއެވެ. އަޅުގަނޑުމެންގެ ފުވައް މުލަކުގެ4ރަށަށްވުރެ ތަންކޮޅެއް ކުޑަ ޖަޒީރާއެކެވެ. ކާރެއް ނުވަތަ މޮޓޯ ސައިކަލެއްގައިނަމަ 30 މިނެޓުން ރަށްވަށައިގެން ބަލައިލެވޭނެކަމަށް ވެއެވެ. ކުރީގެ ޗާޓުތަކުގައި ޕްލެޒަންޓް އައިލެންޑް (ހިތްފަސޭހަ ޖަޒީރާ) ގެ ގޮތުގައިވެސް ނައުރޫ އަށް ނަން ދެވިފައިވެއެވެ. އެއީ 1798 ގައި އެރަށް އެންމެ ފުރަތަމަ ފެނުނު އިނގިރޭސި ކެޕްޓަން އެ ރަށަށް ދެއްވި ނަމެވެ.\n22 ޖޫން 20131 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5652\nމޫސާ ޞާޢިދު، މަރަދޫ(16 ޖޫން 2013 (އާދީއްތަ) ދުވަހު ޝާއިޢުކުރި ބަޔާ ގުޅޭ)\n“މިބުނީ ތަހުޒީބު ގޮތްތައް ނުހުންނާނެ ވާހަކަ.” އެއީ ރާއްޖެތެރެ ޝިފްޒާ މާނަކުރާ ގޮތްކަން ނޭނގެއެވެ. އެ ގޮތަށް މާލެ އުފަން ވަރަށްގިނަ މީހުން މާނަކުރެއެވެ.\n“ތަހުޒީބޭ! މާލެ ތަރައްޤީކޮށް ތަހުޒީބު ކުރަނީ ކޮންބައެއްތަ؟ ޝިފްޒާ ވެސް ތިޔަ ވަރަށް ބޮޑާވާކަށް ނުވާނެ. ތިޔަ ގޮތަށް ބޮޑާވުމަކީ ވަރަށް ހުތުރު، އަހަރެން ވަރަށް ނުރުހޭ ސިފައެއް. ތިޔަ ގޮތަށް ބޮޑާވާ މީހުންނަކީ ތަޞައްރުފް ނުފުދޭ މީހުންގެ ގޮތުގައި އަހަރެން ދެކެނީ. އޭގެ މީހެއް ޝިފްޒާއަކީ ވެސް. ޝިފްޒާމެން ތަރައްޤީ މާނަކުރާ ގޮތް ވެސް އަހަންނަށް އެނގޭ. ޝިފްޒާމެން މާނަކުރާ ތަހުޒީބާއި ތަރައްޤީއަކީ އޮރިޔާން ހާމަ ހެދުން ލައިގެން އުޅުން. ރާއްޖޭގެ ގިނަ ރަށްތަކުން އަހަރެމެންނަށް ފެންނަނީ ހާދަ ނިވާކަންބޮޑު ތަހުޒީބީ ހެދުން އަޅައިގެން ތިބޭ ކުދިންނޭ. އަހަރެން ދެކެން ބޭނުންވާ ތަރައްޤީއަކީ އެއީ. ޝިފްޒާ ވެސް ބުރުގާ އަޅަން އަހަންނަށް ފެންނަނީ…” ޢިމްރާން ބުންޏެވެ.\n22 ޖޫން 2013ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 6347\nޢަބްދުއްރަޝީދު ޙުސައިންޅެމާއި ލަވަޔާ މިއީ އެކައްޗަކަށް ކިޔާ ދެ ނަން ހެއްޔެވެ؟ ނޫނީ މިއީ ތަފާތު ދޭއްޗެއް ހެއްޔެވެ؟ ދިވެހި ބަހުގެ އުސްތާޛު ޝައިޚް މުޙައްމަދު ޖަމީލު ދީދީ، އެމަނިކުފާނުގެ “ޅެމާއި ޅެންވެރިކަން” މިފޮތުގައި ޅެމަކީ ކޮން އެއްޗެއް ކަމާއި ލަވަޔަކީ ކޮބައި ކަމާއި އަދި ޅެމާއި ލަވައިގެ ތަފާތު ވިދާޅުވެ ދެއްވައިފައި ވެއެވެ. ވަރަށް ފަސޭހައިން ވިސްނޭ ގޮތަށެވެ. އަޅުގަނޑުގެ މި ލިޔުމުގައި އާންމުކޮށް މި ވަނީ އެމަނިކުފާނު އެ ފޮތުގައި ލިޔުއްވައިފައިވާ ވާހަކަ ތަކެވެ. ފިލާވަޅެވެ.\nއަޅުގަނޑުގެ ދޭހަ ފޮތް\n21 ޖޫން 20131 ޚިޔާލުޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 12070\nމި ދަންނަވަނީ އަޅުގަނޑު ފޮތެއް ނެރުނު ވާހަކައެއް ނޫނެވެ. އާދެ! ދާދި ފަހުން އަޅުގަނޑު ވެސް ދެ ފޮތެއް ޝާއިޢުކޮށްފީމެވެ. އެއީ “މަޒުމޫނު ލިޔުމުގެ މަގު” ކިޔާ ފޮތަކާއި “ފޮތުގެ ތަޢާރުފު ލިޔުމުގެ މަގު” ކިޔާ ފޮތެކެވެ. އެކަމަކު މި ފަހަރު ތިޔަ ބޭފުޅުންނަށް މި ހުށަހަޅައިލަނީ ޒުވާން ލިޔުންތެރިއެއް ކަމުގައިވާ އަދި މި ސައިޓްގެ ވެސް ލިޔުންތެރިއެއް ކަމުގައިވާ ލިޔުންތެރީންގެ ގުޅުމުގެ މެންބަރު ޙަސަން ޒަހީން ތަޞްނީފުކުރެއްވި ފޮތެއްގެ ވާހަކައެވެ.


އިންތިޒާރު 13 | Esfiya - Dhivehi Vaahaka Site\nހެނދުނުގެ ނާޝްތާކުރުމަށްފަހު ގޭގެ އެންމެންވެސް ރާއިން އާއިއެކު އެއަރޕޯޓަށް ދާން ތައްޔާރުވިއެވެ. އެއީ ހޮނިހިރު ދުވަހެއްކަމުން ޒާޔާވެސް ހުރީގޭގައެވެ. ނަމަވެސް އެމީހުންނާއި އެކު އޭނައަކަށްދާކަށް ނުކެރުނެވެ. އެންމެން ކާރަށްއެރިގަޑިގައި ޒާޔާހުރީ ބެލްކަނީގައެވެ. ރާއިން ކާރަށް އަރަމުން އެމޫނަށް ބަލާލިއެވެ. ޒާޔާހީލުމަށްފަހު މަޑުމަޑުން އަތުން ހަނާ އަޅާލިއެވެ.\n“އައިލަވްޔޫ” ކާރަށް އެރުމަށްފަހު ރާއިން ޒާޔާއަށް މެސެޖެއް ފޮނުވާލިއެވެ. އެމެސެޖުގެ ޖަވާބުގައި ޒާޔާވެސް ހަމައެހެން ލިޔެލިއެވެ. އެއީ މީގެ ފަސްއަހަރު ކުރިން އެދެމީހުން ބައްދަލުވި އެންމެ ފަހުފަހަރެވެ.\nއެދުވަހަށްފަހު މާލެ ނައިސްހުރުމަށްފަހު އޭނަ މާލެ އައީ ފަސްއަހަރުފަހުންނެވެ. ޒާޔާގާތު އިންތިޒާރު ކުރުމަށް ބުނިނަމަވެސް މިވީ ފަސް އަހަރުދުވަހު ތެރޭގައި އޭނަ ޒާޔާއާއި އެއްވެސް ކޮންޓެކްޓްއެއް ނުބާއްވައެވެ. ހީކުރީ އެގޮތަށް ކަންތައްކުރުމުން ޒާޔާ އަމިއްލަ ދިރިއުޅުމުގައި ކުރިއަށްދާނެކަމަށެވެ. އޭނަ ހީކުރި ގޮތަށްއެއްވެސް ކަމެއް ނުވުމުން ވިސްނަންޖެހިފައިވަނީ އިންތިހާއަށެވެ. ނިކަމެތި މައުސޫމް ކުއްޖެއްގެ ދިރިއުޅުމެވެ. ހަލާކުއެކޮށްލަނީ އޭނަގެ ދެއަތުންނެވެ. އެހެންވާކަށެއް އޭނަ ބޭނުމެއް ނޫނެވެ.\nހިޔާލުތަކުގެ ތެރެއަށް ގެއްލިފައިއޮތް ރާއިން ސިހުނީ ދޮރުގައި މީހަކު ޓަކިޖަހާއަޑަށެވެ. ޓަކިޖެހުމުން އެއްވެސް އެއްޗެކޭ ނުބުނުމުން ސަލްމާ ރާއިންއަށް ގޮވާލިއަޑު އިވުނެވެ. ރާއިންއަށް އެނދުން ތެދުވަން މަޖުބޫރުވީދެނެވެ. ކަންނެތްކޮށް ހިނގާލާފައިގޮސް ރާއިންދޮރުހުޅުވިއެވެ. ނަމަވެސް ދޮރުމަތީގައި ސަލްމާއާއި އެކު ހުރި ޔާނާފެނިފައި ސުވާލުއުފެދުނެވެ. ޔާނާއަށް ނިތް އަރުވާލީ ކިހިނެތްވީތޯ އަހާލާފަދަގޮތަކަށެވެ. ނަމަވެސް ޔާނާވެސް ދެކޮނޑުއަރުވާލުމުން އޭނައަށްވެސް އެއްވެސް ކަމެއްނޭނގޭކަން ރާއިންއަށްއެނގުނެވެ.\n“މަންމަ ތިދެކުދިންނާ ކުޑަވާހަކައެއް ދައްކާލަންވެގެން، މިގަޑީގައި ދަރިފުޅު ބިޒީ ނޫނިއްޔާ” ސަލްމާ އޭނައައި ބޭނުންބުނެލިއެވެ. ރާއިން ސަލްމާއަށް އެތެރެއަށް ވަންނަން ތަންދެއްކިއެވެ. އަދި ސޯފާގައި އިށިއިނުމަށް ބުންޏެވެ. ސޯފާގެ ވަކިންހުރި ގޮނޑިއެއްގައި ސަލްމާ އިށިއިނދެލިއެވެ. އަދި ރާއިންގާތުގައިވެސް އިށިއިނުމަށް އެދުނެވެ. އިތުރުއެއްޗެކޭ ނުބުނެ ރާއިން އާއި ޔާނާވެސް ޖެހިޖެހިގެން ސޯފަގައި އިށިއިނެވެ.\nސަލްމާއިނީ ވާހަކަފަށާނެ ގޮތެއްނޭގިފައެވެ. ނަމަވެސް އޭނައެދޭ އެއްވެސްކަމަކަށް ރާއިން ދެކޮޅެއްނުހަދާނެކަން އޭނައަށް އެނގެއެވެ. ދުރުދުރުން ވާހަކަފަށަން އޭނަ ނިންމިއެވެ.\n“ރާއިން، މަންމައަށް އެނގޭ ދަރިފުޅު މިފަހަރު އައިއިރު ޔާނާތިގެނައީ ކީއްކުރަންކަން، މަންމަގެ ކުރިމައްޗަށް ރާއިން އަންހެންކުއްޖަކު ގެންނާނީ އެކުއްޖަކީ ރާއިންއަށް ވަރަށް ހާއްސަކުއްޖެއްވީމަކަން ވެސް އެނގޭ، އެނގޭ ޔާނާގެނައީ މަންމަމެންނަށް ދައްކާލަންކަން، މަންމަމެންނަށް ޔާނާ ކަމުދޭތޯ ބަލަންކަން…………..”\n“ސޯ ޑޫޔޫ ލައިކްހާރ މަމް” ސަލްމާގެ ވާހަކަ މެދުކަނޑާލުމަށްފަހު ރާއިން ހެވިލާފައި އިނދެ އެހިއެވެ. އަދި ޔާނާގެ ގައިގައި ކޮނޑުން ޖަހާލުމަށްފަހު ހީލިއެވެ. ނަމަވެސް ޔާނާއިނީ އިސްޖަހާލައިގެނެވެ.\n“ހޫމް، މަންމައަށް ޔާނާ ވަރަށް ކަމުދޭ، ދަރިފުޅު އުމުރުންވެސް މިހާރު 25 ވަނީ، މަންމަ ބޭނުން މަންމަ ގަދަވެ ސަލާމަތުން ހުއްޓާ ދަރިފުޅުވެސް ދިރިއުޅުމެއްފަށައިގެން ރީތިކޮށް ދިރިއުޅޭތަން ބަލަން، އުމުރުގެ ބޮޑުބައެއް ތިގޮތަށް ހޭދަކޮށްލުމަކީވެސް ރަނގަޅުކަމެއްނޫން، އެނގޭ މިއަދު ބައްޕަވެސް މިވާހަކަ ދެއްކިކަން، ދަރިފުޅަށް އެއްވެސް ކަމަކަށް މަޖުބޫރުކަމެއްނެތް، އެކަމަކު މިހާރު ދަރިފުޅުވެސް ދިރިއުޅުމެއްފަށަން މަންމަ ބޭނުންވަނީ، މަންމަ ބޭނުންވަނީ ތިދެކުދިންގެ ކައިވެނި ލަސްނުކޮށް ކުރަން” ސަލްމާ އެންމެފަހުން އޭނަ އެދޭ ކަންތައް ހާމަކުރިއެވެ.\n“މަމް އައި އަންޑަސްޓޭންޑް ވަޓް ޔޫއަރ ސޭއިންގ…. މަންމަ ބުނިހެން އަޅުގަނޑު ޔާނާގޮވައިގެން އައީ މަންމަމެންނަށް ދައްކާލަންވެގެން، މަންމަބޭނުން ހުރިހާކަމެއްވެސް އަޅުގަނޑުކުރާނަން…..މަމް އެކަމް އަދި އަޅުގަނޑުވެސް، ޔާނާވެސް މެރިއޭޖްއަކަށް ރެޑީއެއްނޫން….. ޔާނާއާއި އަޅުގަނޑު ގުޅުނުފަހުން އަދި މިވީ7މަސް، ކައިވެންޏަކާ ހަމައަށް ދާވަރަކަށް އަދި އަޅުގަނޑުމެން އެކަކުއަނެކަކަށް ދަހެއްނުވޭ، ޔާނާ އަދިކިޔަވަނީ، އަޅުގަނޑަށް އެނގޭ ކައިވެނިކޮށްގެންވެސް ކިޔެވިދާނެކަން، އެކަމް އޭނަވެސް ބޭނުންވަނީ ކިޔަވާ ނިމިގެން މީހަކާ އިންނަން، އޭނަގެ ވިސްނުމަށްވެސް އަޅުގަނޑު ގަދަރުކުރަން…….. އަޅުގަނޑުވެސް އަދި ބޭނުމެއްނުވޭ ކައިވެންޏަކާއި ހަމައަށް ދާކަށެއް……. އައި ހޮޕް ޔޫ އަންޑަސްޓޭޏްޑް މަމް” ޔާނާގެ އަތުގައި ހިފާލައިގެން އިނދެ ރާއިންއަށް ވާހަކަދެއްކުނީވެސް ގަދަކަމުންކަހަލަ ގޮތަކަށެވެ.\n“އެންމެ ރަނގަޅު ދަރިފުޅުމެންނަށް ފެންނަގޮތެއް، ދަރިފުޅު އުފަލުން ހުރިއްޔާ މަންމަވެސް ހުންނާނީ އުފަލުން” ޔާނާއާއި ރާއިންއަށް ބަލާލުމަށްފަހު ސަލްމާއެންމެ ފަހުން ބުނަމުން ސޯފާއިން ތެދުވިއެވެ. އަދި ދަނީކަމުގައި ބުނެފައި އެކޮޓަރިން ނިކުންނަން ހިނގައިގަތެވެ.\nސަލްމާ ނުކުތުމުން ރާއިންއަށް ފުންނޭވައެއް ބޭރުކޮށްލެވުނެވެ. ހީވީ ބޮލުން ބޮޑު ބުރައެއް އުފުލިގެން ދިޔަހެނެވެ. އަދި ސޯފާއަށް ވެއްޓިގަތެވެ. ކޮޅަށްހުރި ޔާނާ ރާއިންގާތުގައި އިށިއިނެވެ. ރާއިންގެ މޫނުމަތީގައި ފޮރުވިފައިވާ ހިތްދަތިކަން އިހުސާސްވެފައި އޭނަދެރަވިއެވެ. ރާއިންއާއި ވާހަކަ ދައްކަން އިނދެލުމަށްފަހު އޭނަވެސް ނިދަންދިޔައެވެ.\nޖެހިގެން އައިދުވަހަކީ ޑިސެމްބަރ މަހުގެ 31 ވަނަދުވަހެވެ. ކުރިއަށްއޮތީ އާއަހަރުފެށޭދުވަހެވެ. އާއަހަރަކަށް ދުނިޔެ މަރުހަބާކިޔަނީއެވެ. އެދުވަހު ކުލަގަދަގޮތެއްގައި ފާހަގކުރުމަށް އެންމެންވެސް ދަނީ ތައްޔާރުވަމުންނެވެ. ރާއިންމެން އެންމެންވެސް ނިންމީ އެދުވަސް ފާހަގަކުރުމަށް ޖެހިގެން އޮތްދުވަހު ޕިކްނނިކެއް ދިއުމަށެވެ. އެގޮތްއެންމެންނަށްވެސް ކަމުދިޔައެވެ.\nއާއަހަރަށް މަރުހަބާކިޔުމުގެގޮތުން ރާޅުގަނޑު ސަރަހައްދުގައި ބާއްވާ ހަވާއެރުވުން ބަލައިލުމަށް ގިނައަދަދަކަށް މީހުންޖަމާވެފައި އޮތެވެ. ސަލްމާމެން އެންމެންވެސް އެތަނަށްދިޔައެވެ. ޒާޔާއަންނަންބޭނުން ނުވިކަމުގައިވިނަމަވެސް ނޫރާގެ އާދޭސްތަކުން އެންމެފަހުން އަންނަންމަޖުބޫރުވީއެވެ. ޝާން ހުރިހާއެންމެންނަށް ފިނިބުއިމެއްގެނެސްދިނެވެ. އެކިވާހަކަ ދެއްކުމުގައި އެންމެންވެސް ތިއްބެވެ. ނޫރާމެންނާއި ވާހަކަ ދައްކަން ހުރިޒާޔާއަށް އިރުއިރުކޮޅާ ރާއިންމެންނަށް ބަލާލެވެއެވެ. އެމީހުންނާއި ތަންކޮޅެއްދުރުގައި މޫދުކައިރީ އެހެންމީހުންނަށް ފުރަގަސްދީގެން ޔާނާއާއި ރާއިން ތިއްބެވެ. ޖޫގޯއެއްހިފައިގެން ހުރިޔާނާގެ އުނނަގަނޑުގައި ވަށާލެވިފައިވާ ރާއިންގެ އަތަށް ޒާޔާއަށް ހިތިގޮތަކަށްބަލާލެވުނެވެ. އިތުރަށް ނުބަލަން ނިންމިއަސް އެހިތަށް ކެތްނުވެގެން އަނެއްކާ ބެލެނީއެވެ.\n12 ޖެހުމާއިއެކު ހަވާއެރުވުން ކުރިއަށްފެށިއެވެ. އެތަނުގައި ތިބިއެންމެންވެސް އެކަކުއަނެކަކަށް އާއަހަރުގެ ތަހުނިޔާކިޔަންފެށިއެވެ. ހިތްތަކަށް އުފާވެރިކަން ގެނުވި މަންޒަރަކަށް އެކަންވެގެންދިޔައެވެ. ނަމަވެސް އެއާއި ހިލާފަށް ޒާޔާގެހިތަށް ވަނީ އިތުރަށް ތަދެވެ. ރާއިންއާއި އޭނަގެ ގުޅުމަށް ބަރާބަރު5އަހަރުވީއެވެ. ނަމަވެސް މިއަދު ރާއިންއެހުރީ އެހެންމީހެއް އެއަތުގެ ތެރެއަށް ގެނެސްގެނެވެ. އެހިތުން މިއަދު ލޯބިދެމުން އެދަނީ އެހެންމީހަކަށެވެ. ހިތަށްވެރިވި ހިޔާލުތަކުން ޒާޔާގެ މޫޑޫ އިތުރަށް ގޯސްވެއްޖެއެވެ.\nހަވާއެރުވުން ނިމުމުން އެންމެންވެސް ނިންމީ ރެސްޓޯރެންޓަކުން ކައިގެން ގެއަށްދިއުމަށެވެ. ނަމަވެސް ޒާޔާ ގެއަށްދާން ބޭނުންވާކަމަށްބުނެ ޑްރައިވަރުގެނުވައިގެން ގެއަށް ދާންއެދުނެވެ. ސަލްމާ އާއެކޭބުނުމުން އިތުރަށް އެންމެ ހިނދުކޮޅަކުވެސް މަޑުނުކޮށް ގެއަށްދިޔައެވެ.\nއެންމެން ގެއަށްއައިއިރު 1 ގަޑި ބައިވެބޮޑުވެއްޖެއެވެ. އެހެންކަމުން އެންމެންވެސް ނިންމީ އަވަހަށް ނިދަންތިބުމަށެވެ. ޖެހިގެން އޮތްދުވަހު ޕިކްނިކްދާން ހަމަޖެހިފައިއޮތުމާއި އެކުވެސްމެއެވެ. ނިދަންއޮތްކަމުގައިވިނަމަވެސް ރާއިންއަށް ނިދޭގޮތެއްނުވިއެވެ. އެކިއެކި ހިޔާލުތަކުން ސިކުނޑިވަނީ ބަރުވެފައެވެ. އެންމެފަހުން ނިންމީ ކޮޓަރިން ބޭރަށްނިކުމެލުމަށެވެ. ބަދިގެއަށްވަދެ އަމިއްލައަށް ކޮފީއެއްހަދާލުމަށްފަހު ޓެރަސްއަށް ދިއުމަށް ހިނގައިގަތެވެ. ސިކުނޑިހަމަޖައްސާލުމަށެވެ.\nރާއިން ޓެރަސްއަށްއެރީ އެއްގޮތަކަށްވެސް ޒާޔާ އެތާގައި ހުރެދާނެކަމަކަށް ނޫނެވެ. ނަމަވެސް ޓެރަސްގައި އިށީއިންނަން ބަހައްޓާފައި ހުރިގޮނޑިތަކުން ގޮނޑިއެއްގައި އެތާގައި ހުރި މޭޒުމައްޗަށް ދެފައި އަރުވައި ދަމާލައިގެން، ގޮނޑިގައި ލެނގިލައިގެން މައްޗައް ބޯއުފުލާލައިގެން ލޯމަރާލައިގެން އޮތް ޒާޔާ ފެނިފައި އޭނާ ހައިރާންވިއެވެ. މިރޭބޭރަށްދިޔައިރު ލައިގެން ހުރިއެއްޗެހީގައި ޒާޔާއިނުމުން އޭނަ އޭރު ގެއަށް އައިގޮތަށް އެއިންނަނީ އެތާގައިކަން ރާއިން ހީކޮށްލިއެވެ. އެރޭގެ އެވަގުތުގައި ޒާޔާ ޓެރަސްގައި އިނދެދާނެ ކަމަކަށް ރާއިން ހިޔެއްނުކުރެއެވެ. ޖީބުގައި އޮތް ފޯނުނަގާ ގަޑިބަލާލިއެވެ. އޭރުދެގަޑިބައިވަނީއެވެ. ޒާޔާއާއި ދިމާއަށް ރާއިންހިނގައިގަތެވެ. ޒާޔާގެ ލޮލުގެ ހިމަކޮޅުން ފައިބަމުންދިޔަ ކަރުނަތައް ރާއިންއަށް ފެނުނީ އޭނައާއި ފުދޭވަރަކަށް ކައިރިއަށް ދެވުނުފަހުންނެވެ. އަޅާފައިވާ ބުރުގާގެތެރެއަށް އެކަރުނަތައް ފެވެމުން ދިޔައެވެ.\nމީހެއްގެ ހިލަމެއްވާހެން ހީވެގެން ޒާޔާ ދެލޯ ހުޅުވާލުމަށްފަހު ބަލައިލިއެވެ. ކައިރިން ފެންނަންހުރި ރާއިންފެނިފައި އޭނަގެ ހުރިހާ ހިއްސުތަކެއް ގަނޑުވިކަހަލައެވެ. ރާއިންގެ އަތުތެރެއަށް ދާން އޭނަބޭނުންވިއެވެ. އެތަނަވަސްމޭގައި ބޯއަޅާލައިގެން ހުރެ ޝަކުވާކުރަން ބޭނުންވިއެވެ. ސުވާލުކުރަން ބޭނުންވިއެވެ. ނަމަވެސް އެއިން އެއްވެސް ކަމެއްކުރާނެ ހިތްވަރުނެތިފައި ބަލަހައްޓައިގެން އިނުންފިޔަވައި އިތުރުކަމެއް ނުކުރެވުނެވެ.\n“މިހާ ލަސްވެފައި ހުއްޓާ ޓެރަސްގައި ކީތްކުރަނީ، ފިންޏެއްވެސް ނުވޭތަ، އަނެއްކާ ބަލިވެދާނެ” ރާއިން ވާހަކަދެއްކީ ވަރަށްވެސް އާދައިގެ ގޮތަކަށެވެ. ރާއިންގެ ސުވާލުތަކުން ޒާޔާއަށް ހިޔާލީ ދުނިޔެއިން ބޭރަށް އާދެވުނެވެ. އިށިއިނދެގެން އިންގޮތްވެސް ހަނދާންވީ ދެނެވެ. މޭޒުމައްޗަށް އަރުވާފައި އޮތް ދެފައި މަޑުމަޑުން ނެގިއެވެ. އަދި ގޮނޑީގައި ރީތިކޮށް ހަމަޖެހިލުމަށްފަހު އިސްޖަހާލިއެވެ. ރާއިންއަށް ހަމައެއްވެސް އެއްޗެއް ނޭގެނީހޭ އޭނަގެ ހިތަށް އެރިއެވެ. ނޫނީ އޭނަ ދެރަކޮށްލަން އެހެނބުނީބާއެވެ. ރާއިން ހުރިހާ އެއްޗެއް ހަނދާންނެތުނީހެއްޔެވެ. ވޭތުވެދިޔަ4އަހަރުގެ ކޮންމެ އާއަރެއް ފެށޭއިރު، ކޮންމެ މަހެއްފެށޭއިރު ޒާޔާއިނީ އެތާގައިކަމެއް ރާއިންއަށް އެނގޭނީ ކިހިނެތްހެއްޔެވެ. އަދި އެރޭ އެއީ އާއަހަރުގެ ރެއެވެ. ޒާޔާއަށް އެންމެ ހާއްސަވި އެއްދުވަހެވެ. ރާއިންއަށްވެސް ހާއްސަވާންވީ އެއްދުވަހެވެ. އެރޭގެ މަތިންވެސް ރާއިން ހަނދާން ނެތުނީ ހެއްޔެވެ. އޭނަ މިހުރިހާދުވަހު އިންތިޒާރު ކުރީ މިކަހަލަ މީހަކަށް ހެއްޔެވެ. މިވޭތުވެދިޔަ ދެހަފްތާއެއްހާ ދުވަސްވަންދެން ރުއީ ހަމަ އޭނައަށްޓަކާ ހެއްޔެވެ.\nޒާޔާ އެއްޗެކޭ ނުބުނެ އިންނަންފެށުމުން ރާއިން އެތެރެއަށް ދާން ހިނގައިގަތެވެ.\n“ކީއްވެ؟” ހިތްވަރުކޮށްލާފައި ޒާޔާ އެންމެފަހުން ރާއިންއާއި ސުވާލު ކޮށްލިއެވެ. ހައިރާންވިނަމަވެސް ޒާޔާގެ އެސުވާލުން ރާއިން ނުސިހުނެވެ. އެއީ އޭނައަށް މާކުރިންވެސް ކުރިމަތިވާނެ ސުވާލެއްކަން އެނގޭތީއެވެ. ހައިރާންވީ އެސުވާލުކުރަން ޒާޔާ އެހާ ގިނަދުވަސްކުރީމައެވެ. އަދިވެސް އޭނަދެކެ ލޯބިވާކަން އެނގޭތީއެވެ. އެހިތުގައިވާ ލޯތްބަށް ބަދަލެއްނައީތީއެވެ.\n“ކީއްވެ ރާއިން” ޒާޔާ ދެވަނަ ފަހަރަށް އެސުވާލު ތަކުރާރުކޮށްލީ ރާއިން އެއްވެސް ޖަވާބެއްނުދީ އެހުރިގޮތަށް ހުރީމައެވެ.\nVarah kiyaa hithun mi inee. Next part avaha up kohdheythi Plx\nV reeeeeeeeeethi. Next part avahah up kurahchey.\nv v salhi………… awahah up kohdhehcheyyy………..\nplzzzzzzz …plzzzzz.. avahah up kohdhyy….mi story kiyaa hithun nunidhey mihaaru…\nV nice…. I am waiting next part…. Plx hurry up…..\nVvv nice avaha up koh dhechy\nHaadha reechey mi vaahaka.. avahah avahah up kohdheeba plxxxxxxxxxxx plxxxxxxx…\nހިތާމަ ކުރުވާހަކަ ލޯބި May 3, 2018\nހިތް އެކީ ދެވިއްޖޭ…22\nނަފްރަތަކީ ލޯބީގެ ފެށުމެވެ\nމަޖާ ލޯބި September 6, 2016\nހިތް ދެވިއްޖޭ ކަލާޔަށް ހުވާ – 27\nހިތާމަ އުފެއްދުންތެރި ލިޔުން އެހެނިހެން ލޯބި October 23, 2021


Bolifushi Manager kamah Ali Shakir\nބޮލިފުށީގެ މެނޭޖަރު ކަމަށް އަލީ ޝާކިރު\nއަލީ ޝާކިރު: ޓޫރިޒަމް ސިނާއަތުގައި މަސައްކަތް ކުރައްވާތާ ގިނަ ދުސްތަކެއް ވެފައިވޭ -- ފޮޓޯ: ހޮޓެލިއާ\nއަންނަ މަހު ހުޅުވާ އޮޒެން ރިޒާވް ބޮލިފުށި ރިސޯޓުގެ އިސް މަގާމަށް، ޓޫރިޒަމް ސިނާއަތުގައި މަސައްކަތްކޮށް ގިނަ ތަޖުރިބާތަކެއް ހޯއްދަވާފައިވާ އަލީ ޝާކިރު ހަމަޖައްސައިފި އެވެ.\nއަލީ ޝާކިރު ހަމަޖައްސާފައި ވަނީ އެ ރިސޯޓު މެނޭޖަރުގެ މަގާމަށެވެ. ރިސޯޓު މެނޭޖަރަކީ ޖީއެމްގެ މަގާމަށް ފަހު އެންމެ އިސް މަގާމެވެ. ރިސޯޓު މެނޭޖަރުގެ މަގާމަށް ހަމަޖެއްސި ޝާކިރަކީ ޓޫރިޒަމް ސިނާއަތުގައި މަސައްކަތް ކުރާ ދިވެހިންގެ ތެރޭގައި ހިމެނޭ އެންމެ ތަޖުރިބާކާރު އެކެކެވެ.\nޓޫރިޒަމް ދާއިރާ އިން ކިޔަވާ ވިދާޅުވެފައިވާ ޝާކިރު މީގެ ކުރިން ރާއްޖޭގެ ގިނަ ރިސޯޓުތަކެއްގައި މަސައްކަތް ކުރެއްވި އެވެ. އޭނާ އެންމެ ގިނަ ދުވަހު މަސައްކަތް ކުރައްވާފައިވަނީ ހުޅުލެ އައިލެންޑް އައިލެންޑް ހޮޓަލުގަ އެވެ. އެ ހޮޓަލުގައި 17 އަހަރު މަސައްކަތް ކުރެއްވި އެވެ. ވިލާގައި ވެސް މަސައްކަތް ކުރި އެވެ.\nމީގެ އިތުރުން އޮބްލޫ ސިލެކްޓް ސަންގެލީގެ ރިސޯޓާއި ވަރުބައި އެޓްމޮސްފިއާގެ ރިސޯޓު މެނޭޖަރުގެ މަގާމު ވެސް އަދާ ކުރައްވާފައިވެ އެވެ. ޓޫރިޒަމް ސިނާއަތުގައި މަސައްކަތް ކުރުމުގެ އިތުރުން އޭނާއަކީ އިޖުތިމާއީ ދާއިރާ އާއި ހިލޭ ސާބަހަށް މަސައްކަތް ކުރުމުގެ ދާއިރާގައި ވެސް ހިދުމަތްތެރި ބޭފުޅެކެވެ.\nއަންނަ މަހު ހުޅުވާ އޮޒެން ރިޒާވް ބޮލިފުށި ރިސޯޓު ފަރުމާކޮށްފައި ވަނީ އެންމެ ފެންވަރު މަތީކޮށް ހިދުމަތް ދެވޭނެ ގޮތަކަށެވެ. މި ރިސޯޓުގައި އެންމެ މަތީ ފެންވަރުގެ ހިދުމަތަށް ޕްރައިވެޓް ހަތް އޯޝަން ރިޒާވް ވިލާ ތަރައްގީކޮށްފައި ވެއެވެ. މި ވިލާތަކުގައި މޫދަށް ފޭބޭ ގޮތަށް 750 މީޓަރުގެ ސްލައިޑެއް ވެސް ހިމެނެ އެވެ. މީގެ އިތުރުން ސުވިމިން ޕޫލް ހިމެނޭ ގޮތަށް އިތުރު ނުވަ މޫދު ވިލާ އާއި ފަސް ކޮޓަރީގެ ބަންގަލޯއެއް ވެސް ހުރެ އެވެ.\nބޮލިފުށި ރިސޯޓުގައި ޖުމްލަ 90 ވިލާ ހުރެ އެވެ.\nމި ކުންފުނިން ރާއްޖޭގައި ފުރަތަމަ ރިސޯޓެއް ހުޅުވާފައިވަނީ 2016 ވަނަ އަހަރު އެވެ. ފުރަތަމަ ހުޅުވީ ކުރިން ގިނަ ބަޔަކު ދަތުރު ގޮސް އުޅުނު ރަށެއް ކަމަށްވާ މާދޫފިނޮޅުގަ އެވެ.\nޓޫރިޒަމް ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް + ރިސޯޓް ބޮލިފުށި\nރިސޯޓު ކުލީގެ އާމްދަނީ އިތުރު ވެއްޖެ\nއަންނަ އަހަރު ޓޫރިޒަމް ބިމުގެ އަގު ދަށަށް ދާނެ\nޓޫރިޒަމަށް ދޫކޮށް ނުހެދި 23 ފަޅު\nރިސޯޓް ހަދަން ހުޅުވާލި ރަށްތަކަށް ބޮޑު ތަރުހީބެއް\nނައިފަރުގެ ހަ ގޮނޑި އާއި ޅ. ރައީސް ޕީޕީއެމަށް